މަތީ ތަޢުލީމަށް ޒަކާތު ފަންޑު ސްކޮލާޝިޕަށް ކުރިމަތިލުމުގެ ފުރުޞަތު ހުޅުވާލައިފި - GOV.MV\nޚަބަރު މަތީ ތަޢުލީމަށް ޒަކާތު ފަންޑު ސްކޮލާޝިޕަށް ކުރިމަތިލުމުގެ ފުރުޞަތު ހުޅުވާލައިފި\n"މަތީ ތަޢުލީމަށް ޒަކާތު ފަންޑުން ސްކޮލަރޝިޕާއި ޚާއްޞަ އެހީ ދިނުމުގެ އުސޫލު"ގެ ދަށުން މާލީ އެހީއަށް އެދުމުގެ ފުރުޞަތު އަންނަ ނޮވެމްބަރ މަހުގެ 15 ވަނަ ދުވަހާއި ހަމައަށް ހުޅުވާލާފިއެވެ. މި ފުރުޞަތަކީ ފުދުންތެރިކަން ނެތުމުގެ ސަބަބުން ކިޔެވުން ކުރިއަށް ގެންދިއުމަށް ދަތިވެފައިވާ ދަރިވަރުންނާއި ފުރިހަމަކުރަމުން ދިޔަ ކޯސް މެދުކެނޑިފައިވާ ދަރިވަރުންނާއި، ގްރެޖުއޭޓް ނުވެވިފައިތިބި ދަރިވަރުންނަށް އެހީތެރިވުމުގެގޮތުން ހުޅުވާލާފައިވާ ފުރުޞަތެކެވެ.\nމި އުޞޫލުގެ ދަށުން ދެކޮޅު ޓިކެޓުގެ ޚަރަދު، ކޯހުގެ ޓިއުޝަންފީ، ވިސާގެ ާޚަރަދު، ކޯސް ރެޖިސްޓްރޭޝަން ޚަރަދު، ހެލްތް އިންޝުއަރެންސް، އެސްޓެބްލިޝްމަންޓް އެލަވަންސް، ސްޓައިޕެންޑް، ބުކް އެލަވަންސް އަދި ޑިޕާޗަރަ އެލަވަންސް ލިބޭގޮތަށްވަނީ ހަމަޖައްސާފައެވެ. ހަމައެހެންމެ ޒަކާތު ފަންޑުގެ ސްކޮލާޝިޕް ދިނުމުގެ ޝަރުތުތަކުގެ ތެރޭގައި\nޒަކާތު ފަންޑުގެ ދަށުން ސްކޮލަރޝިޕް ލިބިފައިވާ ދަރިވަރެއް ކަމުގައި ނުވުން ހިމެނެއެވެ.


"Jazeeraa Raajje" Campaign Eh Hingan Raees Office In Ninmaifi - Vaguthu\n"ޖަޒީރާ ރާއްޖެ" ކެމްޕޭނެއް ހިންގަން ރައީސް އޮފީހުން ނިންމައިފި\n"ޖަޒީރާ ރާއްޖެ" ކެމްޕޭނެއް ހިންގަން ރައީސް އޮފީހުން ނިންމައިފިއެވެ.\nރައީސް އޮފީހުން ވިދާޅުވީ ރައީސް އޮފީހުން ކުރިއަށް ގެންދަން ބޭނުންވާ "ޖަޒީރާ ރާއްޖެ" ކެމްޕެއިންގެ މެޓީރިއަލްސް ތައްޔާރުކޮށްދޭނެ ފަރާތެއް ހޯދަން ބޭނުންވާ ކަމަށެވެ.\nރައީސް އޮފީހުން ކުރިއަށް ގެންދަން ބޭނުންވާ "ޖަޒީރާ ރާއްޖެ" ކެމްޕެއިންގެ މެޓީރިއަލްސް ތައްޔާރުކޮށްދިނުމަށް ޝައުޤުވެރިވާ ފަރާތްތަކުން، ސެޕްޓެންބަރު 1 ވާ އާދީއްތަ ދުވަހުގެ 11:00 އަށް ރައީސް އޮފީހަށް ޙާޟިރުވެ މަޢުލޫމާތު ސާފުކުރުމަށްފަހު، ސެޕްޓެންބަރު5ވާ ބުރާސްފަތި ދުވަހުގެ 11:00 އަށް މި އޮފީހަށް އަންދާސީހިސާބު ހުށަހެޅުން އެދޭކަމަށް ރައީސް އޮފީހުން ވިދާޅުވެއެވެ.\n"ޖަޒީރާ ރާއްޖެ" އަކީ މިދިޔަ އަހަރުގެ ރިޔާސީ އިންތިޚާބުގައި އެމްޑީޕީން ބޭނުން ކުރި ކެމްޕޭން ސްލޯގަން އެވެ. "ޖަޒީރާ ރާއްޖެ" އެއް ރައްޔިތުންނަށް ހޯދައިދިނުމަކީ ރައީސް ޞާލިހްގެ އެންމެ މުހިއްމު އެއް ކެމްޕޭން ވައުދެވެ.\n"ޖަޒީރާ ރާއްޖެ" ނަމުގައި ރައީސް އޮފީހުން ހިންގަން ތައްޔާރުވަމުންދާ ކެމްޕޭނާއި ބެހޭ އިތުރު މައުލޫމާތެއް ރައީސް އޮފީހުން މީޑިއާ އާއި ހިއްސާ ކުރައްވާފައެއް ނުވެއެވެ.\n"ސިޔާސީ ކެމްޕޭނެއް" ކުރިއަށް ގެންދަން ރައީސް އޮފީހުން ތައްޔާރުވަމުން މިގެންދަނީ ރައީސް ޞާލިހްގެ ވެރިކަމަށް އެއް އަހަރު ފުރުން ފާހަގަ ކުރަން ސަރުކާރުން ބޮޑު ޚަރަދެއް ކުރަން ނިންމާފައިވާ ކަމަށް އަޑުފެތުރިފައި ވަނިކޮށެވެ.\nމީގެ ކުރިން އެއްވެސް ސަރުކާރެއްގައި ރައީސް އޮފީހުން ޚަރަދުކޮށްގެން މިފަދަ ސިޔާސީ ކެމްޕޭނެއް ހިންގި ކަމުގެ މައުލޫމާތެއް ލިބިފައެއް ނުވެއެވެ. ނަމަވެސް ކުރިން ވެސް ވެރިކަން ކުރާ ޕާޓީގެ ކެމްޕޭން ސްލޯގަންތައް ރައީސް އޮފީހާއި އެހެނިހެން މިނިސްޓްރީ ތަކުން ވެސް އެކި ކަންކަމުގައި ބޭނުން ކުރެއެވެ.\nއޮގަސްޓް 29, 2019 09:13\nދަރަނިވެރިވެ އިނދަ ޖެހޭ އިރު ވެސް ކުޅިވަރާ ނާޗަރަންގީގަ\nއޮގަސްޓް 29, 2019 09:46\nބަޖެޓް ހުސްވީ، ސަޕްލިމެންޓަރީ ބަޖެޓް ކަހާލާނެ ސްޓްރެޓެޖީއެއް ރާވަނީ އުތަ.\nއޮގަސްޓް 29, 2019 10:17\nކަލޭމެން ނިދާ އެނދުމަތީ ތިކަހެރުވަތް ހަދަންވީނުން. ހިތާދޫ މީހަކަށް ހުދުފޮށާއެއް ލިބުނީމަ ވީވަރު އިނގޭތަ؟\nއޮގަސްޓް 29, 2019 10:27\nޖަޒީރާ ރާއްޖެ އޭ ކިޔާފަ އެއްވެސް ކަމެއް ކޮށްދޭ ތަނެއް ނުފެނޭ! ރާއްޖޭގެ ރަށަކަށް ފައިދާ ހުރި ކަމެއް ކުރާ ތަނެއް ނުފެނޭ! ހުސް ހެން ނުބައި، ގޯސް ކަންތަށް ފަތުރަން އެމްޑީޕީން އުޅެނީ! ނުބައި، ލާދީނީ ކަންތަށް ފެތުރުން ހުއްޓާލާފަ ރާއްޖޭގެ ރަށްތަކަށް ފައިދާ ހުރި ކަންތަށް ކޮށްދީބަލަ! އެމްޑީޕީ ސަރުކާރުގަ ކޮންމެ އަތޮޅެއްގަ ރަގަޅު ހޮސްޕިޓަލް އަކާ ރަށްރަށުގަ ރަގަޅު ސްކޫލް އެއް އަޅައިދީބަލަ! ވަރަށް އުންމީދާ އެކީ ރައްޔިތުން ހޮވީ ރަށްތަކަށް ރަގަޅު ތަރައްގީ އެއް ގެންނަން\nއޮގަސްޓް 29, 2019 12:50\nއެހެންވީމަ ބުނަންޖެހެނީ ޖަރީމާ ރާއްޖެއޭ ދެއްތޯ؟ އެކަމަކު ޖަރީމާގެ ފަހަތައް ރާއްޖެއައީމަ ކަމަކު ނުދޭ! އެއީ ޖަރީމާތައް ހިންގުމުގައި މުޅި ރާއްޖޭގެ އެންމެހާ ރައްޔިތުން ބައިވެރިނުވާތީ! ރީނދޫ ހުން ނުވަތަ އެފަދަ ހުމެއްޖެހިފައިވާ އެހެން މަދުބަޔަކު އަމިއްލަ ފައިދާ އިސްކޮށްގެން ގައުމު ހަލާކުގެ މަގަށް މިގެންދަނީ! ޖަރީމާ ހިންގަނީ ޖަޒީރާ ވަންތަކަން އިސް ބަހަކަށް ހަދައިގެން! އހ\nއޮގަސްޓް 29, 2019 11:49\nދުނިޔޭގެ ރެކޯޑްއެއް، އަނެެއްރާއްޖެ. ވިހާކޮންމެމޯހަކަށްކަޅުފޮއްޓެއް. ޖަޒީރާއްޖެ\nއޮގަސްޓް 29, 2019 11:57\nޖަޒީރާ ފެންނާނެ ކޮންމެވެސް ތަނެއް ބަލާލީމަ އަމާހަނދާން ކުރަން ތިޔަ އުޅެނީ އިބްރާހިމް މުޙައްމަދު ސޯލިޙް އަޅެ އެއްޗެއް ބައްލަވައިގެން ހިއްޕަވައިގެންތޯ ތިޔަ ހުންނެވީ\nއޮގަސްޓް 29, 2019 15:05\nއެއް. އހަރެމެން ރައްޔިތުންގެ ފައިސާއިން އިސްރާފު ނުކުރޭ! ޚަބަރުދާރު! އަދުލުވެރިކަމާއެކު ވެރިކަން ނުކުރެވެންޏާ އިސްތިއުފާދީފައި ރައްޔިތުންނާ ހަވާލުކުރޭ!


Aharee fee nudhakkaa 4924 kunfungneh uvaalaifi - vNews.mv\nއަހަރީ ފީ ނުދައްކާ 4924 ކުންފުންޏެއް އުވާލައިފި\nޠާހިރާ އަޒްހާރު 10 July 2020, 15:21\nކުންފުނީގެ އަހަރީ ފީ ދައްކާފައި ނުވާ 4924 ކުންފުންޏެއް އިކޮނޮމިކް މިނިސްޓްރީން އުވާލައިފިއެވެ.\nއިކޮނޮމިކް މިނިސްޓްރީން ބުނީ ކުންފުނި އުވާލުމަށް ރަޖިސްޓްރާރ އޮފް ކޮމްޕެނީޒް ކަނޑައަޅައި އުވައިލުމުގައި ޢަމަލުކުރާނެ ގޮތުގެ ގަވާއިދުގެ2ވަނަ މާއްދާގެ ދަށުން، އަހަރީ ފީ ދައްކާފައި ނުވާ ކުންފުނިތައް ކަނޑައަޅައި، 1979 އިން 2018 ގެ ނިޔަލަށް ޖުމްލަ 6050 ކުންފުންޏެއް ރެކޯޑުކުރެވި، އެއިން ކުންފުންޏެއް ހިންގަން ބޭނުންވާނަމަ، އެ ކުންފުންޏަކުން ފުރިހަމަކުރަންޖެހޭ އެންމެހާ އިލްތިޒާމްތައް ފުރިހަމަކުރުމަށްފަހު، މިނިސްޓްރީއަށް އެންގެވުމަށް އެދި، 20 ޖޫން 2019 އިން3ޑިސެމްބަރ 2019 އާ ދެމެދު އިއުލާނުކޮށްފައިވާނެ ކަމަށެވެ.\nރެކޯޑުކުރެވިފައިވާ 6050 ކުންފުނީގެ ތެރެއިން، އެއްވެސް ކުންފުންޏެއްގެ މައްޗައް، އެއްވެސް ދަރަންޏެއް ނުވަތަ ދަޢުވާއެއް އޮތްނަމަ، ނުވަތަ އެއިން އެއްވެސް ކުންފުންޏަކުން، އެއްވެސް ފަރާތަކަށް ދައްކަންޖެހޭ ދަރަންޏެއް ނުވަތަ އެއިން އެއްވެސް ކުންފުންޏެއްގެ މައްޗަށް އެއްވެސް ފަރާތަކުން ހުށަހަޅާ ދައުވާއެއް އޮތްނަމަ، ކަމާގުޅޭ ތަފްސީލު އިކޮނޮމިކް މިނިސްޓްރީއަށް ފޮނުވުމަށް މުހުލަތުތަކެއް ދިފައިވާ ކަމަށް އިކޮނޮމިކް މިނިސްޓްރީން ބުނެފައިވެއެވެ.\nއިކޮނިމިކް މިނިސްޓްރީން ބުނީ، އެ މިނިސްޓްރީން ކުރި އިއުލާނުތަކާ ގުޅިގެން 1017 ކުންފުންޏަކާ ގުޅޭ އެކި މައްސަލަތައް މިނިސްޓްރީއަށް ހުށަހަޅާފައިވާ ކަމަށެވެ. މިގޮތުން، ބިދޭސީން ރާއްޖެއަށް ގެނައުމަށްފަހު ފުރިހަމަކުރަންޖެހޭ އިލްތިޒާމްތައް ފުރިހަމަކޮށްފައި ނެތް ކުންފުނިތަކާއި، އެއްގަމުގައި ދުއްވާ އުޅަނދާއި ކަނޑުގައި ދުއްވާ އުޅަނދާ ގުޅޭ މައްސަލަތައް ހުރި ކުންފުނިތަކާއި، އެކި ޚިދުމަތްތަކަށް ފައިސާ ނުދައްކާ ކުންފުނިތަކާއި ޝަރުއީ ކޯޓެއްގައި މައްސަލައެއް ބަލަމުންދާ ކުންފުނިތައް ހިމެނޭ ކަމަށް އިކޮނޮމިކް މިނިސްޓްރީން ބުނެއެވެ.\nއެ މިނިސްޓްރީން ކުރި އިއުލާނުތަކާ ގުޅިގެން، އުވާލުމަށް ރެކޯޑުކުރެވިފައިވާ 6050 ކުންފުނީގެ ތެރެއިން 4924 ކުންފުނި އުވާލުމަށް ފުރިހަމަކުރަންޖެހޭ ކަންތައްތައް ފުރިހަމަކުރުމަށްފަހު، އުވާލިކަން އަންގައިި އުވާލި ކުންފުނިތަކުގެ ނަން އާންމުކޮށް ޝާއިއުކުރެވިފައިވާނެ ކަމަށް އިކޮނޮމިކް މިނިސްޓްރީން ބުނެފައިވެއެވެ.


Bangladesh aai Nepal gai thibi 71 Dhivehsaku Raajje genesfi - AO News\nބަންގްލަދޭޝާއި ނޭޕާލްގައި ތިބި 71 ދިވެއްސަކު ރާއްޖެ ގެނެސްފި\n20 އޭޕްރީލް 2020 ވަނަ ދުވަހު ދިވެހިންނާއެކު ރާއްޖެ އައި ބަންގްލަދޭޝްގެ އަސްކަރީ މަތިންދާ ބޯޓު - ފޮޓޯ: ފޮރިން މިނިސްޓްރީ\nބަންގްލަދޭޝާއި ނޭޕާލްގެ އެކި ސިޓީތަކުން ޖުމްލަ 71 ދިވެހިން މިއަދު ބަންގްލަދޭޝްގެ އަސްކަރިއްޔާއިން އައި ޚާއްސަ ފްލައިޓުގައި ރާއްޖެ ގެނެސްފި އެވެ.\nމިއަދު ރާއްޖެ ގެނައި ދިވެހިންގެ ތެރޭގައި ގިނައީ ޑޮކްޓަރުކަން ކިޔަވަން ގޮސް ތިބި ދަރިވަރުންނާއި ތަމްރީން ހެދުމަށް އެޤައުމުތަކުގައި ތިބި ދިވެހި ޑޮކްޓަރުންނެވެ. އެމީހުންނަކީ ކޮވިޑް-19 އާއި ގުޅިގެން ބަންގްލަދޭޝާއި ނޭޕާލް ފުރަބަންދުކުރުމާއި ގުޅިގެން އެ ޤައުމުތަކުގައި ތާށިވެފައި ތިބި ދިވެހިންނެވެ.\nމީގެ އިތުރުން ރާއްޖޭގެ އެދުމަކަށް، ބަންގްލަދޭޝްގެ އަސްކަރީ ބާރުތަކުން ވަނީ ޑޮކްޓަރުންނާއި މެޑިކަލް އޮފިސަރުންގެ މެޑިކަލް ޓީމެއްވެސް މިއަދު އައި ފްލައިޓުގައި ރާއްޖެ ފޮނުވައިފަ އެވެ. ފޮރިން މިނިސްޓްރީން ބުނީ ރާއްޖޭގައި ކޮވިޑް-19ގެ ބަލިމަޑިކަން އިތުރުވަމުންދާ މިދަނޑިވަޅުގައި ބަންގްލަދޭޝްގެ ސަރުކާރުން ފޯރުކޮށްދެއްވި އެހީތެރިކަން ދިވެހިންނާއި ދިވެހި ސަރުކާރުން ބަލައިގަންނަ ކަމަށެވެ.\nމީގެ އިތުރުން ފޮރިން މިނިސްޓްރީން ބުނީ ޑާކާއިން އައި ފްލައިޓުގައި ދަތުރުކުރުމަށް، ނޭޕާލްގެ ސަރުކާރުން ޚާއްސަ ފްލައިޓެއްގައި ނޭޕާލްގައި ތިބި ދިވެހިން ޑާކާ އަށް ގެންގޮސްދިން ކަމަށްޓަކައި އެ ޤައުމުގެ ސަރުކާރަށް ދިވެހި ސަރުކާރުން ޝުކުރު ދަންނަވާ ކަމަށެވެ.\nރޭ ފޮރިން މިނިސްޓަރ ޢަބްދުﷲ ޝާހިދު ކުރެއްވި ޓްވީޓެއްގައި ވިދާޅުވެފައި ވަނީ މިއީ ރާއްޖެ އާއި ބަންގްލަދޭޝްގެ ސަރުކާރާ އޮތް ގާތް ގުޅުމުގެ ހެއްކެއް ކަމަށާއި، މިކަމަކީ އެމްއެންޑީއެފް އާއި ބަންގްލަދޭޝްގެ އަސްކަރިއްޔާއިން ކުރާ ބުރަ މަސައްކަތުގެ ހެއްކެއް ކަމަށްވެސް މިނިސްޓަރ ވިދާޅުވި އެވެ.\nމިއަދު ބަންގްލަދޭޝް އިން އައި އަސްކަރީ މަތިންދާ ބޯޓުގައި ރާއްޖެއިން ކޮވިޑް-19 އާއި ދެކޮޅަށް ކުރާ މަސައްކަތުގައި އެހީތެރިވުމަށް އެ ޤައުމުގެ 10 މެންބަރުންގެ މެޑިކަލް ޓީމެއްވެސް އައިސްފައިވާއިރު، ބަންގްލަދޭޝް އިން ރާއްޖެއަށް ހަދިޔާކުރާ 100 ޓަނުގެ މެޑިކަލް ސަޕްލައި ހިފައިގެން މިދިޔަ އަންގާރަ ދުވަހު ފުރި މަނަވަރު އަންނަ ހަފްތާގައި މާލެއަށް ބަނދަރުކުރާނެ ކަމަށްވެސް ފޮރިން މިނިސްޓްރީން ބުނެއެވެ.


މޯލްޑިވްސް މާރކެޓިންގް އެންޑް ޕަބްލިކް ރިލޭޝަންސް ކޯޕަރޭޝަން\nއިޢުލާން ނަންބަރު: IUL)MMPRC-HR/1/2017/46)\nމަޤާމުގެ ނަން: އެކައުންޓެންޓް\n- މުސާރަ (މަހަކު) : -/13،200 ރުފިޔާ މަހަކު\n- ޑެއިލީ އެލަވަންސް: ރަސްމީކޮށް ވަޒީފާއަށް ނިކުންނަ ކޮންމެ ދުވަހަކަށް ދެވޭ އެލަވަންސްގެ ގޮތުގައި 406.15 ރުފިޔާ (ހަތަރު ސަތޭކަ ހަ ރުފިޔާ ފަނަރަ ލާރި) ދުވާލަކަށް\n- އިތުރު ގަޑީގެ ފައިސާ ހަމަޖެހިފައިވާ އުސޫލުގެ ދަށުން\nޑިޕާރޓްމަންޓް / ސެކްޝަން: އެކައުންޓްސް\nމަޤާމާއިގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް9ގެ ސަނަދެއް ހާސިލްކޮށް މަޤާމާއިގުޅޭ ދާއިރާއެއްގައި ސީނިއަރ ލެވެލްގައި2އަހަރު ދުވަހުގެ މަސައްކަތު ތަޖުރިބާ ލިބިފައިވުން، ނުވަތަ\nމަޤާމާއިގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް 8 ގެ ސަނަދެއް ހާސިލްކޮށް މަޤާމާއިގުޅޭ ދާއިރާއެއްގައި ސީނިއަރ ލެވެލްގައި4އަހަރު ދުވަހުގެ މަސައްކަތު ތަޖުރިބާ ލިބިފައިވުން. ނުވަތަ\nމަޤާމާއިގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް7ގެ ސަނަދެއް ހާސިލްކޮށް މަޤާމާއިގުޅޭ ދާއިރާއެއްގައި ސީނިއަރ ލެވެލްގައި6އަހަރު ދުވަހުގެ މަސައްކަތު ތަޖުރިބާ ލިބިފައިވުން.\nމިކޯޕަރޭޝަންގެ ފައިނޭންސް ޑިޕާރޓްމަންޓްގެ އެންމެހާ މަސައްކަތްތައް މާލިއްޔަތު ޤަވާއިދާއި އެއްގޮތަށް ހިންގައި ޑިޕާރޓްމަންޓްގެ އެންމެހާ މަސައްކަތްތައް ސުޕަވައިޒްކުރުން.\nމިކޯޕަރޭޝަންގެ ބަޖެޓް ކޮންމެ އަހަރަކު އެކުލަވާލާ ތައްޔާރުކޮށް އަދި މި މައުލޫމާތު ޙިއްސާކުރަންޖެހޭ ފަރާތްތަކާއި ހިއްސާކުރުން.\nމިކޯޕަރޭޝަންގެ އެނުއަލް ބިސްނަސް ޕްލޭން ތައްޔާރުކުރުން.\nމާރކެޓިންގ ޕްލޭން ތައްޔާރުކުރުމަށް ބޭނުންވާ ބަޖެޓް ތައްޔާރުކުރުން.\nމިކޯޕަރޭޝަންގެ ފައިނޭންޝިއަލް ރިޕޯރޓްތައް ތައްޔާރުކޮށް ފޮނުވަންޖެހޭ ފަރާތްތަކަށް ފޮނުވުން.\nކުންފުނީގެ މާލީ ހިންގުން ހަރުދަނާ ކުރުމަށް ކުރަންޖެހޭ އެންމެހާ ކަންތައްތައް (ޕޮލިސީ،ޕްރޮސީޖަރ،އެސްއޯޕީ) އިސްލާހުކޮށް ހަރުދަނާކުރުމުގެ މަސައްކަތްކުރުން.\nކޯޕަރޭޝަންގެ ފަރާތުން ރާވާ ހިންގާ އެކި އިވެންޓްތަކުގައި ޙަރަކާތްތެރިވުމާއި އެކު ކޯޕަރޭޝަންގެ ޚިދުމަތްތަކާ ގުޅުންހުރި ކުންފުނިން އަންގާ އެންމެހައި ކަންކަމުގައި ޢަމަލީގޮތުން ބައިވެރިވެ އެކަންކަން ކުރުން.\nސިޓީ ފޮނުވަންވީ ތާރީޚާއި ތަން: 12 އޮކްޓޫބަރ 2017 ވާ ބުރާސްފަތި ދުވަހުގެ 14:00 ގެ ކުރިން ވެލާނާގެ4ވަނަ ފަންގިފިލާގައި ހުންނަ މޯލްޑިވްސް މާކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން އަށް\n- ވަޒީފާއަށް އެދި ހުށަހަޅާ ސިޓީ\n- ވަޒީފާއަށް އެދި ހުށަހަޅާ ފަރާތުގެ ވަނަވަރު ގުޅޭނެ ނަންބަރު އެނގޭނެގޮތަށް\n- ތަޢުލީމީ ސެޓްފިކެޓް ތަކުގެ ކޮޕީ\n- ކުރިން ވަޒީފާ އަދާކޮށްފައިވާ ނަމަ، ވަޒީފާ އަދާކުރި އޮފީހުގެ ލިޔުން (މިބަޔަށް މާކްސް ދެވޭނީ ލިޔުން ހުށަހަޅާފައިވާނަމައެވެ).\nމިމަޤާމަށް އިންޓަރވިއު ކުރެވޭނީ ޝަރުތު ހަމަވާ އެންމެމަތީ މާރކްސް ލިބިފައިވާ 05 ފަރާތަކާއެވެ.\nހާސިލްކޮށްފައިވާ ތައުލީމީ ސެޓްފިކެޓްތައް ހުށައަޅާއިރު ސެޓްފިކެޓްތައް އެޓެސްޓް ކުރެވި އަދި ޓްރާންސްކްރިޕްޓް ހުށައަޅަންވާނެއެވެ.\nމިމަޤާމަށް ނުހޮވޭ ފަރާތްތަކަށް، ވަޒީފާއަށް ނުހޮވޭކަމުގެ ސިޓީ ނުފޮނުވޭނެއެވެ.\nއިތުރު މަޢްލޫމާތު ހޯއްދެވުމަށް ގުޅުއްވާނީ ނަންބަރު 3323228 ފޯނާއެވެ.\nސިޓީ އެޑްރެސް ކުރައްވާނީ:\nހާރިޘް މުޙައްމަދު، އެކްޓިންގ މެނޭޖިންގ ޑިރެކްޓަރ\n4 އޮކްޓޫބަރ 2017


SunOnline: Belarus ge muzaaharaathah inthizaamu kuri2meehaku jalahlaifi\nބެލަރޫސްގެ މުޒާހަރާތައް އިންތިޒާމު ކުރި ދެ މީހަކު ޖަލަށްލައިފި\nރުގިއްޔާ މުހައްމަދު މޫސާ 27 Aug 2020, 07:25\nބެލަރޫސްއިން ވަނީ ސަރުކާރާ ދެކޮޅު މުޒާހަރާތައް އިންތިޒާމު ކުރި ދެ މީހަކު ހައްޔަރު ކޮށްފަ -- ފޮޓޯ: ގެޓީ\nމިންސްކް (އޮގަސްޓު 26): ބެލަރޫސްގައި ސަރުކާރާ ދެކޮޅަށް ބޭއްވި މުޒާހަރާތަކެއް އިންތިޒާމު ކުރި ދެ މީހަކު 10 ދުވަހަށް ޖަލަށްލައިފި އެވެ.\nބެލަރޫސް އިން މިދިޔަ ހޯމަ ދުވަހު ހައްޔަރު ކުރުމަށް ފަހު ޖަލަށްލީ އިދިކޮޅު ލީޑަރު ސްވެތުލާނާ ތިކަނޯސްކަޔާ އެކުލަވާލެއްވި ކޯ-އޯޑިނޭޝަނަލް ކައުންސިލްގައި ހިމެނޭ ދެ މެމްބަރުން ކަމަށްވާ އޮލްގާ ކޮވަލްކޮވާ އާއި ސާގީ ޑިލެވްސްކީ އެވެ. އެއީ އެގައުމުގެ ރިޔާސީ އިންތިހާބު އަލުން ބާއްވައި، ސުލްހަވެރިކަމާ އެކު ސަރުކާރު ބަދަލު ކުރުމާ ބެހޭ ގޮތުން މަޝްވަރާ ކުރުމަށް އެކުލަވާފައިވާ މަޖިލީހެކެވެ.\nކޮވަލްކޮވާ އާއި ޑިލެވްސްކީ ހައްޔަރު ކުރީ ދައުލަތުގެ ކާރުހާނާއެއް ކަމަށްވާ މިންސްކް ޓްރެކްޓާ ފެކްޓަރީގައި މަސައްކަތް ކުރާ މީހުންނާ އެކު ހޯމަ ދުވަހު ހަޅުތާލެއްގައި ބައިވެރިވަމުން ދަނިކޮށެވެ. އަދި އެ ދެ މީހުން 10 ދުވަހަށް ޖަލަށް ލާން ވަނީ ހުކުމްކޮށްފަ އެވެ.\nބެލަރޫސްގައި ސަރުކާރާ ދެކޮޅަށް ބޮޑެތި މުޒާހަރާތައް ފެށީ މިމަހުގެ ނުވައެއްގައި އެގައުމުގައި ބޭއްވި ރިޔާސީ އިންތިހާބު ރައީސް އެލެގްޒެންޑާ ލުކަޝެންކޯ ކާމިޔާބު ކުރެއްވުމުންނެވެ. އެގައުމުގެ އިލެކްޝަން ކޮމިޝަނުން ބުނި ގޮތުގައި އެ އިންތިހާބުން ލުކަޝެންކޯއަށް 80 ޕަސެންޓު ވޯޓު ލިބުނު އިރު އޭނާއަށް އެންމެ ގާތުން ވާދަ ކުރެއްވި ތިކަނޯސްކަޔާއަށް ލިބުނީ 9.9 ޕަސެންޓު ވޯޓެވެ.\nލިތުއޭނިއާގައި ހުންނެވި ތިކަނޯސްކަޔާ އެންމެ ފަހުން ވީޑިއޯ މެދުވެރިކޮށް ދެއްވި ބަޔާނުގައި ވިދާޅުވި ގޮތުގައި ބެލަރޫސްއިން ދަނީ އިދިކޮޅު ފަރާތްތައް ގަވާއިދާ ހިލާފަށް ހިފަހައްޓާ، ޖަލަށްލައި އެމީހުންނަށް އަނިޔާ ކުރަމުންނެވެ. އަދި އެގައުމުގެ މުޒާހަރާތަކުގައި މިހާތަނަށް ހަ މީހަކު މަރުވެ އެތައް ބަޔަކަށް ވީނުވީ ގޮތެއް ނޭނގި ގެއްލިފައިވާ ކަމަށް އޭނާ ވިދާޅުވި އެވެ.\nބެލަރޫސްގެ ސަރުކާރުން ބުނާ ގޮތުގައި މުޒާހަރާތަކުގައި މަރުވެފައި ވަނީ ތިން މީހެކެވެ.\nރައީސްކަން ކުރައްވާތާ 26 އަހަރުވެފައިވާ ލުކަޝެންކޯ ވަނީ އިންތިހާބު އޮޅުވާލި ކަމަށް ބުނާ ތުހުމަތުތައް ދޮގު ކުރައްވައި، އެގައުމުގެ އިދިކޮޅު ފަރާތްތައް ކޮންޓްރޯލް ކުރަމުން ދަނީ ބޭރުގެ ބަޔެއް ކަމަށް ވިދާޅުވެފަ އެވެ. އަދި ކޯ-އޯޑިނޭޝަން ކައުންސިލުން މަސައްކަތް ކުރަނީ ވެރިކަން ވައްޓާލަން ކަމަށް ތުހުމަތު ކުރައްވައިފަ އެވެ.


Duniyeah annamundhaa badhaluthakah Sifainge safuthah dhanee badhahikuramun - vNews.mv\n( މާލެ ،4ނޮވެމްބަރު 2019 ) -- ނަސްރުގެ ދުވަހުގެ ރަސްމީ ޖަލްސާގައި ޗީފް އޮފް ޑިފެންސް ފޯސް އަބްދުﷲ ޝަމާލް ބައިވެރިވެވަޑައިގަންނަވަނީ -- ވީފޮޓޯ : އަހުމަދު ޝުރާއު\nދުނިޔެއަށް އަންނަ ބަދަލުތަކަށް ސިފައިންގެ ސަފުތައް ދަނީ ބަދަހިކުރަމުން: ޗީފް އޮފް ޑިފެންސް ފޯސް\nއާމިނަތު އަމީނާ (އަނާ) 03 November 2019, 21:24\nދިވެހި ޤައުމަށް ދިން ނުރައްކާތެރި ޓެރަރިސްޓް ހަމަލާއަށް 31 އަހަރުވެގެން ދިއައިރު، މިއަދު ދުނިޔެ ވަނީ ވަރަށް ބޮޑަށް ބަދަލުވެފައި ކަމަށާއި އެ ބަދަލުތަކާއި އެއްގޮތަށް ޤައުމުގެ ދިފާއުގައި މަސައްކަތްކުރަން ދިވެހިސިފައިންގެ ސަފުތައް ބަދަހިކުރަމުންދާ ކަމަށް ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދު ﷲ ޝަމާލް ވިދާޅުވެއްޖެއެވެ.\nޗީފް އޮފް ޑިފެންސް ފޯސް މިހެން ވިދާޅުވީ ނަޞްރުގެ ދުވަހުގެ މުނާސަބަތުގައި މިރޭ އެމްއެންޑީއެފް ކަޅުތުއްކަލާ ކޮށީގައި ބޭއްވި ޤައުމީ ޖަލްސާގައި ވާހަކަފުޅުދައްކަވަމުންނެވެ.\nޗީފް އޮފް ޑިފެންސް ފޯސް ޝަމާލް ވިދާޅުވީ، 1988 ނޮވެމްބަރ3ގައި ރާއްޖެއަށްދިން ނުރައްކާތެރި ނިރުބަވެރި ހަމަލާާއިން ދިވެހިން ސިއްސުއްވާލި ކުއްލި ގޮތަކަށް ދުޝްމަނުން ދިން ހަމަލާއިން ކަމަށެވެ. އަދި އެ ދުވަހުގެ ހަމަލާއާއި ކުރިމަތިލައި ލިބުނު ނަޞްރު ފާހަގަކުރަމުންދާއިރު، އެ ހަމަލާގައި އެތައް ދިވެހިންނާއި ދިވެހި ސިފައިން ޝަހީދުވެ ގޮސްފައިވާ ކަމަށެވެ.\nޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދު ﷲ ޝަމާލް ވިދާޅުވީ، އެ ހަމަލާ ނާކާމިޔާބުވެގެން ދިއައީ ކެރޭ ދިވެހި ސިފައިންގެ ހިތްވަރުން ކަމަށާއި، ދިފާއީ މަޤާމްތަކަށް ނިކުތް ސިފައިންނާއި ސިފައިންގޭގައި އޭރު ތިއްބެވި ބޭފުޅުން ކުރެއްވި މިންންތް މަސައްކަތާއި ހިތްވަރަށް ޝުކުރު ދަންނަވާ ކަމަށެވެ. އަދި އެ ދުވަހު އިސްލާމްދީނާއި ދިވެހި ޤައުމުގެ މިނިވަންކަމަށްޓަކައި ސިފައިންނާއި ދިވެހިން ޤުރުބާނީއަށް ފަހުރުވެރިވެވަޑައިގަންނަވާ ކަމަށެވެ.\nޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދު ﷲ ޝަމާލް ވިދާޅުވީ، މީގެ 31 އަހަރު ކުރިއާ ބަލާއިރު މިއަދު ބޮޑެތި ބަދަލުތަކެއް މުޅި ދުނިޔެއާއި ރާއްޖެއަށްވެސް އައިސްފައިވާ ކަމަށެވެ. އެހެންކަމުން ސިފައިން ގެންގުޅެމުން އައި ފަލްސަފާތަކާއި އުސޫލުތައްވެސް ޒަމާނާއި އެއްގޮތަށް ބަދަލުކޮށް، ދިވެހި އަސްކަރިއްޔާއިން އައު އަމާޒަކަށް އައު އަޒުމަކާއި އެކު މަސައްކަތް ކުރަމުންދާކަމަށެވެ. އަދި މާއްދީގޮތުންނާއި ރޫހާނީ އަދި ޖިސްމާނީ ގޮތުންނާއި ނަފްސާނީ ގޮތުން ދީނާއި ގައުމު ދިފާއުކުރުމަށް ސިފަވަންތަ ގޮތެއްގައި ސިފައިން ތައްޔާރުވެ މަސައްކަތް ކުރުމަށް ތަމްރީނުވެ ބަދަހި ސަފްތަކެއް ރުކުރުވަމުންދާ ކަމަށްވެސް ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދު ﷲ ޝަމާލް ވިދާޅުވިއެވެ.\nޗީފް އޮފް ޑިފެންސް ފޯސް ޝަމާލް ވިދާޅުވީ ޤައުމީ ވާޖިބު އަދާކޮށް، ދިވެހި ފަސްގަނޑާއި، ރައްޔިތުންނާއި ޤާނޫނީ ވެރިކަން ދިފާއު ކުރުމަށް ބަދަހިކަމާއިއެކު އަބަދުވެސް ސިފައިންގެ ސަފުތައް ތައްޔާރަށް ތިބޭނެކަމުގެ ޔަގީންކަން ދިވެހި ރައްޔިތުންނަށް އަރުވާ ކަމަށެވެ.\nމީގެ އިތުރަށް ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދު ﷲ ޝަމާލް ވަނީ، ނަޞްރުގެ ދުވަސް ފާހަގަކުރަމުންދާއިރު، ދުވަހުގެ ބަތޮލް ޝަހީދު ހުސައިން އާދަމްގެ ހިތްވަރުން އިބުރަތް ހާސިލް ކުރެއްވުމަށް، ހުރިހާ ސިފައިންނަށް އިލްތިމާސް ކުރައްވާފައެވެ. އަދި އެ ދުވަހު ސިފައިންނާއި ދިވެހި ރައްޔިތުން ދެއްކި ހިތްވަރުން ހިތްވަރު ލިބިގަތުމަށް ސިފައިންނަށާއި ދިވެހިރައްޔިތުންނަށްވެސް ވަނީ އިލްތިމާސް ކުރައްވާފައެވެ.\nތާރީހު ރާއްޖެ އެމްއެންޑީއެފް ދީން


America Isve Ove Venezuela Ge Verikan Vataalan Massakai Fashaifi - Vaguthu\nއެމެރިކާ އިސްވެ އޮވެ ވެނެޒުއާލާގެ ވެރިކަން ވައްޓާލަން މަސައްކަތް ފަށައިފި\nއެމެރިކާ އިސްވެ އޮވެ ވެނެޒުއޭލާގެ ރައީސް ނިކޮލަސް މަޑޫރޯގެ ވެރިކަން ވައްޓާލަން މަސައްކަތް ފަށައިފިއެވެ.\nމިދިޔަ އަހަރު މޭ މަހު ބޭއްވި ރިޔާސީ އިންތިހާބު ކާމިޔާބު ކޮށްގެން މިމަހު ދިހަ ވަނަ ދުވަހު ރައީސް ކަމުގެ އާ ދައުރަކަށް ހުވާ ކުރެއްވި މަޑޫރޯއަކީ ވެނެޒުއެލާގެ ގާނޫނީ ގޮތުން އުދެނު ރައީސް ކަމަށް ގަބޫލު ކުރަން އެ ގައުމުގެ އިދިކޮޅު ފަރާތްތަކުން ދަނީ ދެކޮޅު ހަދަމުންނެވެ. މޭ މަހުގައި ބޭއްވި އިންތިހާބު އިދިކޮޅުފަރާތްތަކުން ވަނީ ބޮއިކޯޓް ވެސް ކޮށްފައެވެ.\nމަޑޫރޯ ވެރިކަމުގެ އާ ދައުރަކަށް ހުވާ ކުރެވިތާ 24 ގަޑި އިރު ނުވަނީސް ޖެނުއަރީ 11 ވަނަ ދުވަހު އިދިކޮޅު ނޭޝަނަލް އެސަބްލީ ޕާޓީގެ ލީޑަރ ޖުއާން ގުއައިޑޯ ވަނީ ވެނެޒުއޭލާގެ ސަލާމަތީ ބާރުތަކުގެ ތާއީދާއި ބޭރު ގައުމުތަކުގެ ތާއީދާއެކު އޭނާ އަކީ މިހާރު ވެނެޒުއޭލާގެ އާ ރައީސް ކަން އިއުލާން ކުރައްވާފައެވެ.\nއިދިކޮޅު ލީޑަރުގެ މި ވާހަކަތަކަކީ ބަގާވާތަކާއި އެއްވަރުގެ ވާހަކަތަކެއް ކަމަށް ރައީސް މަޑުރޯވަނީ ވިދާޅުވެފައެވެ. އޭގެ ފަހުން އެމެރިކާގެ ސެކްރެޓަރީ އޮފް ސްޓޭޓް މައިކް ޕޯންޕިއޯ ވަނީ އިދިކޮޅު ލީޑަރ ގެ ނިންމުމަށް ތާއީދު ކުރާކަމަށް ހާންމަކޮށް ޓުވީޓެއް ކުރައްވާފައެވެ.\nމެއި މަހު ބޭއްވި އިންތިހާބަކީ މިނިވަން އަދި އިންސާފުވެރި އިންތިހާބެއްކަމަށް ބުނެ، އެމެރިކާ އިން ވަނީ ވެނެޒުއޭލާ އާދެކޮޅަށް ދަތިކުރުމުގެ ފިޔަވަޅު އަޅާފަ އެވެ.\nއެމެރިކާ އިސްވެ އޮވެ ވެނެޒުއޭލާގައި ބަގާވާތެއް ރާވަމުން ދާކަމަށް ބުނަމުން ދާއިރު ވެނެޒުއެލާއިން ވަނީ މީގެ ކުރިން އެމެރިކާ އަޑީގައި އޮވެގެން އެގައުމުގެ ސަރުކާރު ވައްޓާލަން އެތަށް ފަހަރަކު މައްސަކަތެއް ކުރި ކަމަށް ވެސް ތުހުމަތު ކޮއްފައެވެ.\nޖެނުއަރީ 14, 2019 16:03\nއެމެރިކާގެ ކަމަކީ ހަމަނުޖެހުން އުފެއްދުން. ދުނިޔޭގެ ސުޕަރ ޕަވަރ ޔޯ. ސުޕަރ ޕަވަރ މައިފުޓް.\nޖެނުއަރީ 14, 2019 16:42\nބަންގްލަދޭޝް ހިންގި ޖަރީމާ ނުފެނޭ ދޯ\nޖެނުއަރީ 15, 2019 07:53\nބަނގުލަދޭސްގެ ހުދުމުހުތާރު ވެރިކަންވެންވެސް ދަމަހައްޓަނީ އެމެރިކާއިން\nޖެނުއަރީ 15, 2019 07:16\nއެމެރިކާ އަކީ ސައިޠާނީ ޤައުމެއް. މިކަހަލަ ދަނޑިވަޅުތައް ބަލާ އިބިލީސް ވެސް ވަސްވާސް ދެނީ.


Anna Hafthaa Gai Ambulance Libeyne - Nadella Raees - Vaguthu\nގދ. ނަޑެއްލާގައި އެމްބިއުލާންސެއް ނެތި ގިނަ ދުވަސްތަކެއް ވެފައި ގިނަ ބައެއްގެ ޝަކުވާ އިތުރުވެފައި ވަނިކޮށް އެރަށަށް އަންނަ ހަފްތާ ތެރޭގައި އެމްބިއުލާންސެއް ލިބޭނެ ކަމުގެ ޔަގީންކަން ދީފައިވާކަމަށް އެރަށު ކައުންސިލުން ވިދާޅުވެއްޖެއެވެ.\nނަޑެއްލާ ކައުންސިލްގެ ރައީސް މުހައްމަދު އަންޝާއު "ވަގުތު" އަށް ވިދާޅުވީ، އެމްބިއުލާންސް ލިބޭނެ ކަމަށް ބެލެވެނީ އަންނަ ހަފްތާގެ ހޯމަ ދުވަހު ހިސާބު ކަމަށާއި އެމްބިއުލާންސް ގެނައުމަށް ލަސްވަނީ މޫސުން ގޯސްވުމުގެ ސަބަބުން ކަމަށެވެ.\nސަރުކާރުން ހަމަޖައްސާފައިވާ އެމްބިއުލާންސް ރަށަށް ގެނައުމުގެ މަސައްކަތް ކުރަމުން އަންނަނީ ރަށުގެ ހެޔޮ އެދޭ މީހެއްގެ އެހީތެރިކަމާއި އެކީ ކަމަށް އަންޝާއު ވަނީ ފާހަގަ ކުރައްވާފައެވެ.\nނަޑެއްލާގެ އެމްބިއުލާންސެއް ނެތި ދެ އަހަރު ދުވަސް ވެގެން ގޮސްފައިވާއިރު، އެކަން އާއްމުންގެ ބޮޑު ސަމާލުކަމަށް އައިސްފައި ދާދި ފަހުން މީސްމީޑިއާގައި ގިނަ ބަޔަކު އެކަމާއި ވާހަކަ ދައްކައި، ބަލި މީހަކު ގޯންޏެއްގައި ލޯންޗަކަށް އަރުވާ މަންޒަރު ފެންނަ ފޮޓޯއެއް އާއްމު ވުމާއި ގުޅިގެންނެވެ.\nއެރަށުގައި އާއްމު ގޮތެއްގައި މީހަކު ބަލި ވެއްޖެނަމަ ސިއްހީ މަރުކަޒަށް ގެންދަނީ ރަށު ޕިކަޕަށް ލައިގެން ކަމަށް އަންޝާއު ވަނީ ވިދާޅުވެފައެވެ.\nނަޑެއްލާގައި އެމްބިއުލާންސް ނެތުމުގެ އުނދަގޫ ދިމާވެ ޝަކުވާ އިތުރުވެފައިވާއިރު، އަތޮޅުތެރެއަށް ބޭނުންވާ 96 އެމްބިއުލާންސް ގެނައުމަށްޓަކައި ފިނޭންސް މިނިސްޓްރީ އާއި އެސްޓީއޯ އާއެކު ހެލްތް މިނިސްޓްރީން މިދިޔަ މަހު ވަނީ އެއްބަސްވުމެއްގައި ސޮއިކޮށްފައެވެ.\nނަޑެއްލާގައި ކަރަންޓީންގައި ހުރި މީހަކު ކޮވިޑް-19 އަށް ފައްސިވެއްޖެ\nޖުލައި 22, 2021 23:49\nމިތާ މަސްވެރިގެ ޕާކުގަ އެބައޮއް ނަޑައްލާ އޮއް ޓާޓާ އެންބިއުލައިން އޭތި ގެންދިޔާމަ މީގެ 40 ފަހަތައްގޮސް ޖަޒީރާވީ ލައިޓުބޭރުގަ ތަޅަކީ އެލުވާތަޅު ނޫނީ ކުޑަޕިކަޕެއްގަ އެންބިއުލައިސް ޖަހާގެންދުއްވާ ސޯލިހުއަކައް އެންބިއު ލައިންސު ކީއްކުރަން ބައިސއކަލެއްވެސް ނުހަނެވޭނެ\nޖުލައި 23, 2021 05:31\nތިނަދޫއަށް ވުރެ ގިނައިން ނަޑެއްލާއަށް އެންބިއުލައިންސް ގެނގޮސްސި މީގެކުރިން ގެދި އެންބިއުލައިސް އަމިލައަށް ހަލާކު ކުރީ\nޖުލައި 23, 2021 08:32\nހަލާކުވީމަ އެހެން އެއްޗިހިވެސް ހަދަނީ ހަދައިގެން ބޭނުން ކުރަނީ ފުރަތަމަ އެމްބިއުލެންސް ބެޓެރި ގޮބައިގެން އެނދީ ދެވަނަ އެތިވެސް ކޮންމެވެސް މައްސަލައެއްޖެހިގެން ހަލާކުވީ ގަސްތުގަ ހަލާކު ކުރުމަކީ ކޮބާ؟ނޭނގެންޏާ އަނގަމަޑުންލައިގެން ތިބުން ބުއްދިވެރި


Addu, Fuvahmulah adhi Gamu gai 12 gadi iru Curfew hinganee\nލ. ގަން: ގަމާއި އައްޑޫ އަދި ފުވައްމުލަކުގައި 12 ގަޑިއިރު ކާފިއު ހިންގާނެ --\nކޮވިޑް-19 އިން ރައްކާތެރިވުމަށް އަޅާ ފިޔަވަޅެއްގެ ގޮތުން އައްޑޫ ސިޓީ އާއި ފުވައްމުލަކު އަދި ލ. ގަމުގައި ކާފިއު ހިންގާ ހާއްސަ ފިޔަވަޅުތަކެއް އެޅުމަށް ނިންމި ނިންމުން މި މަހުގެ 26 ގެ ނިޔަލަށް ދަންމާލައިފި އެވެ.\nޑިރެކްޓަރު ޖެނެރަލް އޮފް ޕަބްލިކް ހެލްތް މައިމޫނާ އަބޫބަކުރު ސޮއިކުރައްވާ ނެެރެފައިވާ އެންގުމުގައި ބުނެފައިވަނީ މިއަދުން ފެށިގެން މި މަހުގެ 26 ވަނަ ދުވަހުގެ ނިޔަލަށް އައްޑޫ ސިޓީ އާއި ފުވައްމަލުކު ސިޓީ އަދި ލ. ގަމުގައި ހަވީރު ހަތަރަކުން ފަތިހު 4:00 އަށް، އެއްގަމު އުޅަނދުފަހަރު ދުއްވުމާއި މަގުމައްޗާއި އާންމު ތަންތަނަށް މީހުން ނުކުތުން މަނާކުރާ ކަމަށެވެ.\nއަދި ޕާޓީތަކާއި ހަފްލާތަކާއި ރަސްމިއްޔާތުތައް ބޭއްވުން ހުއްޓައިލުމާއި އައްޑޫ ސިޓީގެ އެއް ރަށުން އަނެއް ރަށަށް ދަތުރުކުރުން ހުއްޓައިލުމާއި އެއް ގެއިން އަނެއް ގެއަށް ޒިޔާރަތް ކުރުންވެސް މި މުއްދަތުގައި މަނާކޮށްފައިވެއެެވެ. މީގެ އިތުރުން ފުވައްމުލައް ސިޓީ އާއި ލ. ގަމުގައިވެސް އެއް އަވަށުން އަނެއް އަވަށަށް ދަތުރުކުރުން ހުއްޓައިލުމާއި އެއް ގެއިން އަނެއް ގެއަށް ޒިޔާރަތް ކުރުން ހުއްޓައިލުމަށްވެސް އަންގާފައިވެއެވެ.\nއައްޑޫ ސިޓީ ލ. ގަން ފުވައްމުލައް + އެޗްޕީއޭ މިނިސްޓްރީ އޮފް ހެލްތު ކޮރޯނާ ވައިރަސް ކޮވިޑް-19 މައިމޫނާ އަބޫބަކުރު


"Salman miskyi adhives nunimenee thoa"\nޑރ. މުހައްމަދު މުއިއްޒު: ސަލްމާން މިސްކިތުގެ މަސައްކަތާ ބެހޭ ގޮތުން ސުވާލު ކުރެއްވި -- އަވަސް އާކައިވް ފޮޓޯއެއް\nސައޫދީ އަރަބިއްޔާގެ ރަސްގެފާނު ސަލްމާން އަބްދުލްއަޒީޒްގެ ހަރަދުގައި މާލޭގެ އިރުމަތީ ފަރާތު އިމާރާތް ކުރި މިސްކިތް ނުހުޅުވައި ލަސް ވަނީ އަދިވެސް މިސްކިތް ހަދާ ނުނިމެނީތޯ ކުރީގެ ހައުސިން މިނިސްޓަރު އަދި މާލޭގެ މޭޔަރު ކަމަށް ވާދަ ކުރައްވާ ޑރ. މުހައްމަދު މުއިއްޒު ސުވާލު ކުރައްވައިފި އެވެ.\nޕީޕީއެމްގެ ނައިބު ރައީސްކަން ވެސް ކުރައްވާ މުއިއްޒު މިއަދު އެ ސުވާލު ކުރެއްވުމާއެކު ވިދާޅުވީ ކުރިން ޝެޑިއުލްގައި އޮތް ގޮތުން ނަމަ ޖުލައި 2019 ގައި މިސްކިތް ނިމޭނެ ކަމަށެވެ.\nއޭނާ ވިދާޅުވީ ކުރިން ނިންމާފައިވާ ގޮތާ ހިލާފަށް ކީރިތި ގުރުއާނާ ބެހޭ މަރުކަޒު އެ މިސްކިތަށް ބަދަލު ނުކުރުން ފަދަ ބޮޑެތި ބަދަލުތަކެއް ސަލްމާން މިސްކިތަށް ގެންނަ ކަމަށް މައުލޫމާތު ލިބި ވަޑައިގެންފައިވާ ކަމަށެވެ.\nޑރ. މުއިއްޒު މިއަދު ކުރެއްވި ޓްވީޓް\nސަލްމާން މިސްކިތަކީ ކުރީގެ ރައީސް އަބްދުﷲ ޔާމީންގެ ވެރިކަމުގައި އެންމެ އިސްކަން ދިން މަޝްރޫއުތަކުގެ ތެރޭގައި ހިމެނޭ މަސައްކަތެކެވެ. ސަލްމާން މިސްކިތް އެޅުމުގެ މަސައްކަތް ތުރުކީގެ ކުންފުންޏަކާ ހަވާލުކޮށްފައިވަނީ ފެބްރުއަރީ 28، 2017 ގައެވެ. އަދި 24.95 މިލިއަން ޑޮލަރު (370 މިލިއަން ރުފިޔާ) އެ މަސައްކަތް ތުރުކީގެ ޓާމެކްސް ކުންފުންޏާ ހަވާލުކޮށްފައި ވަނީ އޯގަސްޓް 2018 ގައި މިސްކިތުގެ މަސައްކަތް ނިންމާށެވެ. އެ ތާރީހަށް ނިމިފައެއް ނުވެ އެވެ. ފަހުން ޝެޑިއުލްކޮށްފައި އޮތީ އެމިސްކިތުގެ މަސައްކަތް ނިންމާ އެންމެ ލަސްވެގެން ޖުލައި 2019 ގައި މަހުގައި ހުޅުވާށެވެ. ކުރީގެ ސަރުކާރުން ބުނެފައިވާ ގޮތުގައި އެ މަޝްރޫގެ ހުރިހާ ކަމެއް، ނޮވެންބަރު 17، 2018 ގައި ރައީސް ޔާމީންގެ ވެރިކަން ބަދަލުވީއިރު ހަމަޖައްސާފައި ނިމިފައި ވާނެ އެވެ.\nރައީސް އިބްރާހިމް މުހައްމަދު ސޯލިހުގެ ސަރުކާރުގެ ތިންވަނަ އަހަރު ގުނަން ފަށައި ތިންވަނަ ރޯދަ މަހެއް އަންނަ އޭޕްރީލް މަހުގެ 13 ވަނަ ދުވަހު ފަށާއިރު ސަލްމާން މިސްކިތް ހުޅުވުމާބެހޭ އެއްވެސް ތާރީހެއް ދީފައެއް ނުވެއެވެ. އެހެން ވަރަށް ގިނަ ބަޔަކު ފާޑު ކިޔައި ބުނަމުން ދަނީ ސަރުކާރުން ގަސްދުގައި މިސްކިތް ނުހުޅުވައި ލަސް ކުރަނީ ކަމަށެވެ.\nއަރާ ފޭބުމަށް ލިފުޓް ހުންނާނެ\n350 މީހުންގެ ޖާގައިގެ އޮޑިޓޯރިއަމެއް\nއޮޑިޓޯރިއަމާއެކު ވަރަށް ފުރިހަމަ ލޮބީ އޭރިއޭ\nމަލްޓި ޕާޕަސް ހޯލެއް\nޕްލޭނިން މިނިސްޓްރީން ބުނެފައިވާ ގޮތުގައި މިސްކިތުގެ ހުރިހާ ކަމެއް ވަނީ ނިމިފަ އެވެ. ނަމަވެސް މިސްކިތް ހުޅުވާނެ ދުވަހަކާއި އެ މިސްކިތުގެ އެހެން ވަސީލަތްތައް ބޭނުން ކުރާނެ ގޮތް ކަނޑައަޅާނީ އިސްލާމިކް މިނިސްޓްރީންނެވެ. އެ މިނިސްޓްރީން ބުނެފައި ވަނީ މިސްކިތް ހުޅުވަން ސައުދީ ސަރުކާރާއެކު މަޝްވަރާ ކުރާ ކަމަށެވެ.\nޑރ. މުހައްމަދު މުއިއްޒު ސައުދީ އަަރަބިއްޔާ މިސްކިތް + އިސްލާމިކް މިނިސްޓްރީ ސަލްމާން ރަސްގެފާނު މިސްކިތް މިނިސްޓްރީ އޮފް ނެޝަނަލް ޕްލޭނިން ސަލްމާން ރަސްގެފާނު


Sarukaaru Kunfunithakuge Muvazzafunge Musaara Eh Hama Kuranee - Vaguthu\n5 މަސް ކުރިން ( ޖެނުއަރީ 3, 2019 )\nމިއަހަރުގެ ތެރޭގައި އެ މިނިސްޓްރީއިން ކުރަން ނިންމާފައިވާ ކަންތައްތަކާ ގުޅޭ ގޮތުން، ނެރުނު ނޫސް ބަޔާނެއްގައި ބުނީ، ސަރުކާރު ކުންފުނިތަކުގެ މެންޑޭޓްގައި ފުށުއެރުންތައް ހުރުމުގެ ސަބަބުން ކުންފުނިތަކުގެ ހިންގާ ގަވާއިދާއި އަސާސީ ގަވާއިދުތައް އިސްލާހުކުރާނެ ކަމަށެވެ.\nހަމައެހެންމެ، ސަރުކާރު ކުންފުނިތައް ޕާފޯމަންސަށް ބަލައިގެން ގިންތި ކުރުމަށް ނިންމާފައިވާ ކަމަށާއި ކުންފުނިތަކުގެ މުސާރައިގެ އޮނިގަނޑު އަލުން ރިވިއުކޮށް މުސާރަ އެއްހަމަ ކުރުމަށް ނިންމާފައިވާ ކަމަށް ބަޔާނުގައިވެއެވެ.\nމިނިސްޓްރީއިން އިތުރަށް ބުނީ، ސަރުކާރުގެ 100 ޕަސެންޓް ހިއްސާވާ ކުންފުނިތަކުން އަމަލު ކުރުމަށްޓަކައި، ކޯޕަރޭޓް ގަވަނަންސް ކޯޑު އޯއީސީޑޯ ސްޓޭންޑަޑަށް ތައްޔާރުކޮށް އާންމު ކުރާނެ ކަމަށާއި ކައުންސިލްތަކަށް ދޭން ޖެހޭ ފައިސާ ދިނުން އަވަސްކުރުމަށް ނިންމާފައިވާ ކަމަށެވެ.\nޖެނުއަރީ 3, 2019 20:30\nމުސާރަ ކުޑަ ކުރަން މޮޅު މަޅިއެއް ޖަހަނީ ދޯ\nޖެނުއަރީ 3, 2019 20:31\nމީއާކަމެއްނޫން. ޔާމީން ސަރުކާރުންވެސް މިމަސައްކަތް ކުރި. ގަޓުނެތިތްޔާ މީބޭކާރު ވާހަކައެއް ދައްކަން\nޖެނުއަރީ 3, 2019 20:43\nމުސާރަ ކުޑަ ކޮށްގެން ނުވާނެ. ޥޯޓު ދިނީ ލިބޭ މުސާރަ ކުޑަ ކުރާކަށްނޫން.\nޖެނުއަރީ 3, 2019 21:41\nސަރުކާރު ކުންފުނި ތަކުގެ މުވައްޒަފުންގެ މުސާރަތަކެއް އެއް ހަމަ އެއް ނުކުރެވޭނެ .މުސާރަ ހަމަޖައްސަންޖެހޭނީ މަގާމުގާ އޭނަ ކުރަންޖެހޭ މަސައްކަތްތަކާ މަސްއޫލިއްޔަތުގެ މައްޗަށް ބިނާކޮށްގެން. ސްޓެލް ކޯ ފެންކުނަފުނި ރައްޔިތުންނަށް ވަރަށް މުހިންމު ހިދުމަތެއްދޭ ދެކުންފުނި މިދެކުންފުނީގެ ހިދުމަތަކަށް ބުރޫ އަރައިފިނަމަ ރައްޔިތުންނަށް ތަކުލީފު އުފުލަންޖެހޭނެ. މި ދެކުންފުންޏާ އެހެން ކުންފުނިތަކާ ހަމަހަމައެއްނޫން . ދެން އޮތީ އެސްޓީއޯ އެމްޕީއެލް މިއީ2ވަނަ ކެޓަގަރީ މިގޮތަށް ގޮސް ދަވްލަތުގެ ކުންފުނިތައް ޖެހޭނީ ކެޓަގަރައިޒް ކުރަން، ހުރިހާ ކުންފުނިތަކުގެ މަސްއޫލިއްޔަތާ ވާޖިބުތަކާ ޒިންމާ އެއްވަރު ވެގެން ނުދާނެ. ވީމާ ހައްދަވަން ތިޔަ އުޅުއްވަނީ ގޯހެއް.\nޖެނުއަރީ 4, 2019 10:16\nތިހެން އންޒާރު ދިނަކަސް ހާހެއް ނުވޭ. ހަމަ ކުޑަކުރާނަން. ދެން ހަދާނެ ގޮތަކީ ތި ފުއްޕާ ގްރޫޕު ވަޒީފާއިން ވަކިކޮށްފަ އިންޑިއާގެ މޮޅެތި އެކްސްޕާޓުން ގެންނާނީ. އޭރުން ކުޑަމުސާރަ އަކަށް ކޮލިޓީ މުވައްޒަފުން ލިބޭނެ. މި ދިވހިން އަބަދު ކޔާނީ މުސާރަ ބޮޑުކުރަން ، މަސައްކތެއް ނުކުރާނެ. ލާރި ލާރި މަތީ މަގާމު.. ކިޔަވިގެން ހުރި މީހާގެ ބޮލަށް ފިތާލާފަ ވެސް މި2އެތި ހޯދާނެ.\nޖެނުއަރީ 3, 2019 22:13\nމުސާރަ ކުޑަކުރުމުގެ ވިސްނުން، ބޯނަސް ވެސް ހަމަ ހަމަ ވާންޖެހޭނެ، އެއްބަޔަކައް ބޯނަސް 25000 ލިބޭއިރު އަނެއް ބަޔަކައް 1000 ރުފިޔާ ނުލިބޭ، މިސާލަކައް އެމް،ޑަބްލިއު، އެސް، ބޯނަސް ވަރއް ބޮޑު، އަހަރަކު އެއްފަހަރު ދޭ، އައިލެންޑްއޭވިއޭސަން ގެ ބޯނަސް ވަރައް ކުޑަ، 2އަހަރުންވެސް ނުދޭ\nޖެނުއަރީ 3, 2019 23:02\nކީއްވެ ސިވިލް ސާވިސް އާ މިނިވަން މުއައްސަސާތަކުގެ މުސާާރަތައް އެއްވަރު ކުރަން ނުކެރެނީ. ާ އެއީވެސް ދައުލަތުން މުސާރަދޭ ބައެއް.\nޖެނުއަރީ 4, 2019 00:09\nއެއްބަޔަކު ތިޔަކަމާ އަތްޖަހާނެ ،އަނެއްބަޔަކުކުޅަނދުރު ތަކެއްހެންފުފޭނެ. ވާނެގޮތަކީ މިސާލަކަށް އައިލޭންޑް އޭވިއޭޝަންގެ މުއައްޒަފު އެއީ ބައްޕަ އެމްއޭސީއެލް އެއީ ދަރިފުޅު ދަރިފުޅުގެ މުސާރަ ބައްޕައަށްލިބޭ މުސާރައްށްތުރެ ބޮޑު އެއީ 8000 ކަމައްވެފަ ބައްޕަގެމުސާރަ އަކީ 4000 ކަމައްވާނަމަ އެއްވަރުކުރާނީ ބައްޕަ އާއި ދަރިފުޅުގެމުސާރަ. އެހެންވެއްޖެނަމަ ކުރިން ދެމީހުން މަސައްކަތުންލިބޭ 12000 ރުފިޔާއިން 4000 ރުފިޔާ މަދުވާނެ. އަދިއެހިސާބުން ވާގޮތަކީ ބައްޕަގެމުސާރަ އާއި ދަރިފުޅުގެ މުސާރަ ހަމަހަމަ ވެ ދެމީހުން ނައް ލިބޭނީ 8000 ރުފިޔާ. އެކަމަކު ހަމަބުނެލަންއޮތީ މުސާރަ އާއި ކުޅެންހަދަފިނަމަ އެކުރެވެނީ ވަރަށްކަނޑުކޮސްކަމެއްކޭ.\nޖެނުއަރީ 4, 2019 00:57\nއެމްޑީ ކިޔަކަސް ހުރިހާކުންފުނިތަކުގެ އެމްޑީންގެ ވާޖިބާ މަސްއޫލިއްޔަތާ ކުރަންޖެހޭ މަސައްކަތް އެއް ވަރެއް ނުވާނެ. މުސާރަ ކަނޑައަޅަނީ އަކީ ނަމަކަށް ނޫން މުސާރަ ކަނޑައަޅަނީ މަސައްކަތާ މަސްއޫލިއްޔަތަށް . އެއްވަރު ވެއްޖެނަމަ ފެންކުންފުނި ސްޓެލްކޯ އެސްޓީ އޯ އެމްޕީއެލް ފަދަ ކުންފުިތަކުގެ އެމްޑީންގެ މަސައްކަތާ އެމްޓީޑިސާއާ އެޗްޑިސީ އާ ހަމަ ވާނެތަ ؟ ބުނެބަލަ އެހެން ނޫން ކެޓަގަރީ ކުރެވިދާނެ އެކަމަކު ހުރިހާކުންފުނިތަކުގެމަގާމްތަކަށް ކިޔާ ނަންތަކަށް އެއްވަރު މުސާރައެއް ކަނޑައެޅުންވާނީ ބޭއިންސާފަކަށް.\nޖެނުއަރީ 4, 2019 07:19\nކިނބޫއަށް ހަމަ ކޮއްފަ ނުކުރާނެކަމެއް ނޭނގިގެން މިހާރު ކުޅެނީތި އަލިފާނާ. ބޭކާރު ކަންކަން ކޮށް ބަދަލު ހިފުމާއި އެއްހަމަ ކުރުމުގެ ބޭކާރުވިސްނުމާއި ދުރުވެ ތަރައްގީގެ އާވިސްނުމަށް ޖާގަދިނުމަށް އިސްތިއުފާދީ\nޖެނުއަރީ 4, 2019 14:01\nވެއްޖެނަމަ ރަގަޅު ރުޅިގަދަވާނީ ސްޓެލްކޯ މުއައްޒަފުން


Overdraw ithuru kohdheyn committee in faaskoffi\nއޯވަޑްރޯ އިތުރުކޮށްދޭން ކޮމެޓީން ފާސްކޮށްފި\nއޯވާ ޑްރާފްޓްގެ މައްސަލަ ބެލުމަށް އެކުލަވާލި ހާއްސަ ކޮމެޓީގެ ބައްދަލްވުމުގެ ތެރެއިން: އޯވަޑްރޯ އިތުރުކޮށްދޭން ކޮމެޓީން ވަނީ ފާސްކޮށްފައި -- ފޮޓޯ: ރައްޔިތުންގެ މަޖިލީސް\nދައުލަތުގެ ކޭޝްފްލޯ މެނޭޖް ކުރަން މަރުކަޒީ ބޭންކް (އެމްއެމްއޭ) އިން ނެގި 4.4 ބިލިއަން ރުފިޔާގެ އޯވަޑްރާފްޓް ނުވަަތަ އޯވަޑްރޯ ފެސިލިޓީގެ މުއްދަތު އިތުރު ކޮށްދޭން އެ މައްސަލަ ދިރާސާކުރި ހާއްސަ ކޮމެޓީން ނިންމައިިފި އެވެ.\nއޯވަޑްރޯ ފެސިލިޓީގެ މުއްދަތު އިތުރު ކޮށްދޭން ފިނޭންސް މިނިސްޓްރީން ހުށަހެޅި ހުށަހެޅުން ދިރާސާކުރުމަށް ފަހު މިރޭ އެ ކޮމެޓީން ވަނީ މުއްދަތު އަހަރު ދުވަހަށް އިތުރު ކޮށްދޭން ފާސްކޮށްފައެވެ.\nފިނޭންސް މިނިސްޓްރީން އެދިގެން ދައުލަތުގެ ހަރަދަށް ޒިންމާވާ ގާނޫނުގެ ހ، އަދި ރ، އާއި ބ. އެންމެ ފުރަތަމަ ސަސްޕެންޑްކުރީ މިދިޔަ އަހަރުގެ އޭޕްރީލް މަހު އެވެ. އޭރު އެ ތިން މައްދާ ސަސްޕެންޑް ކުރީ އެއް އަހަރަށެވެ. އެ މުއްދަތު ހަމަވާނީ އަންނަ ހޯމަ ދުވަހަށެވެ. އެެހެންވެ އަނެއްކާ ވެސް އެ މައްދާތައް އެއް އަހަރު ދުވަހަށް ސަސްޕެންޑް ކުރަން ވަނީ އެދިފަ އެވެ. މުއްދަތު އިތުރު ކުރުމުގެ މައްސަލަ ކޮމިޓީއަށް ފޮނުވުމާ ގުޅޭ ގޮތުން އިއްޔެ ވޯޓަށް އެހި ނަމަވެސް އެކަމަށް މަޖިލީހުން ރުހުން ނުލިބުނެވެ.\nއެ މައްސަލައަށް ހައްލެއް ނުހޯދި ދިގުލައިގެން ދާތީ އަލިފުށީ ދާއިރާގެ މެމްބަރު މުހައްމަދު ރަޝީދު މިއަދު ހުށަހެޅުއްވީ އެކަން ކޮމެޓީއަކަށް ގެންގޮސްގެން ކުރިއަށް ގެންދާށެވެ. އޭނާ އެދިވަޑައިގެންނެވީ ހުރިހާ ޕާޓީތަކެއްގެ މީހުންނާއި މިނިވަން މެމްބަރަކު ވެސް ހިމެނޭ ގޮތަށް ނުވަ މެމްބަރުންގެ ކޮމެޓީއެއް އެކުލަވާލައިގެން ކުރިއަށް ގެންދިއުމަ ށެވެ.\nއޭނާގެ ހުށަހެޅުން ފާސްކުރީ 51 މެމްބަރުންގެ ވޯޓާއެކު އެވެ.\nއެ ކޮމެޓީގެ މަސައްކަތް މިއަދުން މިއަދަށް ނިންމަން ޖެހޭތީ ކޮމެޓީއަށް ވަނީ ކަމާގުޅޭ ދާއިރާތަކުގެ އިސްވެރިން ހާޒިރުކޮށްފައެވެ. އެގޮތުން ފިނޭންސް މިނިސްޓަރު އިބްރާހިމް އަމީރު އާއި އެމްއެމްއޭގެ ގަވަރުނަރު އަލީ ހާޝިމް އަދި އޮޑިޓަރު ޖެނެރަލް ހަސަން ޒިޔަތު ކޮމެޓީއަށް ހާޒިރުކޮށް ސުވާލުކޮށްފައެވެ. އެ ބޭފުޅުން އެދިވަޑައިގެންނެވީ އޯވަޑްރޯ ފެސިލިޓީގެ މުއްދަތު އިތުރުކޮށް ދިނުމަށެވެ.\nކޮމެޓީގެ މިރޭގެ ބައްދަލްވުމުގައި އޯވަޑްރޯ ފެސިލިޓީގެ މުއްދަތު އިތުރު ކުރުމަށް ފާސްކުރީ ކޮމެޓީ މެންބަރުންގެ އިއްތިފާގުންނެވެ. ނަމަވެސް ފަހުގެ ނިންމުން ނިންމާނީ މަޖިލީހުގެ ތަޅުމުންނެވެ.\nފިނޭންސް މިނިސްޓަރު މަޖިލީހުގައި އެދިވަޑައިގެންފައިވާ ގޮތުން ވޭތުވެދިޔަ އެއް އަހަރު ތެރޭގައި ދައުލަތުގެ ހަރަދަށް ޒިންމާވާ ގާނޫނުގެ ތިން މާއްދާ ސަސްޕެންޑު ކުރުމުގެ ސަބަބުން ދައުލަތުގެ ހަރަދުތައް ހަމަޖައްސައި، ހިދުމަތަށް ބުރޫ އެރިއަ ނުދީ ހިފެހެއްޓުނެވެ. މީގެ އިތުރުން އިގްތިސޯދީ ފުން ވަޅުގަނޑަކަށް ރާއްޖެ ވެއްޓުނު ވަގުތު ވިޔަފާރިތަކާއި އާއްމު ފަރުދުންނަށް އެހީތެރިކަން ފޯރުކޮށްދިނުމަށާއި، ކޮވިޑް-19 އިގެ ސަބަބުން ކުރަން ޖެހުނު ސިއްހީ ހޭދައަށް ފަސޭހަ ވެގެން ދިޔަ ކަމަށް ވިދާޅުވިއެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު + އެމްއެމްއޭ ފިނޭންސް މިނިސްޓްރީ އިބްރާހިމް އަމީރު\nދަރަނި މެނޭޖުކުރަން މަޖިލީހުގެ ގިނަ ހުށަހެޅުންތަކެއް\n"މަޝްރޫއުތައް ހުއްޓާނުލާނެ، ފައިސާ ހުރީ ލިބިފައި"


ހަތަރު ގައުމެއްގެ މީހުންނާ އިނުން ސައުދީ ފިރިހެނުންނަށް މަނާކޮށްފި | Sandhaanu\nހަތަރު ގައުމެއްގެ މީހުންނާ އިނުން ސައުދީ ފިރިހެނުންނަށް މަނާކޮށްފި\nހަތަރު ގައުމެއްގެ މީހުންނާ ކައިވެނިކުރުން ސައުދީ އަރަބިއްޔާގެ ފިރިހެނުންނަށް މަނާކޮށްފި އެވެ.\nނަން ހާމަކުރަން ބޭނުންނުވާ ސަރުކާރުގެ އޮފިޝަލަކާއި ހަވާލާދީ ސައުދީގެ މީޑިއާތަކުން ބުނީ ސައުދީ ފިރިހެނުން ކައިވެނި ކުރުން މަނާކުރީ ޕާކިސްތާނާއި ބަންގަލަދޭޝް އާއި މިއަންމާގެ އިތުރުން ޗާޑްގެ އަންހެނުންނާ ކަމަށެވެ.\nމިހަތަރު ގައުމަކީ ސައުދީ ފިރިހެނުން އެންމެ ގިނައިން ކައިވެނި ކުރާ ގައުމުން ބޭރުގެ އަންހެނުން ނިސްބަތްވާ ގައުމުތަކެވެ. މިހާރު ވެސް މިގައުމުތަކަށް ނިސްބަތްވާ ފަސްލައްކަ އަށްވުރެ ގިނަ އަންހެނުން ސައުދީ ފިރިހެނުންނާއި ކައިވެނިކޮށްގެން އެގައުމުގައި އެބަ ދިރިއުޅެއެވެ.\n“މައްކާ ޑެއިލީ” ނޫހުގައި މައްކާ ފުލުހުންގެ ޑިރެކްޓަރު މޭޖަ ޖެނެރަލް އައްސަފް އަލް-ގްރޭޝީއާ ހަވާލާދީ ބުނެފައި ވަނީ މިއީ ބިދޭސީންނާ ކައިވެނިކުރުން ކޮންޓްރޯލްކުރުމުގެ ފިޔަވަޅެއް ކަމަށެވެ.\nބިދޭސީ އަންހެނުންނާ ސައުދީ ފިރިހެނުން ކައިވެނިކުރުމުގެ އުސޫލުތައް ހަރުކަށިކުރުމުގެ ގޮތުން ކައިވެންޏަކަށް ފުރަތަމަ އެޕްލައި ކުރެވޭނީ ސަރުކާރުގެ ހުއްދަ ހޯދައިގެން ކަމަށް ވެސް މިހާރު ވަނީ ކަނޑައަޅާފައެވެ. ކައިވެނި ރޫޅުނުތާ ހަ މަސް ނުވާ ފިރިހެނުންނަށް ބިދޭސީ އަންހެނަކާ ކައިވެނިކުރަން ވެސް ހުށައެއްނޭޅޭނެ އެވެ.\nބިދޭސީ އަންހެނަކާ ކައިވެނުކުރަން ބޭނުންވާ ނަމަ އެ މީހަކީ އުމުރުން 25 އަހަރުން މަތީގެ ފިރިހެނަކަށް ވާން ޖެހޭނެ އެވެ. މީގެ އިތުރުން އެކަމާ ގުޅޭ ލިޔެކިޔުންތައް ހުށަހަޅާ އިރު އެ މީހަކު ދިރިއުޅޭ ޑިސްޓްރިކްޓް މޭޔަރުގެ ސޮއި އޮންނަން ޖެހޭނެ އެވެ.\nމޫސަ ފިކުރީ މާރޗް 21, 2021 At 2:04 ޕމ\nއެމީހުން ހަނދާން ނެތުނީ ރަސޫލުﷲ ގެ ވަދާޢި ޚުތުބާ. އިންސާނުން ނަސްލީ އިމްތިޔާޒް ގެ އަޅުންނަށް ވެގެން ނުވާނެ ނޫންތޯއެވެ. ސަޢުދީ އަރަބިޔާ މީހަކަށްވީމާ ސުވަރުގެ ދެވޭނެތޯއެވެ. ފްރީ ޓިކެޓެއްގައި ގޮސް ސުވަރުގޭ ރިޒާވް ގަނޑުވަރެއް ސައޫދީ އަދި ކިޔެއްތް ކިތަންމެ ވަރުގަދަ ރަސްކަލަކަށްވެސް ނުލިބޭނެ ނޫންތޯއެވެ. ބޯހަލާކު!


National Call Center gaaimu kurumuge masakkaiy fashaifi | Mihaaru\nމަގުމަތީ ސަލާމަތްތެރިކަމުގެ ހައި ލެވަލް އެޑްވޮކަސީ ފޯރަމްގައި ބައިވެރިވި ބައެއް މީހުން -- ފޮޓޯ: ހުސައިން ވަހީދު/މިހާރު\nނޭޝަނަލް ކޯލް ސެންޓަރު ގާއިމްކުރުމުގެ މަސައްކަތް ފަށައިފިން: މިނިސްޓަރު\n19 އެޕްރީލް 2019 - 00:45 20 comments\nއޭނާ ވިދާޅުވީ، އޭގެ ނަތީޖާ އަކީ އިމަޖެންސީ ޚިދުމަތް ހޯދުމުގައި ރައްޔިތުންނަށް ދިމާވާ ދަތިތަކަށް ވަރަށް ބޮޑު ހައްލެއް އައުން ކަމަށެވެ.\n"މިކަމާ ގުޅިގެން ނޭޝަނަލް އެމްބިއުލާންސްގެ ޚިދުމަތް ތައާރަފު ކުރުމަށްޓަކައި ކުރަންޖެހޭ މަސައްކަތުގެ ވަރަށް މުހިންމު މަރުހަލާއެއް މިހާރު ވަނީ ނިމިފައި،" މަގުމަތީ ސަލާމަތްތެރިކަމާ ގުޅޭގޮތުން ހޮޓެލް ޖެންގައި ބޭއްވި ހައި ލެވަލް އެޑްވޮކަސީ ފޯރަމްގައި މިނިސްޓަރު އަމީން ވިދާޅުވި އެވެ.\nއޭނާ ވިދާޅުވީ މާލޭ ސަރަހައްދަށް ބޭނުންވާ ޕެރަމެޑިކް އެމްބިއުލާންސްތަކާއި ޕެރަމެޑިކް ސައިކަލްތަކުގެ ޚިދުމަތް މާލެ އާއި ހުޅުމާލޭގައި ކުރިއަށް އޮތް މަހެއްހާ ދުވަހުގެ ތެރޭގައި ފަށައިގަނެވޭނެ ކަމަށެވެ.\nމިނިސްޓަރު ވިދާޅުވި ގޮތުގައި ސިއްހީ ފަރުވާދޭ ތަންތަނުގައި އަވަސް ފަރުވާ ލިބޭނެ ގޮތް ހަމަޖައްސަން އޭނާ ފަސްޖެހިވަޑައެއް ނުގަންނަވާނެ އެވެ.\nމިރޭގެ ރަސްމިއްޔާތުގައި، ޔޫތު މިނިސްޓަރު މަހްލޫފްގެ އަނބިކަނބަލުން އަދި ނައިބު ރައީސް ފައިސަލްގެ ސެކްރެޓަރީ ނަޒްރާ ނަސީމް ބައިވެރިވެވަޑައިގަންނަވަނީ.---ފޮޓޯ: ހުސައިން ވަހީދު/މިހާރު\n"މި ޕްލޭންގައި ހިމެނިފައިވާ ސިއްހީ އަވަސް ފަރުވާ ދޭނެ އިންތިޒާމް ހަމަޖެއްސުމާއި ރާއްޖޭގައި ދިރިއުޅޭ ކޮންމެ ފަރުދަކީ މިފަދަ ހާދިސާތަކުގައި އަމަލު ކުރަން ޖެހޭނެ ބޭސިކް މައުލޫމާތު ލިބިފައިވާ ބަޔަކަށް ހެދުމާއިި، ސިއްހީ ހިދުމަތްދޭ ތަންތަނުގައި އަވަަސް ފަރުވާ ދެވޭނެ އިންތިޒާމް ގާއިމްކުރުމުގައި ފަސްނުޖެހޭނެކަން ތިޔަ އެންމެހައި ބޭފުޅުންނާއި ލޮބުވެތި ރައްޔިތުންނަށް އަޅުގަނޑު ޔަގީންކަން އަރުވަން،" ހެލްތު ޕްރޮޓެކްޝަން އެޖެންސީ (އެޗްޕީއޭ) އާއި ދުނިޔޭގެ ސިއްހަތު ޖަމިއްޔާ އާއި ކަމާ ގުޅޭ އެހެން އިދާރާތައް ގުޅިގެން 2019-2023 އަށް ތައްޔާރު ކޮށްފައިވާ އެކްޝަން ޕްލޭނުގެ ތަފްސީލް ދެއްވަމުން އަމީން ވިދާޅުވި އެވެ.\nމިދިޔަ އަހަރު އެކަނި ވެސް ރާއްޖޭގައި 2007 މަގުމަތީ އެކްސިޑެންޓެއް ހިނގާފައި ވެ އެވެ. އޭގެ 1980 އެކްސިޑެންޓަކީ މާލެ ސަރަހައްދުން ހިނގި އެކްސިޑެންޓުތަކެވެ.\nމި ފޯރަމްގައި، ކުރިއަށް އޮތް ފަސް އަހަރު ބޭނުންކުރާނެ މަގުމަތީގެ ރައްކާތެރިކަމާ ގުޅޭ ނޭޝަނަލް ރޯޑް ސޭފްޓީ އެކްޝަން ޕްލޭން އިފްތިތާހުކުރެއްވި އެވެ. އެ އެކްޝަން ޕްލޭން އިފްތިތާހުކޮށްދެއްވީ ހެލްތު މިނިސްޓަރާއި ޓްރާންސްޕޯޓު މިނިސްޓްރީގެ ސްޓޭޓް މިނިސްޓަރު އަހުމަދު އާދިލެވެ.\nޓްރެފިކް އިންވެސްޓިގޭޝަން ޔުނިޓުގެ ހެޑް އަހްމަދު އިބްރާހިމް މި ފޯރަމްގައި ވިދާޅުވީ ރާއްޖޭގެ މަގުތައް ހަދާފައި ހުންނަ ގޮތުގެ ސަބަބުން ވެސް ގިނަ އަދަދެއްގެ އެކްސިޑެންޓުތައް ހިނގާ ކަމަށެވެ. އޭގެ ތެރޭގައި ރަނގަޅަށް ދިރާސާނުކޮށް މަގުތައް ހެދުމާއި ކޮންސްޓްރަކްޝަން މަސައްކަތްތަކަށް މަގަށް ބަދަލު ގެންނަން ހުއްދަ ދިން ނަމަވެސް އަލުން ރަނގަޅު ނުކުރުން ހިމެނޭ ކަމަށް އޭނާ ވިދާޅުވި އެވެ.\nމިރޭގެ ފޯރަމްގައި ހެލްތު މިނިސްޓަރު އަމީން ވާހަކަ ދައްކަވަނީ.---ފޮޓޯ: ހުސައިން ވަހީދު/މިހާރު\n"މީގައި އަޅުގަނޑުމެން މި ފާހަގަކޮށްލަނީ މަގުތައް ހަދައި އަދި އަނެއްކާ ދެވަނަ ފަހަރަކަށް އެ މަގު މަރާމާތު ކުރުމަށް ނޫން ކަމަށް ވަންޏާ މަގުގައި އިތުރު މަސައްކަތެއް ކުރަން ހުއްދަ އެބަދޭ. އެ އަށް ފަހު މަގު އާންމު ހާލަތައް ގެނައިތޯއެއް ނުބަލާ،" އަހުމަދު ވިދާޅުވި އެވެ.\nއެ ހާލަތުގައި، މަގުގައި ހުންނަ ގާތަށް ދެވަނަ ފަހަރަށް އަތުރަނީ އެންމެ ރަނގަޅަށް ނޫން ކަމަށް އޭނާ ވިދާޅުވި އެވެ.\nމީގެ އިތުރުން ރަނގަޅަށް މަރާމާތުނުކޮށް ގެންގުޅޭ ވެހިކަލްތަކުގެ ސަބަބުންނާއި ނުރައްކާތެރިކޮށް ސައިކަލު ދުއްވާތީ އަދި ބާރަށް ދުއްވުމުން ވެސް ގިނަ އެކްސިޑެންޓުތަކެއް ދިމާވާ ކަމަށް އަހުމަދު ވިދާޅުވި އެވެ.\nމަގުމަތީ ސަލާމަތްތެރިކަމުގެ ހައި ލެވަލް އެޑްވޮކަސީ ފޯރަމްގައި ބައިވެރިވެވަޑައިގެންނެވި ނައިބު ރައީސް ފައިސަލް ނަސީމާއި ހެލްތު މިނިސްޓަރު އަމީން އަދި ސަރުކާރުގެ ބައެއް އިސްވެރިންގެ ހާއްސަ ގުރޫޕް ފޮޓޯއެއް ނަންގަވަނީ.--- ފޮޓޯ: ހުސައިން ވަހީދު/ މިހާރު\nމިރޭ އިފްތިތާހު ކުރި ގައުމީ އެކްޝަން ޕްލޭނަކީ މަގުމަތީ ސަލާމަތް ދަމަހައްޓަން ދުނިޔޭގެ ސިއްހަތު ޖަމިއްޔާ އިން 2017 ގައި އެކުލަވާލި 12 ލަނޑުދަނޑިތައް ފިޔަވަޅުގެ ތެރެއިން ފުރަތަމަ ފިޔަވަޅެވެ. މިއީ ދެމެހެއްޓެނިވި ތަރައްގީ ހާސިލްކުރަން ކަނޑައެޅި ލަނޑުދަނޑިތަކެކެވެ.\nއެ ޖަމާއަތުގެ ނެޝަނަލް ޕްރޮފެޝަނަލް އޮފިސަރު ފާތިމަތު ހުދާ ވިދާޅުވި ގޮތުގައި އެ ލަނޑުދަނޑިތަކުގެ ތެރޭގައި އަންނަ އަހަރުގެ ނިޔަލަށް މަގުމަތީގައި ހިނގާ އެކްސިޑެންޓުތަކުގެ ސަބަބުން މަރުވާ މީހުންގެ އަދަދު 50 ޕަސެންޓު މަދުކުރަން ކަނޑައަޅާފައި ވެ އެވެ.\nއެ އެކްޝަން ޕްލޭނުގައި މައިގަނޑު ހަ މަގުސަދެއް އެކުލަވާލާފައިވާ ކަމަށް ހުދާ ވިދާޅުވި އެވެ. އެއީ މަގުމަތީގައި ހިނގާ ހާދިސާތަކުގައި މަރުވާ މީހުންގެ އަދަދު އަދި އަނިޔާވާ މީހުންގެ އަދަދު ދެބައިކުޅަ އެއްބައި މަދުކުރުން، މަގުތަކުގެ ރައްކާތެރިކަން ކަށަވަރުކުރުމާ އެކު ބޭނުންކުރެވޭ އުޅަނދުތަކުގެ ރައްކާތެރިކަން ޔަގީންކުރުން، އާންމު ރައްޔިތުން މަގު ބޭނުންކުރުމުގައި ސަމާލުވުމާއި މަގު ބޭނުން ކުރުމުގައި ހޭލުންތެރިކަން އިތުރުކުރުން، ގާނޫނުތަކާއި ގަވާއިދުތައް ހަރުދަނާކުރުން އަދި ތަންފީޒުކުރުމުގެ އިތުރުން މިހާރު ދެވޭ އަވަސް ފަރުވާގެ ތެރެއަށް ޓްރޯމާ ކެއާ އިތުރުކޮށް އެކސްިޑެންޓުގައި އިޖާބަ ދޭ ގޮތް ހަރުދަނާކުރުމެވެ.\nޑަބްލިޔުއެޗްއޯގެ ނެޝަނަލް ޕްރޮފެޝަނަލް އޮފިސަރު ފާތިމަތު ހުދާ، މަގުމަތީ ސަލާމަތްތެރިކަމުގެ ހައި ލެވަލް އެޑްވޮކަސީ ފޯރަމްގައި މިރޭ ވާހަކަދައްކަވަނީ.--- ފޮޓޯ: ހުސައިން ވަހީދު/މިހާރު\nމިދިޔަ އަހަރު އެކަނި ވެސް ރާއްޖޭގައި 2007 މަގުމަތީ އެކްސިޑެންޓެއް ހިނގާފައި ވެ އެވެ. އޭގެ ތެރެއިން 1980 އެކްސިޑެންޓަކީ މާލެ ސަރަހައްދުގައި ހިނގި އެކްސިޑެންޓު ތަކެވެ.\nއިތުރު ލިޔުންތައް ފުލުހުން މަގުމަތީގެ އެކްސިޑެންޓް ޑަބްލިއުއެޗްއޯ ޓްރާންސްޕޯޓް މިނިސްޓްރީ ހެލްތު މިނިސްޓްރީ އަބްދުﷲ އަމީން، ހެލްތު މިނިސްޓަރު އެކްސިޑެންޓް ހެލްތު ޕްރޮޓެކްޝަން އެޖެންސީ


SunOnline: Aharen fikuraavi islaamdheen: Thifadha namoonaa eh fennaany kihinakun thoa eve?\nއަހަރެން ފިކުރާވި އިސްލާމްދީން: ތިޔަފަދަ ނަމޫނާއެއް ފެންނާނީ ކިހިނަކުންތޯއެވެ؟\nއަބްދުﷲ ފާރޫގް ހަސަން 05 Mar 2018, 10:36\nމުސްލިމުންނަކީ ޖާހިލުބަޔެކެވެ. ގޮތްދޫނުކުރާ ބަޔެކެވެ. ރުޅިގަދަ ބަޔެކެވެ. އަނިޔާވެރިބަޔެކެވެ. ކިބުރުވެރިބަޔެކެވެ. ބޮޑާ ބަޔެކެވެ. މިއީ މުސްލިމުންނާ ބެހޭގޮތުން ޣައިރު މުސްލިމު އަޚުންގެ ތެރޭގައި އާއްމުވެފައި އޮންނަ ޚިޔާލުތަކެވެ. މުސްލިމުންނާމެދު ޢައިރު މުސްލިމުން ދެކޭގޮތެވެ. ނަމަވެސް މުސްލިމުންގެ ގާތަށްގޮސް ރަނގަޅަށް ހޯދައި ބަލައިލުމުން މެންދުރުގެ އިރެކޭ އެއްފަދައިން އަލިވެ ފެނިގެންދަނީ މުޅީން ތަފާތު ޙަޤީޤަތްތަކެކެވެ.\nއިސްލާމްގެ މާނައަކީ އަމާންކަމެވެ. ސަލާމަތެވެ. އަޅުގަނޑަށް ހޯދުނުގޮތުގައި މަޑުމައިތިކަމާއި، ޖަޒުބާތުގެ މައްޗަށް ބާރުފޯރުއްވެވުމާއި، ނަފުސުގެ ބާރުތައް މަތަކުރެއްވުމުގައި އެންމެ ފުރިހަމަ ނަމޫނާއެއްވާ ކަމުގައިވާނަމަ އެނަމޫނާއަކީ މުޙައްމަދު ނަބިއްޔާގެ މަތިވެރި ޒާތުފުޅެވެ.\nހެޔޮލަފާ އެންމެންނަކީވެސް އަދި އުންމަތްތަކުގެ މުސްލިޙުންނަކީވެސް މަތިވެރި ސިފަތަކަކުން ސިފަލިބިވަޑައިގެން ތިއްބަވާ ބަޔެކެވެ. ނަމަވެސް އިންސާނީ ތާރީޚުގައި ލޯފުނާ އަޅާއިރު މުޙައްމަދު (ޞައްލަﷲ ޢަލައިހިވަސައްލަމަ) ފަދަ ޖާމިޢު ޝަޚްޝިއްޔަތެއް އެއްވެސް ތަނަކުން ފެންނާކަށެއްނެތެވެ. އަޅުގަނޑު މިކަން މިއިއުލާންކުރަނީ އަޅުގަނޑުގެ ހިތުގެ އެންމެ ފުންމިނުންނެވެ. ފުރިހަމަ ޔަގީންކަމާއެކުގައެވެ. އަމިއްލަ ނަފުސަށް އިތުބާރު އޮވެގެންނެވެ.\nއަރަބިކަރައިގެ ވެރިކަމުގައި ހުންނެވުމާއެކު ވެސް އެމާތްސާހިބާގެ އަމިއްލަފުޅު ކަންތައްތައް ކުރެއްވީ އަމިއްލަފުޅަށެވެ. ފައިވާން ޖޯޑުކޮޅު ފެއްސެވީ އަމިއްލަފުޅަށެވެ. ފޭރާންކޮޅުތައް ރަފޫކުރައްވައި ފޮތިއަޅުއްވައި ހެއްދެވީ އެބަރަކާތްތެރި ދެއަތްފުޅުންނެވެ. ނަޢަމުސޫފިތަކަށް ވިނަކާންދެއްވީ އަމިއްލަފުޅަށެވެ. އެސޫފިތަކުން ކިރުފެއްލެވީ އަމިއްލަފުޅަށެވެ. ނަޢަމުސޫފީގެ ކިރުހިއްޕަވައި އުޅުއްވި ވެރިންނާއި،އެތަކެތީގެ ކިރުން ނާނޭފިއްލެވި ރަސްރަސްކަލުން ތާރީޚުންވަނީ ފެނިފައެވެ. ނަމަވެސް ގެރިބަކަރީން އަމިއްލަފުޅަށް ކިރުފެއްލެވި ހަމައެކަނި ވެރިޔަކީ އިތުރުސާހިބާ ޞައްލަﷲ ޢަލައިހިވަސައްލަމައެވެ.\nދެކުނު އިންޑިޔާގައި ހިނގައިފައިވާ ހާދިޘާއެކެވެ. ހިންދީންގެ ރަޝީއެއް(އަޅުވެރިޔެއް) ވައިގައީ((Vaigai ކޯރުގެ މަށި އުފުއްލެވިއެވެ. އެރަޝީ އެކަންކުރެއްވީ އަމިއްލަޔަށް ބޭނުންފުޅުވެގެންނެވެ. މަޖޫރީ ކުރެއްވުމުގެ ގޮތުންނެވެ. ނަމަވެސް ރާޖާއަށް އެޚަބަރު ލިބިވަޑައިގަތުމުން ރަޝީގެ އިސްތަށިފުޅުގައި މަށިޓުކުރި ބެހެއްޓި ފަރާތަށް އަދަބުދެއްވިއެވެ.\nނަމަވެސް އަޅުގަނޑުމެންނަށް ފެނުނީ އިސްލާމްދީނުގެ ނަބިއްޔާ މަދީނާގެ މިސްކިތް ބިނާކުރެއްވިއިރު ހިލައުފުއްލެވިތަނެވެ. (މަދީނާގެ ދިފާޢުގައި ރަށްބޭރުގައި ޚަންދަޤު ކޮންނެވިތަނެވެ. މަދީނާގެ ދިފާއަށްޓަކައި ރަށުގެ ފާރުތައް އާބާތުރަ ފިލުވިއިރު މަޖޫޒީއަކު ފަދައިން މަސައްކަތްޕުޅުކުރެއްވިތަނެވެ.) ޝައްކެއްނެތެވެ. މިއީ ތާރީޚުން ދެވަނައެއް ނުހޯދޭނެ މިސާލުތަކެކެވެ. އެމާތް ސާހިބާގެ ދާންމަތިކޮޅު ނުހަނު ސާދާއެވެ. އަވަހާރަފުޅު ލެއްޕެވީ ބައެއްފަހަރު ސަޓާގަނޑެއްގައެވެ. އަނެއްބައިފަހަރު ދިބާޣުކުޅަހަމެއްގެ މަތީގައެވެ. އަދި ކީއްތޯއެވެ؟ ބައެއްފަހަރު ބިންމަތީގައި އޮށޯވެވަޑައިގެން ވެސް އަރާމުކުރެއްވިއެވެ.\nއެމާތްސާހިބާގެ ގެކޮޅު ހެއްދެވީ ކައްޗާ މަށީންނެވެ. ފުރާޅުކޮޅުބެންނެވީ ކަދުރު ރުކުގެ އޮށީންނެވެ. ފުރާޅުލެއްވީ ކަދުރުގެ ފަނުންނެވެ. އަނެއްކޮޅުން އެމާތް ސާހިބާއަކީ ދުނިޔެއިން މޫނު އަނބުރުއްވައި ލައްވައިގެން ހުންނެވި ރާހިބެއްނޫނެވެ. އަދި ކީއްތޯއެވެ؟ އެޒަމާނުގެ އެންމެ ބާރުހުރި އެއްވެރިޔެކެވެ. އަރަބި ބައްރުގެ ވެރިޔާއެވެ. (އެމާތްސާހިބާގެ އެކުވެރީންގެ ހިތްޕުޅުތަކުގެވެރި ޝާހެން ޝާހެވެ. އެބޭކަލުން ތިއްބަވަނީ އެމާތް ސާހިބާ ވުޟޫކުރައްވާއިރު އޮހޮރޭ ފެންފޮދަށްވެސް ދަހިވެތިވެވަޑައިގެންފައެވެ.) އަޖައިބުފުޅެއް ނުވޭތޯއެވެ. މިހިރަމިހިރަ ހުރިހާ ކަންކަމަކާއެކުވެސް އެމާތް ސާހިބާގެ ސާދާކަމާމެދުގައެވެ. މިކަންކަން ހިތަށް އަރުވައިލުމުން އަޅުގަނޑުގެ ހިތަށްވަނީ އަޖައިބުވާފަދަ ގޮތްތަކެކެވެ.\nއެމާތް ސާހިބާ އަބަދުވެސް ހުންނަވަނީ ހިނިވަރުނަ ކުރައްވައިގެންނެވެ. ހަޅޭފުޅުލައްވައެއް ނުހައްދަވައެވެ. ކޯފާއިހެއް ނުކުރައްވައެވެ. ކަކައަޅުއްވައި ހިނިފުޅުވަޑައެއް ނުހައްދަވައެވެ. އެންމެންނަށްވެސް އަތްބާރުއަޅުއްވައިދެއްވިއެވެ. ހިންގަވައި އުޅުއްވީ ހަރުދަނާކަމާއެކުގައެވެ. އަނެކަކު ސަލާންކުރަންދެން އިންތިޒާރެއް ނުކުރުއްވައެވެ. އެންމެންނަށްވެސް އިސްވެ ސަލާމްކުރެއްވިއެވެ. އެހެން އެއްވެސް މުހުތާދުފުޅަކުނޫނެވެ. ހިތްޕުޅުހެޔޮކަމުގެ ސަބަބުން އެންމެންނާވެސް އިސްވެ ސަލާމްކުރެއްވީއެވެ. މުސްކުޅީންނަށް ކަމޭހިއްތެވިއެވެ. ކުޑަކުދީންނަށް އޯގާތެރިވެ ވަޑައިގެންނެވިއެވެ. މީހަކު ދަންނަވައިފިނަމަ ރަހުމްވެރިކަމާއި، ހޫނު ތަރުޙީބާއެކު ޖަވާބުދެއްވައެވެ. ވެއްޓިފައިދަށުވެފައިއޮތް މީހަކު ކަމުގައިވިޔަސް ވެހެވެ. ދުނިޔޭގެ މީސްތަކުންގެ ކުރިމަތީގައި ދެރަ ނިކަމެއްޗަކަށް ވިޔަސްވެހެވެ. މީހަކު އެހީއަކަށްއެދި ދަންނަވައިފިނަމަ އެމީހަކަށް އެހީވެވަޑައިގަތުމަށް އަވަސްވެވަޑައިގެންނެވިއެވެ. އާދެ އެންމެމާތް، އެންމެ މަތިވެރި އެންމެ ޚުލުގުފުޅުހެޔޮ މަތިވެރި ޝަހްސިއްޔަތެއްގެ ވެރިޔަކީ އެމާތް ނަބިއްޔާ ޞައްލަﷲ ޢަލައިހިވަސައްލަމައެވެ. މިއީ ޝައްކަކަށް ވަސްވާހަކަށް ޖާގައޮތްކަމެއްނޫނެވެ.\nއިތުރު ސާހިބާ ދުވަހަކުވެސް މީހަކާ ނުރުހުންވެވަޑައިގެން ހަރުކަށިފުޅުކޮށް ވާހަކަފުޅެއް ނުދައްކަވައެވެ. މީހަކަށް އިންޒާރެއް ނުކުރައްވައެވެ. މީހަކަށް ލައުނަތެއް ނުދެއްވައެވެ. އެއްވެސް މީހަކަށް އެއްޗެހިވިދާޅެއްނުވެއެވެ. މާތްމީހުންކުރެ ވަރަށްގިނަ ބޭފުޅުންގެ އުޅުއްވުން ހުރިގޮތް އަޅުގަނޑުމެން ދަންނަމުއެވެ. އެބޭފުޅުން ގެކޮޅުތަކުން ބޭރުގައި އުޅުއްވާއިރު ވަރަށް ނިއަނެއްޗެވެ. އޯގާވެރިއެވެ. މަޑުމައިތިރިއެވެ. ކެތްތެރިއެވެ. ހިފެހެއްޓެވުންތެރިއެވެ. ނަމަވެސް އެބޭފުޅުންގެ އާއިލާއާއި މުވައްޒަފުންނާއި، ގެންގުޅުއްވާމީހުންގެތެރޭގައި އުޅުއްވާއިރު މުޅިންތަފާތެވެ. ހަރުކަށިފުޅެވެ. ކޯފާގަދައެވެ. މުރަނަފުޅެވެ. ހުތުރުބަސްފުޅުން އަޑުލައިއުޅުއްވައެވެ. މީގެ މުޅީން އިދިކޮޅު މިސާލަކީ އިސްލާމްދީނުގެ ނަބިއްޔާއެވެ. އެމާތް ސާހިބާ އާއިލާ ތެރޭގައިވެސް އުޅުއްވީ ގަނޑުވަރުން ބޭރުގައިވެސް އުޅުއްވިފަދައިންނެވެ. އެހައި ނިޔަނެތިކޮށެވެ. އެފަދަ މަޑުމޮޅިކޮށެވެ. ނިހާޔަތަށް ކޯފާ މަޑުކޮށެވެ. ނޯކަރުންނާއި ޚާދިމުންނާ މުއާމަލާ ކުރެއްވީވެސް ހަމަ އެރީތި ޚުލުގުފުޅާއެކުގައެވެ.\nއިތުރުސާހިބާއާ ބައްދަލުވާ މީހަކު މުޞާފަހާ ކުރަން އަތްދިއްކޮށްލައިފިނަމަ އެމީހެއްގެ އަތަށް އަތްޕުޅު ދެއްވައެވެ. އެމީހަކު އަތްޕުޅުންދޫކޮށްލާންދެން އަތްޕުޅު ދަންމަވައެއް ނުގަންނަވައެވެ. އެމީހަކާ ވާހަކަފުޅުދައްކަވައެވެ. މީހުނާ ވާހަކަ ދައްކަވާއިރު ފުރިހަމަ ސަމާލުކަމާާއެކު އަނެކުންގެ ވާހަކަ އަޑުއައްސަވައެވެ. މުޅިހަށިކޮޅު އެމީހުނާ ކުރިމަތިކުރައްވައެވެ. ޞަހާބީންނާއެކު ތަންތަނަށް ވަޑައިގަންނަވާއިރު އެބޭކަލުންނާ އަތްޕުޅު ޖޯޑުކުރައްވައިގެންވަޑައިގަންނަވައެވެ. މީހުނަށް ގޮވައިލައްވަނީ ލޯބިފުޅާއި، ކަމޭހިއްތެވުމާއެކުގައެވެ. އެމާތްސާހިބާއާ މީހަކު ހަރުކަށިކޮށް ވާހަކަދެއްކިކަމުގައިވިޔަސް ކެތްތެރިވެ ވަޑައިގެންނެވިއެވެ. ބަރުދާސްކުރެއްވިއެވެ. އެމާތް ސާހިބާއަކީ ލަދުވެތިކަމުގެ ނަމޫނާ އެކެވެ. މާތް އާއިލާއެއްގެ އިއްފަތްތެރި ޅަޅައަންހެންކުއްޖަކަށްވުރެވެސް އެމާތް ސާހިބާގެ ލަދުވެތިފުޅުކަން ހުންނަނީ ކުރިޔަށެވެ.\nމިފަދަ މަތިވެރި އިންސާނަކު ތިމައުރެންނަށް މަގުދައްކަވާ ފަރާތަކަށް ހަދާނީ ޔަގީނުންވެސް ނަސީބުވެރި ބަޔެކެވެ. އެމީހުންގެ ނަމަކީ އިސްލާމުންނެވެ. މުސްލިމުންނެވެ. އިތުރުސަހިބާ އަށް ތަބާވާ މީހުންގެ ކިބައިން މިހާރުވެސް މި މަތިވެރި ސިފަތަކުގެ ކުލައާއި އަސަރުފެނެއެވެ. ޝައްކެތްނެތް ގޮތުގައި އެއީ އެމަތިވެރި ނަބިއްޔާ ކުރައްވައިފައިވާ ސަދަގާތެއްގެ ބަރަކާތްތެރި އަސަރެވެ.


City gai Sterling madukuraane: Agent\nކުޅިވަރު - ރަހީމް ސްޓާލިން\nސިޓީގައި ސްޓާލިން މަޑުކުރާނެ: އޭޖެންޓް\nސްޓާލިން ހޯދުމަށް ރެއާލް މެޑްރިޑުން އަންނަނީ މަސައްކަތް ކުރަމުން\nކ. މާލެ 17 ފެބުރުއަރީ 2020 | ހޯމަ 12:30 2,101\nސިޓީގެ ފޯވާޑް ރަހީމް ސްޓާލިން - ގެޓީ އިމޭޖާސް\nމެންޗެސްޓާ ސިޓީގައި އިންގްލެންޑުގެ ފޯވާޑް ރަހީމް ސްޓާލިން މަޑުކުރާނެ ކަމަށް އޭނާގެ އޭޖެންޓް އައިޑީ ވާޑް ބުނެފިއެވެ.\nސްޓާލިންގެ އޭޖެންޓް މިހެން ބުނީ އޭނާ ހޯދުމަށް ރެއާލް މެޑްރިޑުން ބޮޑު ޚަރަދެއް ކުރަން ތައްޔާރަށް އޮތް ކަމަށް ބައެއް މީޑިއާތަކުން ރިޕޯޓުކުރުމާއި ގުޅިގެންނެވެ.\nފައިނޭންޝިއަލް ފެއާޕްލޭ (އެފްއެފްޕީ)ގެ އުސޫލުތަކާ ހިލާފުވުމުގެ އިތުރަށް ޔުއެފާ ކްލަބު ލައިސަންސިންގައި މަކަރު ހަދާފައި ވާތީ ޔުއެފާއިން ވަނީ ކުރިއަށް އޮތް ދެ ސީޒަނަށް ޔޫރަޕުގެ މުބާރާތްތަކުން ސިޓީ ސަސްޕެންޑް ކޮށްފައެވެ. އެކަމަކު ސިޓީން އަންނަނީ މި މައްސަލަ ކޯޓް އޮފް އާބިޓްރޭޝަން ފޯ ސްޕޯޓްސް (ސީއޭއެސް) އަށް ހުށަހެޅުމަށް ވެސް ތައްޔާރުވަމުންނެވެ.\nރިޕޯޓުތައް ބުނާގޮތުން ކުރިއަށް އޮތް ހޫނު މޫސުމުގެ ޓްރާންސްފާގައި ސްޓާލިން ހޯދުމަށް ރެއާލުން 150 މިލިއަން ޕައުންޑުގެ ބިޑެއް ހުށަހެޅުމަށް އަންނަނީ ތައްޔާރުވަމުންނެވެ. އަދި ސިޓީގެ ސަސްޕެންޝަނާއެކު ސްޓާލިންވެސް ރެއާލަށް ބަދަލުވަން ބޭނުންވާ ކަމަށް ބައެއް މީޑިއާތަކުން ވަނީ ރިޕޯޓުކޮށްފައެވެ.\nއެކަމަށް ރައްދު ދެމުން ސްޓާލިންގެ އޭޖެންޓް އައިޑީ ވާޑް ބުނީ ޔޫރަޕުގެ މުބާރާތްތަކުން ސިޓީ ސަސްޕެންޑްކުރި ނަމަވެސް، ސްޓާލިން އެޓީމު ދޫކޮށްނުލާނެ ކަމަށެވެ. އަދި ސިޓީއާއެކު ސްޓާލިން ހަދާފައިވާ އެއްބަސްވުމާއި އެއްގޮތަށް އޭނާ ކުރިއަށްދާނެ ކަމަށްވެސް ވަނީ ބުނެފައެވެ.\nސްޓާލިން ހޯދުމަށް ރެއާލުން އަލުން މަސައްކަތް ފަށާފައިވާއިރު، މީގެ ކުރިންވެސް ރެއާލުން ވަނީ ސްޓާލިންއަށް ފާރަލާފައެވެ.\nރެއާލުން ސްޓާލިން ހޯދުމުގެ މަސައްކަތް ފަށާފައިވާއިރު، ސިޓީއާއެކު ސްޓާލިން ހަދާފައިވާ އެއްބަސްވުން ހަމަވާނީ 2023 ވަނަ އަހަރު އެވެ.\nލިވަޕޫލުން 2011 ވަނަ އަހަރު ކެރިއަރު ފެށި ސްޓާލިން ވަނީ އެޓީމަށް ހަތަރު ސީޒަނުގައި ކުޅެފައެވެ. ލިވަޕޫލް ދޫކޮށްލުމަށް ފަހު ސްޓާލިން ސިޓީ އަށް ބަދަލުވީ 2015 ވަނަ އަހަރެވެ. އޭނާ ވަނީ މިހާތަނަށް އެޓީމަށް ކުޅުނު 226 މެޗުގައި 89 ލަނޑު ކާމިޔާބުކޮށްފައެވެ. އަދި އޭނާ ވަނީ އެޓީމާ އެކު ޕްރިމިއާ ލީގު ދެ ފަހަރު ކާމިޔާބުކޮށްފައެވެ.


Baikan Agri Boat Ge Furathama Dhathuru Kaamiyaabu Kamaa Eku Ninmaalaifi ބައިކަން އެގްރި ބޯޓުގެ ފުރަތަމަ ދަތުރު ކާމިޔާބުކަމާއެކު ނިންމާލައިފި – Huvadhoo News Baikan Agri Boat Ge Furathama Dhathuru Kaamiyaabu Kamaa Eku Ninmaalaifi Huvadhoo News\nބައިކަން އެގްރި ބޯޓުގެ ފުރަތަމަ ދަތުރު ކާމިޔާބުކަމާއެކު ނިންމާލައިފި\nއެސްޑީއެމް ފާރމްގެ އެކި އުފެއްދުންތަކުގެ އިތުރުން ކާށިދޫ އަދި ގޮއިދޫގެ ދަނޑުތަކުގެ އުފެއްދުންތައް، ބ. ފެހެންދޫ އާއި ކ. މާފުށި އަށް ގެންގޮސް މިހާރު ބައިކަންގެ ފުރަތަމަ ދަތުރު ކާމިޔާބުކަމާއެކީ ނިންމާލުމަށްފަހު ބައިކަން އެގްރި ބޯޓު ހުޅުމާލޭގައި ބަނދަރުކޮށްފިއެވެ.\nބައިކަންގެ ޑިރެކްޓަރ އަހުމަދު މުއާޒް ހުވަދޫ ނިއުސްއަށް މައުލޫމާތު ދެއްވަމުން ވިދާޅުވީ، މިދަތުރުގައި ފެހެންދޫ އަދި މާފުށިން ވަރަށް ބޮޑު ތަރުޚީބެއް ލިބުނު ކަމަށާއި، ތަރުކާރީގެ ހުރިހާ ބާވަތްތަކާއި މޭވާގެ ބާވަތްތައް އެއްކޮށްހެން ހުސްވެފައިވަނީ މާފުށިން ކަމަށެވެ.\nބައިކަން އެގްރި ބޯޓު ކ. މާފުށީގައި\nމުއާޒް ވިދާޅުވިގޮތުގައި މިވަގުތު ބާކީ ހުރީ އެކި ކަހަލަ ބަގީޗާ ގަސްތަކާއި އިންޑޯރ އަދި އައުޓްޑޯރ ބަގީޗާ ގަސްތައް ކަމަށެވެ. އަދި ބާކީހުރި ގަސްތައް ހުޅުމާލޭގެ ނަރސަރީ ތަކަށާއި، ގަސް ގަތުމުގެ ޝައުގުވެރިކަން ހުރި ފަރާތްތަކުން 7906874 އަށް ގުޅާލުމުން ލިބޭނެގޮތް ހަމަޖެހިގެންދާނެ ކަމަށެވެ.\nމިވަގުތު އެސްޑީއެމްގެ ފާރމް އިން ހާއްސަ އިސްކަމެއް ދީގެން ހައްދާ ދިވެހިރާއްޖެއިން ނެތިވެ ގޮސްދާނެ ކަމަށް ލަފާކުރެވޭ ދިވެހި ގަސްތަކުގެ ތެރެއިން ކިނބި އަދި ކުރެދި ގަސް މާފުށީ ކައުންސިލަށް ވަނީ ހަދިޔާކޮށްފައި. މުއާޒް ވިދާޅުވިއެވެ.\n“ބައިކަން” އަކީ ހުވަދު އަތޮޅުގެ މީހުން ބޭނުން ކުރާ ލަފްޒެކެވެ. އެގޮތުން ބައިކަނެ، ބައިކެންނަގެ، ނުވަތަ ބައިކަންނަގެ، އަދިވެސް ހުވަދު އަތޮޅުގެ އެކި ރަށްރަށު މީހުން އެބަސް ބޭނުންކުރާ ގޮތް ތަފާތެވެ. ބައިކަންގެ ދިވެހި ބަހުގައި އިންނަ ގޮތަކީ “ބަޔަކު” (ޖަމާއަތެއް، ބަޔެއް، ނުވަތަ މީހުންތަކެއް) އެވެ.\nބައިކަން އެގްރި ބޯޓު ބ. ފެހެންދޫ ބަނދަރުގައި\nއެސްޑީއެމް އަކީ ތަރުކާރީއާއި މޭވާގެ ބާވާތްތަކުގެ އިތުރުން ބަގީޗާ ގަސްތައްވެސް ހައްދަމުންދާ ފާރމްއެކެވެ. އެގޮތުން އެސްޑީއެމްއިން ކާށިދޫގެ ނާސަރީތަކުން އުފައްދާ ބައެއް ގަސްތަކުގެ ތެރޭގައި ކިނބި، ކުރެދި، މަގޫ ފަދަ ގަސްތަކުގެ އިތުރުން އައުޓްޑޯ އަދި އިންޑޯ ބަގީޗާ ގަސްތައް ހިމެނެއެވެ.\nބައިކަން އެގްރި ބޯޓުން މާފުށީ ކައުންސިލަށް ހަދިޔާ ކުރެއްވި ގަސްތައް\nބައިކަން އެގްރި ބޯޓުން މިހާރުގެންދަނީ އެސްޑީއެމް ފާރމްއިން އުފައްދާ ތަކެތީގެ އިތުރުން ކާށިދޫ އަދި ގޮއިދޫގެ ދަނޑުވެރިކަން ކުރާ އެހެން ފަރާތްތަކުން އުފައްދާ ތަކެތި ހަމައަގު ދިނުމަށްފަހު ގަނެގެން އެތަކެތި އެކި ރަށްތަކަށް ވިއްކުމުގެ މަސައްކަތްވެސް ފަށާފައެވެ. އަދި ބައިކަން އެގްރި ބޯޓުގެ މިހަފްތާގެ ދަތުރުތައް ހަމަޖެހިފައިވަނީ، ކާށިދޫ، ގޮއިދޫ، ފެހެންދޫ، މާފުށި އަދި ހުޅުމާލޭގެ އިތުރުން މާލެއަށެވެ.\nއެގޮތުން ބައިކަން އެގްރި ބޯޓު މިވަގުތު ދަތުރު ކުރުމަށް ހަމަޖެހިފައިވަނީ، ކާށިދޫ، ގޮއިދޫ، މާފުށި އަދި މާލޭގެ އިތުރުން ހުޅުމާލެއަށެވެ. އެސްޑީއެމް އިން ވިދާޅުވީ، މުސްތަގްބަލުގައި ރާއްޖޭގެ އެކި ކަންކޮޅުތަކަށް ތަރުކާރީއާއި މޭވާގެ އިތުރުން ބަގީޗާ ގަސްތައް ހިފައިގެން ދަތުރު ކުރުމަށް ރާވާފައިވާ ކަމަށެވެ.\nބައިކަން އެގްރި ބޯޓު އެސްޑީއެމް


England Gaumee Team Kulhuntheriyaku Cocaine Beynun Kurikamuge Thuhumathu - Vaguthu\nކޮވިޑް ދެކެ ދިވެހިން ބިރު ނުގަންނަނީ ކުއްލިއަކަށް ގިނަ ބަޔަކު މަރުނުވާތީ! - 15 މިނެޓް ކުރިން\nއިންގްލެންޑް ގައުމީ ޓީމު ކުޅުންތެރިޔަކު ކޮކޭން ބޭނުން ކުރިކަމުގެ ތުހުމަތު\nއިންގްލެންޑް ގައުމީ ޓީމުގެ ކުޅުންތެރިއަކުު، ކޮކޭން ބޭނުން ކުރި ކަމުގެ ތުހުމަތު އެގައުމުގެ ނޫހަކުން ކޮށްފިއެވެ.\nއިނގިރޭސިވިލާތުގެ ނޫހެއް ކަމަށްވާ "ދަ ސަން"އިން ބުނެފައި ވަނީ ޕްރިމިއާ ލީގުގެ ކުޅުންތެރިޔަކު، ކްރިސްމަސް ޕާޓީއެއްގެ ތެރެއިން ކޮކޭން ބޭނުން ކުރިކަން ފަޅާ އަރައިގެން، ރެސްޓޯރެންޓުންވެސް ބޭރުކޮށްލައިފައިވާ ކަމަށެވެ.\nއެ ވާހަކަތަކާ ގުޅިގެން، ފުޓުބޯޅަ އިދާރާއިން ބުނެފައި ވަނީ އެފަދަ މައްސަލަތަކަކީ ސީރިއަސް މައްސަލަތަކެއް ގޮތުގައި ނަގައިގެން ބަލާނެ މައްސަލަތަކެއް ކަމަށާއި، ގައުމީ ޓީމުގެ ކުޅުންތެރިއަކާ ގުޅިގެން "ޑޯޕިން" މައްސަލަތަކެއް ފެންމަތިވުމަކީ ކުޑަ ކަމެއް ނޫން ކަމަށެވެ.\nއިނގިރޭސި އެފްއޭއިން އިތުރަށް ބުނެފައި ވަނީ އިނގިރޭސިވިލާތުގައި ޑޯޕިންގެ މައްސަލަތައް މަދު ކަމަށާއި، އެފަދަ މައްސަލައެއް ޖެހިއްޖެ ނަމަ، ހަރުކަށި ފިޔަވަޅު އަޅާނެ ކަމަށެވެ. އަދި ގައުމީ ޓީމުގެ ކުޅުންތެރިންގެ ތެރެއިން ކުޅުންތެރިޔަކު ކޮކޭން ބޭނުން ކުރި ނަމަ، އެ ކުޅުންތެރިޔަކީ ކާކުކަން ހޯދަން ކުރެވެން އޮތް ހުރިހާ މަސައްކަތެއް ކުރާނެ ކަމަށްވެސް އެފްއޭއިން ބުންޏެވެ.\nއިނގިރޭސި އެފްއޭއިން ބުނެފައި ވަނީ ކޮކޭން ބޭނުން ކުރި ކުޅުންތެރިޔާ ހޯދުމަށް އާންމުގެ މައުލޫމާތަށް އެދޭ ކަމަށާއި، އެއްވެސް މައުލޫމާތެއް އެނގޭނަމަ، ވީހާވެސް އަވަހަކާ އެފްއޭއާ ހިއްސާ ކުރުމަށެވެ.\nޖެނުއަރީ 5, 2019 13:06\nދޮން އަލިބެ ތިކަން ކުރީ


މާލޭ ސިޓީ ކައުންސިލްގެ ބެލުމުގެ ދަށުގައިވާ މިސްކިތްތައް މަރާމާތުކުރުން\nމާލޭ ސިޓީ ކައުންސިލުން ބަލަހައްޓަމުންދާ މިސްކިތްތަކުގައި ކުރަންހުރި މަރާމާތުތައް އަމިއްލަ ތަކެތީގައި ކޮށްދޭނެ ފަރާތެއް ހޯދަން ބޭނުންވެއެވެ.\nވީމާ، މިކަމަށް ޝަޢުގުވެރިވެލައްވާ ފަރާތްތަކުން މަޢުލޫމާތު ސާފުކުރެއްވުމަށާއި އަގުހުށަހެޅުއްވުމަށް ތިރީގައި މިދަންނަވާ ދުވަސްތަކުގައި މާލޭ ސިޓީ ކައުންސިލް އިދާރާގެ މައްޗަންގޯޅި އޮފީހަށް ވަޑައިގެން ދެއްވުން އެދެމެވެ.\nމާލޭ ސިޓީ ކައުންސިލްގެ އިދާރާ/މައްޗަންގޯޅި އޮފީސް\n22 އޭޕްރީލް 2019\nމަތީގައި ދަންނަވާފައިވާ ގަޑީގައި މަޢުލޫމާތު ސާފުކުރަން ވަޑައިނުގަންނަވާ ފަރާތްތަކާއި ގަޑިޖެހުމުގެ ފަހުން ބިޑް ހުށަހަޅަން ހާޒިރުވާ ފަރާތްތަކުގެ ބިޑް ބަލައި ނުގަނެވޭނެއެވެ. މަޢުލޫމާތު ސާފުކުރަން ވަޑައިގަންނަވާއިރު އައި ޑީ ކާޑުގެ ކޮޕީ އާއި ކުންފުންޏެއްގެ ފަރާތުން ބައިވެރިވާ ނަމަ އެ ކުންފުންޏެއްގެ ފަރާތުން ބައިވެރިވާކަން އެނގޭނެ ލިޔުމެއް އޮންނަންވާނެއެވެ. އިތުރު މައުލޫމާތު ސާފުކުރެއްވުމަށް މިކައުންސިލްގެ ނަންބަރު 3323901 އަށް ގުޅުއްވުން އެދެމެވެ.\n10 ޝައުބާން 1440\nނަންބަރު: (IUL)425-A2/1/2019/ 22\nޕަބްލިޝްކުރި ތާރީޚު: 15 އޭޕްރިލް 2019\nސުންގަޑި: 18 އޭޕްރިލް 2019 1300


Kulhudhuffushi Online - Kulhudhuffushi Council mi mahu 23 gai Raiythunaai badhalukurany\nކުޅުދުއްފުށީ ކައުންސިލުން މިމަހު 23 ގައި ރައްޔިތުންނާ ބައްދަލުކުރަނީ\nއަބްދުލް ވާހިދު ޙަސަން - 11 މަސް ކުރިން - 11 ފެބްރުއަރީ 2018\nދިވެހިރާއްޖޭގެ އިދާރީ ދާއިރާތަށް ލާމަރުކަޒީ އުސޫލުން ހިންގުމުގެ ގާނޫނުގައިވާގޮތަށް، ކުޅުދުއްފުށީގެ ރައްޔިތުންނަށް އާންމުކޮށް ހުޅުވާލާފައިވާ ބާއްވާ ބައްދަލުވުން މިމަހު 23 ގައި ބާއްވާނެކަމަށް ކައުންސިލުން ބުނެފި އެވެ.\nމި ބައްދަލުވުން އޮންނާނެ ގަޑިއެއް އަދި ނިންމާފައެއްނުވެ އެވެ. މިދިޔަ އަހަރުވެސް ކައުންސިލުން ވަނީ ރައްޔިތުންނާ ބައްދަލުކޮށް މައުލޫމާތު ހިއްސާކޮށްފަ އެވެ.\nކައުންސިލުން ބުނީ އާންމުކޮށް ހުޅުވާލާއިގެން ބާއްވާ މިބައްދަލުކުރެވުމުގެ ކުޅުދުއްފުށީގެ ރައްޔިތުން ފިޔަވާ ކުޅުދުއްފުށީގައި ދިރިއުޅޭ އެހެން ރަށްރަށުގެ ރައްޔިތުންނަށްވެސް ބައިވެރިވެވޭނެ ކަމަށެވެ.\nކުޅުދުއްފުއްޓަކީ ގިނަ އަދަދެއްގެ އެހެން ރަށްރަށުގެ ރައްޔިތުންވެސް ދިރިއުޅޭ ރަށެއްކަން ފާހަގަކުރައްވަމުން ކައުންސިލްގެ ރައީސް އަބުދުލް ލަތީފް ވިދާޅުވީ ރަށުގައި ދިރިއުޅޭ އެެހެން ރަށްރަށުގެ ރައްޔިތުންނަށްވެސް ބައްދަލުވުމުގައި ބައިވެރިވުމަށް ހުރަހެއް ނެތް ކަމަށެވެ.\nރައްޔިތުންނަށް މަޢުލޫމާތު ދިނުމާ ބެހޭގޮތުން ލޯކަލް ކައުންސިލް ގާނޫނުގެ 110 ވަނަ މާއްދާގައި ވަނީ “ރައްޔިތުންނަށް ޢާއްމުކޮށް ހުޅުވާލާފައިވާ ބައްދަލުވުމެއް ކޮންމެ އަހަރަކު ފެބްރުއަރީ އާއި ޖުލައި މަހު ސިޓީ ކައުންސިލުންނާއި ރަށްރަށުގެ ކައުންސިލްތަކުން ބާއްވަންވާނެއެވެ. މިގޮތުން ފެބްރުއަރީ މަހު ބާއްވާ ބައްދަލުވުމުގައި ފާއިތުވި އަހަރުގެ އަހަރީ ރިޕޯޓާއި މާލީ ރިޕޯޓާއި އޮޑިޓް ރިޕޯޓް ރައްޔިތުންނަށް ހުށަހަޅަން ވާނެއެވެ. އަދި ޖުލައި މަހުގައި ބާއްވާ ޢާއްމު ބައްދަލުވުމުގައި ކައުންސިލްގެ ކުރިއަށްއޮތް އަހަރުގެ މަސައްކަތުގެ ތާވަލާއި ބަޖެޓު ރައްޔިތުންނަށް ހުށަހަޅައި ހިޔާލު ހޯދަން ވާނެއެވެ. މިގޮތުން ރައްޔިތުންނާއި ބައްދަލުކުރުމުގެ7(ހަތެއް) ދުވަސް ކުރިން އެ ރިޕޯޓުތަކާއި ޕްލޭންތަކާއި ބަޖެޓުގެ މަޢުލޫމާތު ޢާއްމުކޮށް ހާމަކުރަންވާނެއެވެ. މީގެ އިތުރުން ތަރައްޤީގެ ޕްލޭނަށް ޢަމަލީ ސިފަ އަންނަމުންދާ ގޮތުގެ މަޢުލޫމާތު މަދުވެގެން ދެމަހުން އެއްމަހު ކައުންސިލުން އާންމުކޮށް ހާމަކުރަންވާނެ އެވެ.\nކައުންސިލް ގުރުއާން މުބާރާތުގައި ބައިވެރިވުމަށް ހުޅުވާލައިފި\nހދ އަތޮޅާ ގުޅުން ހުރި ފަތުރުވެރިކަމުގެ މުހިންމު ތިން ކަމެއް ކުޅުދުއްފުށީ ކައުންސިލުން ހުށަހަޅައިފި\nނަން 11 މަސް ކުރިން\nމި ބައްދަލުވުން އޮންނަނީ ތާރީހެއް އަދި ނިންމާފައެއްނުވެ އެވެ Please islaahu kohlaaa\nކުޅުދުއްފުށީ ފުޓްބޯޅަ ޓީމަށް މިއަހަރު ކައުންސިލުން ދޭ ބަޖެޓް ކުޑަކޮށްފި


އިޒަބެލް ޑުޕޮންޓްގެ ބްރޭންޑް އެމްބަސަޑަރަކަށް ފިލްމީ ތަރި އައްޒަ\nކައިލާންގެ މަޤްޞަދަކީ މި ބްރޭންޑްގެ އުފެއްދުންތައް ދިވެހިންނަށް ވީ އެންމެ ހެޔޮއަގުގައި ފޯރުކޮށްދިނުން\nމި ބްރޭންޑަކީ ޚަލާލް އުފެއްދުމެއް\nއިޒަބެލް ޑުޕުންޓްގެ ފުލް ރޭންޖް ރާއްޖެއިން ލިބޭނެ ކަމަށް ކައިލާން ފިހާރައިން ބުނި\n3 އޯގަސްޓް 2020 | ހޯމަ 16:02\nއިޒަބެލް ޑުޕޮންޓް ރަސްމީކޮށް ރާއްޖެއަށް ތައާރަފު ކުރުމަށް ބޭއްވި ރަސްމިއްޔާތުގެ ތެރެއިން\nތުރުކީގެ މަޝްހޫރު ޚަލާލް މޭކަޕް ބްރޭންޑް އިޒަބެލް ޑުޕޮންޓް ރަސްމީކޮށް ރާއްޖެއަށް ތައާރަފުކޮށް ބްރޭންޑް އެމްބަސަޑަރަކަށް ރާއްޖޭގެ އެންމެ މަޝްހޫރު ފިލްމީ ތަރި އައްޒަ އައްޔަންކޮށްފިއެވެ.\nދުނިޔޭގެ 80 އަށްވުރެ ގިނަ ޤައުމަށް ތައާރަފު ކޮށްފައިވާ މި ބްރޭންޑް ރާއްޖެއަށް ތައާރަފު ކުރުމަށް ބޭއްވި އިވެންޓްގައި މި ބްރޭންޑް ރާއްޖެއަށް ތައާރަފު ކޮށްދެއްވީ ކައިލާން ޓްރޭޑިންގގެ މެނޭޖިންގ ޑިރެކްޓަރ އަޙުމަދު ސާތިރު އާއި އައްޒައެވެ.\nއިޒަބެލް ޑުޕުންޓްގެ ފުލް ރޭންޖް ރަސްމީކޮށް ރާއްޖެއަށް ތައާރަފު ކޮށްފައި މިވަނީ، މި ބްރޭންޑް ރާއްޖެ އެތެރެކޮށް ދުވަސްތަކެއްގައި ބޭނުން ކުރުމަށްފަހު، އަދި ކަސްޓަމަރުންގެ ފީޑްބެކަށް ބެލުމަށްފަހު މި ބްރޭންޑް އުފައްދާ ތުރުކީގެ ކުންފުންޏާ މަޝްވަރާ ކުރެވި ދިވެހިންގެ ގައިގެ ހަމާ އަދި ދިވެހިރާއްޖޭގެ މާހައުލާ ގުޅޭ އެކަށީގެންވާ ބަދަލުތައް ގެނައުމަށްފަހު ކަމަށް ކައިލާނުން ބުނެއެވެ.\nމި ބްރޭންޑަކީ ޚަލާލް އުފެއްދުމެއްގެ އިތުރުން، ޕްރޮޑަކްޓްތައް އުފެއްދުމަށް ބޭނުންކޮށްފައިވާ މާއްދާ ތަކަކީ ހަށިގަނޑުގެ ހަމަށް ފައިދާހުރި މާއްދާތަކެވެ. ރަލާ، އެއްވެސް ކަހަލަ ކެމިކަލެއް، އަދި ޖަނަވާރުގެ އެއްވެސް މާއްދާއެއް ނުހިމެނޭ ގޮތަށް އުފައްދާފައިވާ މި ކޮލެޓީ ބްރޭންޑްގައި ހަށިގަނޑުގެ ހަމަށް ގިނަ ދުވަހުން ގެއްލުން ލިބޭނެ އަދި ކެންސަރަށް މަގުފައިވާފަދަ އެއްވެސް މާއްދާ އެއްވެސް އެކުލެވިގެނެއް ނުވެއެވެ.\nމި ބްރޭންޑްގެ އައިލައިނަރ ސީރީސް ތެރޭގައި ހިމެނޭ ހުރިހާ އުފެއްދުންތަކަކީ ވެސް ވޯޓަރ ޕްރޫފް އުފެއްދުންތަކަށްވާއިރު ލިޕްޓިކްސް ސީރީސް ތެރޭގައި ހިމެނޭ މެޓް ސީރީސްތަކަކީ އަބަދުވެސް ދިވެހިން އެންމެ ބޭނުންވާ ރީތި ކުލަތަކުގެ ޕްރޮޑަކްޓުތަކެއްކަން ކައިލާން ފިހާރަ އިން ވަނީ ފާހަގަކޮށްފައެވެ.\nއިޒަބެލް ޑުޕޮންޓް މޭކަޕް ބްރޭންޑަކީ މިވަގުތު ރާއްޖޭގެ މާރކެޓްގައި ހުރި އަގުގެ ގޮތުންނާއި ކޮލެޓީގެ ގޮތުން އެންމެ ރަނގަޅު ބްރޭންޑަކަށްވާއިރު މި ބްރޭންޑް ރާއްޖެ އެތެރެކޮށް މާރކެޓް ކުރާ ކައިލާން ޓްރޭޑްގެ މަޤްޞަދަކީ މި ބްރޭންޑްގެ އުފެއްދުންތައް ދިވެހިންނަށް ވީ އެންމެ ހެޔޮއަގުގައި ފޯރުކޮށްދިނުމެވެ.


ކުދި އަދި މެދު ފަންތީގެ ވިޔަފާރިތަކަށް އެހީވުމަށް މިހާތަނަށް 300 މިލިއަނަށްވުރެ ގިނަ ރުފިޔާ\nކޯވިޑް19އާ ގުޅިގެން ކުދި ވިޔަފާރިއާއި މެދު ފަންތީގެ ވިޔަފާރިތަކަށް އެހީވުމަށް މިހާތަނަށް 300 މިލިއަނަށްވުރެ ގިނަ ރުފިޔާ ލޯނުގެ ގޮތުގައި ހަމަޖައްސާދީފައިވާކަމަށް އެސް.އެމް.އީ ޑިވެލޮޕްމަންޓް ފައިނޭންސް ކޯޕަރޭޝަންއިން ހާމަކޮށްފިއެވެ.\nއެސްޑީއެފްސީ އިން އާންމުކޮށްފައިވާ މައުލޫމާތުތައް ދައްކާ ގޮތުން އެ ބޭންކުން ވަނީ މިހާތަނަށް 1760 ފަރާތަކަށް ލޯނު ދޫކުރުމަށް ނިންމާފަ އެވެ.\nއެގޮތުން ކުދި އަދި މެދު ފަންތީގެ ވިޔަފާރި ކުރާ 1239 ފަރާތަކަށް ލޯނު ދޫކުރަން ނިންމާފައި ވާއިރު، އެއީ 291.2 މިލިއަން ރުފިޔާ އެވެ. އަދި އަމިއްލަ މަސައްކަތްކުރާ 521 ފަރާތަކަށް ދޫކުރަން ނިންމާފައި ވަނީ 15.5 މިލިއަން ރުފިޔާ އެވެ.\nކޯވިޑް19 ވިޔަފާރި އެހީގެ ދަށުން ކަނބަލުން ހިންގާ ވިޔަފާރިތަކަށްވެސް އެސްޑީއެފްސީން ދަނީ ލޯނު ދޫކުރަމުންނެވެ. އެގޮތުން އަމިއްލަ މަސައްކަތްކުރާ ކަނބަލުންނާއި ވިޔަފާރިތައް ހިންގާ ކަނބަލުންނަށްވެސް އެސްޑީއެފްސީން ވަނީ ލޯނު ދޫކޮށްފައެވެ. އެގޮތުން މިހާތަނަށް 462 ފަރާތަކަށް 98.4 މިލިއަން ރުފިޔާގެ ލޯނު ވަނީ ދޫކޮށްފައެވެ. އޭގެ ތެރޭގައި އަމިއްލަ މަސައްކަތްކުރާ 86 ކަނބަލަކަށް ހަމަޖައްސާފައިވާ 2.5 މިލިއަން ރުފިޔާއާއި، ވިޔަފާރި ހިންގާ 376 ކަނބަލަކަށް ދޫކޮށްފައިވާ 95.8 މިލިއަން ރުފިޔާ ހިމެނެއެވެ.\nކުދި ވިޔަފާރިއާއި މެދު ފަންތީގެ ވިޔަފާރިތަކަށް ޚާއްސަކޮށްގެން އުފެއްދި އެސްއެމްއީ ބޭންކުގެ ޚިދުމަތް ފަށާފައި ވަނީ މިދިޔަ އަހަރުގެ މާރޗް މަހުގެ ތެރޭގައެވެ. އެސްއެމްއީ ބޭންކުން ދޫކުރާ ލޯނުގެ 25 އިންސައްތަ ޙާއްސަކޮށްފައިވަނީ އަންހެން ވިޔަފާރިވެރިންނަށެވެ. އެސްއެމްއީ ބޭންކް މެދުވެރިކޮށް އަންހެނުންނަށް ޙާއްސަ އިސްކަމެއްދީގެން ލޯނު ދޫކުރާއިރު ޒުވާނުންނާއި، އިތުރުން ނުކުޅެދުންތެރިކަން ހުންނަ މީހުންނަށްވެސް ޙާއްސަ އިސްކަމެއްދީގެން އަންނަނީ ލޯނު ދޫކުރަމުންނެވެ.


vnews - Lanka parliament ga O/Ls in faasnuvaa 94 memberun\nސްރީލަންކާ ޕާލަމެންޓްގައި އޯލެވެލްއިން ފާސްނުވާ 94 މެމްބަރުން\nކޮޅަނބުގައި ހުންނަ ސްރީލަންކާގެ ޕާލަމެންޓް މައި އިމާރާތް - ފޮޓޯ: އޭ.އެފް.ޕީ\nސްރީލަންކާގެ ޕާލަމެންޓްގައި ހިމެނިވަޑައިގަންނަވާ 225 މެމްބަރުންގެ ތެރެއިން 94 މެމްބަރުންނަކީ ޖީ.ސީ.އީ އޯލެވެލް އިމްތިހާނުން ފާސްނުވާ މެމްބަރުން ކަމަށް، ސްރީލަންކާގެ ޔުނިވަރސިޓީ އޮފް ޕެރަޑެނިޔާގެ ކުރީގެ ޗާންސެލަރ ޕްރޮފެސަރ އެމް.އޯ.އޭ ޑި ޒޯއިސާ ވިދާޅުވެއްޖެއެވެ.\nމިކަމާ ގުޅޭގޮތުން ޕްރޮފެސަރ ޑި ޒޯއިސާ ވާހަކަ ދެއްކެވީ، ސްރީލަންކާގައި މިހާރު ދައުރު ހިނގަމުންދާ ޕާލަމެންޓްގެ ޖަލްސާތަކުގައި މެމްބަރުންގެ ފަރާތުން ފެންނަމުންދާ އަޚްލާގީގޮތުން ދަށް ފެންވަރުގެ އަމަލުތަކާއި، މެމްބަރުން ހުރަސް އެޅުމުގެ ސަބަބުން ޖަލްސާތައް ކުރިއަށް ނުގެންދެވި ތަކުރާރުކޮށް ހުއްޓާލަންޖެހޭ މައްސަލާގައި ވާހަކަ ދައްކަވަމުންނެވެ.\nކޮޅުނބުގައި ނޫސްވެރިންނާ ވާހަކަ ދައްކަވަމުން ޕްރޮފެސަރ ޑި ޒޯއިސާ ވިދާޅުވީ، ޕާލަމެންޓްގެ 225 މެމްބަރުންގެ ތެރެއިން 94 މެމްބަރުން އޯލެވެލްއިން ފާސްނުވާއިރު، ޔުނިވަރސިޓީ ގްރެޑުއޭޓުންގެ ގޮތުގައި ތިއްބެވީ އެންމެ 25 މެމްބަރުން ކަމަށެވެ.\nމިހާރު ހިނގަމުންދާ ޕާލަމެންޓް ދައުރުގެ ޖަލްސާތަކުގައި، ޚާއްސަކޮށް ގުޅިފައިވާ އިދިކޮޅު ކޯލިޝަނަށް ނިސްބަތްވާ މެމްބަރުންގެ ފަރާތުން ފެންނަ އަޚްލާގީ ދަށްފެންވަރުގެ އަމަލުތައް އިތުރު ވެފައިވާކަން ޕްރޮފެސަރ ފާހަގަ ކުރެއްވިއެވެ. ޕާލަމެންޓްގެ ކޮންމެ ޖަލްސާއެއްގެ ފުރަތަމަ ގަޑި ދެގަޑިއިރު އަރާރުންވެ ޖަލްސާ ކުރިއަށް ގެންދިއުމަށް ހުރަސްއަޅާކަންވެސް އޭނާ ފާހަގަ ކުރައްވާފައި ވެއެވެ.\nޕްރޮފެސަރ ވިދާޅުވީ، ޕާލަމެންޓަކީ ގާނޫނުތައް ހަދާ މަޖިލީހެއް ކަމަށާއި، އެހެންކަމުން އެ މަޖިލީހުގައި ތިއްބަވަން ޖެހޭނީ ކަންކަމުގެ މައުލޫމާތާއި އިލްމު އެނގިވަޑައިގަންނަވާ، ހެޔޮ ވިސްނުން ހުންނަ، ފުރިހަމަ އަޚްލާގެއްގެވެރި ޝަރަފްވެރި ބައެއް ކަމަށެވެ.\nސްރީލަންކާގެ ޕާލަމެންޓްގައި މިހާރު ހިމެނިވަޑައިގަންނަވާ ގިނަ މެމްބަރުންގެ ކިބައިން އެފަދަ ހުނަރުވެރިކަމާއި ގާބިލްކަން ނުފެންނަ ކަމަށް ސްރީލަންކާގެ ޔުނިވަރސިޓީ އޮފް ޕެރަޑެނިޔާގެ ކުރީގެ ޗާންސެލަރ ޕްރޮފެސަރ ޑި ޒޯއިސާ ވިދާޅުވިއެވެ.\nއިލްމުނެތް ގިނަ މެމްބަރުން ތިއްބަވާއިރު، މެމްބަރުންގެ ފަރާތުން އަޚްލާގީގޮތުން ދަށުދަރަޖައިގެ އަމަލުތައް ތަކުރާރުކޮށް ފެންނަމުންދާއިރު، ސްރީލަންކާގެ ރައްޔިތުންނާއި ގައުމުގެ ހައްގުގައި އެފަދަ މެމްބަރުންނަށް ހެދޭނީ ކޮން ގާނޫނެއްތޯ ޕްރޮފެސަރ ސުވާލު ކުރައްވާފައި ވެއެވެ.\nޕާލަމެންޓްގައި މައްސަލަބޮޑު ބައެއް މެމްބަރުންގެ ތެރޭގައި، ޕާލަމެންޓްގައި ގިނަދުވަހު އުޅުއްވާފައިވާ އުމުރުން ދުވަސްވީ މެމްބަރުންވެސް ހިމެނިވަޑައިގަންނަވާތީ އެމެމްބަރުންނަށް ނިސްބަތް ކުރައްވައި ޕްރޮފެސަރ ޑި ޒޯއިސާ ވިދާޅުވީ، އެ މެމްބަރުންނަކީ އިސް މެމްބަރުން ނަމަވެސް އެއީ "ތަސައްރަފް ނުފުދޭ" މެމްބަރުން ކަމަށެވެ.\nޕާލަމެންޓް މެމްބަރުންނަށް ލިބިވަޑައިގަންނަވާ މަހު މުސާރައިގެ އިތުރުން، މެމްބަރުންގެ ވެލްފެއަރގެ ކަންކަމަށް ބޮޑެތި ޚަރަދުތައް ކުރެވޭއިރު، ބައިވެރިވެވަޑައި ގަންނަވާ ޕާލަމެންޓް ކޮންމެ ޖަލްސާއަކަށް "ސްޕެޝަލް އެޓެންޑެންސް އެލޮވެންސް" ގެ ނަމުގައި ކޮންމެ މެމްބަރަކަށް 2،500 ރުޕީސް ލިބިވަޑައިގަންނަވައެވެ.\nމީގެއިތުރުން، ކޮންމެ ޖަލްސާއެއްގައި މެމްބަރުންނަށް އަގުބޮޑު ފަރީއްކޮޅެއް، ރައްޔިތުންގެ ޓެކްސް ފައިސާއިން ހިލޭ ލިބިވަޑައިގަންނަވާކަން ޕްރޮފެސަރ ޑި ޒޯއިސާ ފާހަގަ ކުރެއްވިއެވެ.


މަރިޔާދުގޭ ކެންޓީން ކުއްޔައް ނަގަންބޭނުންވާ ފަރާތްތަކަށް ޕްރޮޕޯސަލް ހުށަހެޅުމުގެ ފުރުޞަތު ހުޅުވާލުން:\nމިރަށު ބަނދަރައް ކުރިމަތިކޮއް ހަދައިފައހުރި މަރިޔާދުގެ ކެއްޓީންކުއްޔައް ނަގަން ބޭނުންވާފަރާތްތަކަށް ޕްރޮޕޯސަލް ހުށަހެޅުމަށް ކޮށްފައިވާ ނަމްބަރު: (IUL)342/INDIV/2019/134 (16 ޑިސެމްބަރ 2019)ގައި ކޮށްފައިވާ އިޢްލާން ބާޠިލްކޮށް އަލުން އެފުރުޞަތު ހުޅުވާލަމެވެ.\nވީމާ މިފަދަ ކަންކަމަށް ޝައުޤުވެރިވެލައްވާ ފަރާތްތަކުން ތިރީގައި މިދަންނަވާ ދުވަސްތަކުގައި މި އިދާރާއަށް ވަޑައިގެން މަޢުލޫމާތު ސާފުކުރެއްވުމަށްފަހު، ޕްރޮޕޯސަލް ހުށަހެޅުއްވުން އެދެމެވެ.\n21 ޖުމާދިލްއައްވަލު 1441\nސުންގަޑި: 28 ޖަނަވަރީ 2020 1100


ސެޕްޓެންބަރުގައި ބާއްވަން އޮތް ހޮންކޮންގުގެ އިންތިޚާބު ފަސްކޮށްފި\nއިބްރާހިމް އާދަމް 1 އޯގަސްޓު 2020 10:39\nހޮންކޮންގެ ޗީފް އެކްޒެކެޓިވް ކެރީ ލާމް\nސެޕްޓެންބަރު ބޭއްވުމަށް ތާވަލުކޮށްފައިވާ ހޮންކޮންގުގެ ބަރުލަމާނީ އިންތިޚާބު ފަސްކުރުމަށް އެޝަހަރުގެ ޗީފް އެކްޒެކެޓިވް ކެރީ ލޭމް ނިންމަވައިފިއެވެ. އެގޮތަށް އޭނާ ނިންމެވީ ކޮރޯނާ ވައިރަސްގެ ސަބަބުންނެވެ. މިނިންމުމަށް އެމެރިކާއިން ގިނަ ފާޑުކިޔުންތަކެއް އަމާޒުކޮށްފައިވެއެވެ.\nއެޝަރަހަރުގެ ބަރުލަމާނު ކަމުގައިވާ ލެޖިސްލޭޓިވް ކައުންސިލަށް ކުރިމަތިލި ފަރާތްތަކުގެ ތެރެއިން ޑިމޮކްރަސީއަށް ތާއީދުކުރާ 12 ފަރާތެއްގެ ނަން ސަރުކާރުންވަނީ ބާޠިލުކޮށްފައެވެ. އެމީހުންގެ ނަންތައް ބާޠިލުކުރި މައިގަނޑު ސަބަބުތަކުގެ ތެރޭގައި އެސަރަހައްދުގައި ހިންގަން ނިންމި ޤައުމީ ސަލާމަތާ ބެހޭ ޤާނޫނަށް އެމީހުން ތާއީދުނުކުރުން ހިމެނެއެވެ.\nލާމް ވިދާޅުވި ގޮތުގައި މިހާރު ތާވަލުކުރެވިފައިވާ ގޮތަށް ސެޕްޓެންބަރު މަހުގެ6ވަނަ ދުވަހު އިންތިޚާބު ބާއްވައިފިނަމަ، އެއިންތިޚާބަކީ ހުޅުވާލެވިފައިވާ އިންސާފުވެރި އިންތިޚާބަކަށްނުވާނެ ކަމުގައެވެ. އަދި އެދުވަހު އިންތިޚާބު ބޭއްވުމަކީ ވޯޓުލާ މީހުންނާއި ކެނޑިޑޭޓުންނާއި ސަޕޯޓަރުންނާއި އިންތިޚާބީ މަސައްކަތްތެރިން ނުރައްކަލަށް ހުށަހެޅިދާނެ ކަމެއް ކަމުގައެވެ. އަދި މިނިންމުން ލާމް ނިންމަވާފައިވަނީ ކުއްލި ޙާލަތުގައި ލިބިދޭ ބާރުތަކުގެ ދަށުންނެވެ.\nއަހަރު ދުވަހަށް މިހާރު ފަސްކޮށްފައިވާ އިންތިޚާބުގައި ވަރަށް ބޮޑު ކާމިޔާބެއް ޑިމޮކްރަސީއަށް ތާއީދުކުރާ ޕާޓީތަކަށް ލިބޭނެ ކަމަށް އެޕާޓީތަކުން އުންމީދުކުރިއެވެ.\nއިންތިޚާބު ފަސްކުރުމަށް ނިންމި ނިންމުން އެމެރިކާގެ ސަރުކާރުންވަނީ ކުށްވެރިކޮށްފައެވެ. އަދި ސަރުކާރުން ނެރުނު ބަޔާނެއްގައި ބުނެފަިއވަނީ މިއީ ޗައިނާއިން އަހުދާ ޚިލާފުވާވުމަށް އިތުރުވި ބޮޅެއް ކަމުގައެވެ. އަދި ހޮންކޮންގެ ތަނަވަސްކަމުގެ އަސާސުތައް ކަމުގައި ހިމެނޭ ޑިމޮކްރެޓިކް އިޖުރާއާތްތަކާއި، މިނިވަންކަމަށް މިއަމަލުގެ ސަބަބުން ހީނަރުކަން ލިބޭ ކަމުގައިވެސް އެމެރިކާ ސަރުކާރުން ބުނެފައިވެއެވެ.\nއެމެރިކާގެ ސެނެޓުގެ ޚާރިޖީ ގުޅުންތަކާ ބެހޭ ކޮމިޓީގެ މުޤައްރިރު ޖިމް ރިޝް ވިދާޅުވެފައިވަނީ އިންތިޚާބު ފަސްކުރުމަކީ އެކަމާ ގުޅޭ ބޮޑެތި ކަންބޮޑުވުންތަކެއް ހުރި ކަމެއް ކަމުގައެވެ. އޭނާ އިތުރަށް ތުހުމަތުކުރެއްވި ގޮތުގައި ހޮންކޮންގުގެ އިންތިޚާބު ފަސްކުރުމުގެ ބޭނުމަކީ ޑިމޮކްރަސީއަށް ތާއީދުކުރާ ކެނޑިޑޭޓުންނަށް ލިބިދާނެ ކާމިޔާބެއް ހުއްޓުވުމެވެ.\nއިންތިޚާބު ހޮންކޮންގު ސަރުކާރު ޗައިނާ އެމެރިކާ


School Guide: Maps College, zamaany thauleemu ge is safugai | Mihaaru\nސްކޫލް ގައިޑް: މެޕްސް ކޮލެޖް، ޒަމާނީ ތައުލީމުގެ އިސް ސަފުގައި\nމެޕްސް ކޮލެޖްގެ ދަރިވަރުންތަކެއް: ގިނަ ކޯސްތައް ހިންގަނީ ވަޒީފާގައި އުޅެމުން ވެސް ކިޔެވޭ ގޮތަށް.\nމެޕްސް ކޮލެޖޭ ބުނުމުން އެއީ ދިވެހިންނަށް މިހާރު އާ ނަމަކަށް ނުވާނެ އެވެ. މި ކޮލެޖް 1999 ގައި ހުޅުވި ފަހުން އެތައް ހާސް ދަރިވަރުންނެއް ވަނީ ބިޒްނަސްގެ އެކި ރޮނގުން ތަމްރީނުކޮށް މަސައްކަތުގެ މައިދާނަށް ނެރެދީފަ އެވެ. އަދި މިއަދު ވެސް އެތައް ސަތޭކަ ދަވަރުންނެއް އެ ކޮލެޖްގައި އަންނަނީ މަތީ ތައުލީމު އުނގެނެމުންނެވެ. ހަމަ އެއާ އެކު އެ ހުރިހާ ދަރިވަރުންގެ ލޯތްބާއި އިހުތިރާމް ވެސް ހޯދާފައިވެ އެވެ.\nމަތީ ތައުލީމުގެ ކުރިމަގަށް އަޅާ ފުރަތަމަ ފިޔަވަޅުން ފެށިގެން އަތުގައި ހިފައިގެން ކާމިޔާބީ އަށް ގެންގޮސްދޭން، މެޕްސް ކޮލެޖު އޮތީ، އެތަނުގެ ވެރިން ވިދާޅުވާ ގޮތުގައި، ތައްޔާރަށެވެ. ސެޓްފިކެޓް ލެވެލް އިން ފެށިގެން މާސްޓާސް ލެވެލްގެ ކޯސްތައް ހިންގަ އެވެ. މިގޮތުން ބިޒްނަސް މެނޭޖްމަންޓް، މާކެޓިން މެނޭޖްމަންޓް، ހިއުމަން ރިސޯސް މެނޭޖްމަންޓް، އެކައުންޓިން، އިންފޮމޭޝަން ޓެކްނޮލޮޖީ، ޓުއަރިޒަމް އަދި ޓީޗިންގެ ކޯސްތައް ހިމެނެ އެވެ.\nމެޕްސް ކޮލެޖުގެ އަމިއްލަ ކޯސްތަކުގެ އިތުރުން އިނގިރޭސި ވިލާތުގެ އެސޯސިއޭޝަން އޮފް ބިޒްނަސް އެގްޒެކެޓިވްސް (އޭ.ބީ.އީ)، އެސޯސިއޭޝަން އޮފް ޗަޓަޑް ސަޓިފައިޑް އެކައުންޓަންސް (އޭ.ސީ.ސީ.އޭ)، ޕިއަސަން-އެޑްއެކްސެލް، އަދި ޔުނިވަސިޓީ އޮފް ބެޑްފަޑްޝާގެ ކޯސްތައް ވެސް، މެޕްސް ކޮލެޖުގައި ކިޔަވައިދެ އެވެ. މިއީ އަމިއްލަ ގައުމުގައި ތިބެގެން ދުނިޔޭގެ ފެންވަރުގެ ކޮލިފިކޭޝަންތައް ހާސިލްކުރަން ދިވެހިންނަށް ލިބޭ ވަރަށް ފަހި ފުރުސަތެއް ކަމަށް، އެތަނުން ބުނެ އެވެ.\nމެޕްސް ކޮލެޖުގައި ހިންގާ ގިނަ ކޯސްތައް، ވަޒީފާގައި އުޅެމުން ވެސް، ފަސޭހައިން ކުރިއަށް ގެންދެވޭނެ އެވެ. މިގޮތުން ކްލާސްތައް އޮންނަނީ ހަވީރާއި ރޭގަނޑުގެ ވަގުތުތަކުގަ އެވެ. އަދި ބައެއް ކޯސްތައް ބްލޮކް މޯޑަށް ވެސް ކިޔަވައިދެ އެވެ. ޕޯސްޓް ގްރެޖުއޭޓް ކޯސްތަކުގެ ކްލާސްތައް އޮންނަނީ ހޮނިހިރު އަދި އާދިއްތަ ދުވަހު އެވެ.\nމިއީ އާދައިގެ ކޮލެޖެއް ނޫނެވެ. ކޮލެޖުގައި ކިޔަވައިދެއްވަނީ އެންމެ ގާބިލު، އެންމެ ތަޖުރިބާކާރު ބޭފުޅުންނެވެ. ދަރިވަރުންނަށް ކިޔަވައިދިނުމުގައި ޒަމާނީ ގޮތްތަކާއި އުކުޅުތައް ބޭނުންކުރެ އެވެ. އަދި ކްލާސްރޫމްތަކާއި، ލައިބްރަރީ އާއި ލެބޯޓްރީތަކުގެ ފެންވަރު ރަނގަޅުވެފައި، ޒަމާނީ ޓެކްނޮލޮޖީ ބޭނުންކުރެ އެވެ. މެޕްސް ކޮލެޖުގެ ކޯސްތަކުގެ އަގުތަކަށް ބަލައިލާއިރު އަގުތައް ހެޔޮވެފައި، އިންސްޓޯލްމަންޓްތަކަށް ބަހާލައިގެން ވެސް ފައިސާ ދެއްކެ އެވެ.\nއުފާވެރި ހަބަރަކީ މި ހުރިހާ ވަސީލަތްތަކާ އެކު ކިޔެވުމުގެ ފުރުސަތު، އަހަރުގެ އެކި އިންޓޭކްތަކުގައި ހުޅުވާލެވޭ ކަމެވެ. މިގޮތުން ގިނަ ކޯސްތަކަށް ކޮންމެ މަހެއްގައި ވެސް އެޕްލައިކުރާނެ ފަސޭހަ އިންތިޒާމްތައް ވަނީ ހަމަޖަައްސައިފަ އެވެ.\nމި އަހަރުގެ ޖެނުއަރީ އިންޓޭކްގެ ކޯސްތަކަށް އެޕްލައި ކުރުމުގެ ފުރުސަތު ހުޅުވާލަން މެޕްސް ކޮލެޖުގައި ބޭއްވި ރަސްމިއްޔާތެއްގައި ކޮލެޖުގެ ޑެޕިއުޓީ ރެކްޓާ އަބްދުލްއަޒީޒް އިބްރާހިމް ވަނީ އުފާވެރި އިތުރު ހަބަރެއް ދެއްވާފަ އެވެ. އެއީ މެޕްސް ކޮލެޖުގައި ޑިޕްލޮމާއިން މަތީގެ ކޯސްތައް ހަދަން ޝައުގުވެރިވާ ދަރިވަރުންނަށް މޯލްޑިވްސް އިސްލާމިކް ބޭންކް (އެމް.އައި.ބީ) މެދުވެރިކޮށް ފައިނޭންސިން ފެސިލިޓީގެ ފުރުސަތު ހަމަޖެހިފައިވުމެވެ.\nއެ ރަސްމިއްޔާތުގައި މެޕްސް ކޮލެޖުގެ ޑެޕިއުޓީ ވައިސް ރެކްޓާ ފޯ ރިސާޗު އެންޑް ޑިވެލޮޕްމަންޓް ޑރ. އައިޝަތު ޝެހެނާޒު އާދަމް ވިދާޅުވީ ރާއްޖޭގެ އެކި ހިސާބުތަކުގައި ކެމްޕަސްތަކެއް ގާއިމްކުރަން ނިންމާފައިވާ ކަމަށެވެ. އެގޮތުން މިއީ ރަށުގައި ތިބެގެން ފެންވަރު ރަނގަޅު މަތީ ތައުލީމުގެ ފުރުސަތުތައް ދިވެހިންނަށް ފަހިކޮށްދިނުމުގެ އަޒުމުގައި ކުރިއަށް ގެންދާ ބޮޑު މަޝްރޫއެއް ކަމަށާއި މިހާރުވެސް ބައެއް އަތޮޅުތަކުގައި މި މަސައްކަތް ފަށާފައިވާކަމަށް ވިދާޅުވި އެވެ.\nދެން ވެސް އޮތީ، މެޕްސް ކޮލެޖުން ބުނާ ގޮތުގައި، އުފާވެރި ހަބަރެކެވެ. ޕޯސްޓްގްރެޖުއޭޓް ދަރިވަރުންނަށް އިންޓާންޝިޕް ފުރުސަތު ހޯދާދިނުމާއި އެ ކޮލެޖުން ކިޔަވައި ނިންމާ ދަރިވަރުންނަށް އެންމެ އެކަށީގެންވާ ވަޒީފާގެ ފުރުސަތުތައް ހޯދައިދެވޭނެ ގޮތްތަކަކީ ކޮބައިތޯ ބަލަމުން އަންނަ ކަމަށް ޝެހެނާޒު ވިދާޅުވި އެވެ.\nމެޕްސް ކޮލެޖުން ވަނީ ފާއިތުވީ 18 އަހަރުގެ ތެރޭގައި ވަރަށް ގިނަ ކާމިޔާބީތައް ހާސިލްކޮށްފަ އެވެ. ޔޫކޭގެ ކޮލިފިކޭޝަންތައް އެންމެ ފުރަތަމަ ރާއްޖެއަށް ތައާފަރުކުރީ މެޕްސް ކޮލެޖުންނެވެ. ކޮލެޖުގެ ދަރިވަރުން ވަނީ ގައުމީ ފެންވަރާއި، ދުނިޔޭގެ ފެންވަރުގައި އެތައް ކާމިޔާބީއެއް ހޯދާފަ އެވެ.\nމެޕްސް ކޮލެޖު ވެސް ވަނީ އެތައް އެވޯޑެއް ހާސިލްކޮށްފަ އެވެ. އެގޮތުން މިހާރު މެޕްސް ކޮލެޖަކީ އޭސީސީއޭގެ ގޯލްޑް ސްޓޭޓަސް ލިބިފައިވާ، އޭސީސީއޭ އެޕްރޫވްޑް ޓިއުޝަން ސެންޓަރެކެވެ. ރާއްޖޭގެ މަތީ ތައުލީމަށް ހިދުމަތް ކުރުމުގެ ރޮނގުން އާންމު ހިދުމަތުގެ އިނާމު 2008 ގައި މެޕްސް ކޮލެޖަށް ވަނީ ލިބިފަ އެވެ. މިކާމިޔާބީތަކުގެ އިތުރުން މެޕްސް ކޮލެޖު އެންމެ ފަހުރުވެރިވާ ކަމެއްގެ ގޮތުގައި ފާހަގަކުރަނީ ކޮލެޖުގެ ދަސްވެނިން ގައުމު ބިނާކުރުމަށް، އިސް ސަފުގައި ކުރަމުން އަންނަ މަސައްކަތްތަކެވެ.\nމެޕްސް ކޮލެޖް ސްކޫލް ގައިޑް 2018


MDP Primaryge2Dhaarigaage Foshithah Alun Gunanee - Vaguthu\nރައްޔިތުންގެ މަޖިލީހުގެ އިންތިޚާބުގައި އެމްޑީޕީގެ ފަރާތުން ކުރިމަތިލާނެ ކެންޑިޑޭޓުން ހޮވުމަށް މިދިޔަ ހުކުރުދުވަހު ބޭއްވި ޕްރައިމަރީގެ ދެ ދާއިރާގެ ފޮށިތައް އަލުން ގުނަމަށް ނިންމައިފިއެވެ.\nއެމްޑީޕީން ބުނީ، އެ ވި ޕްރައިމަރީގެ ފަހުން ހުށަހަޅާފައިވާ އަށް ޝަކުވާއެއް ބަލާފައިވާކަމަށެވެ. އަދި ދެ ދާއިރާގެ ފޮށިތައް އަލުން ގުނުމަށާއި، އެއް ދާއިރާއެއްގެ މައްސަލަ އިތުރަށް ބެލުމަށާއި، ފަސް މައްސަލައެއް ބަލާނެތަނެއް ނެތްކަމަށް ޕްރައިމަރީއާގުޅޭ ޝަކުވާ ކޮމިޓީން ނިންމާފައިވާކަމަށެވެ.\nއަލުން ގުނުމަށް ނިންމާފައިވާ ދެ ދާއިރާއަކީ ތިނަދޫ ދެކުނު ދާއިރާ އާއި ހޮޅުދޫ ދާއިރާގެ ފޮށިތެކެވެ.\nއެމްޑީޕީން ބުނީ، ދެ ކެންޑިޑޭޓުންނަށް ލިބުނު ވޯޓުގެ ފަރަގު ނުހަނު ހަނިކަމުން ހޮޅުދޫ ދާއިރާއާއި ތިނަދޫ ދެކުނު ދާއިރާގެ ފޮށިތައް އަލުން ގުނުމަށް ނިންމާފައިވާކަަމަށެވެ.\nއަދި ފުވައްމުލަކު ދެކުނު ދާއިރާގެ ދެ ކެންޑިޑޭޓުންގެ ދެމެދުގައިވާ ފަރަޤަކީ 24 ވޯޓުކަމުގައިވާތީ، ރީރެޖިސްޓްރޭޝަންގެ ކިތައް މައްސަލަ ކެންޑިޑޭޓުން ހުށަހެޅިތޯ ބެލުމަށްފަހު، ގޮތެއް ނިންމުމަށް ކޮމިޓީން ނިންމާފައިވާކަމަށްވެސް އެމްޑީޕީން ބުންޏެވެ.\nމީގެ އިތުުރުން އެ ޕާޓީން ވަނީ ތިން މައްސަލައެއް ބެލުމަށް ތަނެއް ނެތްކަމަށް ކޮމިޓީން ނިންމާފައިވާކަަމަށް ބުނެފައެވެ. އެ ތިން މައްސަލައަކީ ވޯޓުލާން ނުދާމީހުން ވޯޓުލީކަމަށް ބުނާ ކެންދޫ ދާއިރާގެ މައްސަލަ އާއި، ވޯޓުލާން ނުދާމީހުން ވޯޓުލީކަމަށް ބުނާ ކަނޑިތީމު ދާއިރާގެ މައްސަލަ އާއި، ވޯޓު ކަރުދާސް ދެއްކިކަމަށް ބުނާ ފަރެސްމާތޮޑާ ދާއިރާގެ މައްސަލައެވެ.\nޖެނުއަރީ 20, 2019 20:11\nކަލޭނޭ މޑޕ އަކީ މޑޕ ކަން ދަންނާތި\nމަކަރާއި ހީލަތުގެ މަރުކަޒެއް ޕާޓީގެ މެންބަރުންނަށްވެސް އޮޅުވާލާނެ\nޖެނުއަރީ 20, 2019 22:13\nރިޔާސީ އިންތިޚާބުގެ ނަތީޖާގައި މައްސަލަ އުޅޭކަން އެނގުނީމާވެސް ވޯޓުފޮށިތައް އަލުން ގުނާގޮތައް ހަމަ ނުޖެއްސީ ކީއްވެ؟ އުޞޫލުތަކާ ޚިލާފަށް އީސީން ވޯޓު ކަރުދާސްތައް ނައްތާލީމާވެސް ތިމަންމެންނަށް ލިބުނު މޮޅެއްވީމާ އަނގައިން ޗުއްޕުވެސް ނުބުނެ މޮޅުކާލައިގެން ތިބީކީއްވެ؟


އައިޕީޔޫގެ 128 ވަނަ އެސެމްބްލީގައި އެމްޑީޕީގެ ރައްޔިތުންގެ މަޖިލީހުގެ މެމްބަރު އީވާ ޢަބްދުﷲ ދިވެހިރާއްޖޭގެ ގިނަ މައްސަލަތަކާއި މެދު ކަންބޮޑުވުން ފާޅުކުރައްވައި ވާހަކަފުޅު ދައްކަވައިފި – Maldivian Democratic Party\nއައިޕީޔޫގެ 128 ވަނަ އެސެމްބްލީގައި އެމްޑީޕީގެ ރައްޔިތުންގެ މަޖިލީހުގެ މެމްބަރު އީވާ ޢަބްދުﷲ ދިވެހިރާއްޖޭގެ ގިނަ މައްސަލަތަކާއި މެދު ކަންބޮޑުވުން ފާޅުކުރައްވައި ވާހަކަފުޅު ދައްކަވައިފި\nމާރޗު 22 އިން 27 އެކުއޭޑަރގެ ވެރި ރަށް ކުއިޓޯ ގައި ހިނގަމުންދާ އައިޕީޔޫގެ 128ވަނަ އެސަމްބުލިގައި އެމްޑީޕީގެ ރައްޔިތުންގެ މަޖިލީހުގެ އިއްޒަތްތެރި މެންބަރު އީވާ އަބުދުﷲ ދިވެހިރާއްޖޭގެ ގިނަ މައްސަލަ ތަކަކާމެދު ކަންބޮޑުވުން ފާޅުކުރައްވައި ވާހަކަފުޅުދައްކަވާފައިވއެވެ.\nއީވާ ވާހަކަފުޅު ދެއްކެވި މައްސަލަ ތަކުގެ ތެރޭގައި ސިވިލް ސަރވިސް ކޮމިޝަންގެ ރައީސް އަންހެން މުވައްޒަފަކާ މެދު ޖިންސީ ގޯނާ ކުރިކަމަށް ތުހުމަތުކުރެވޭ މައްސަލައާއި، އަދި އެމައްސަލާގައި ރައްޔިތުންގެ މަޖިލީހުން އޭނާގެ އިތުބާރު ނެތްކަމަށް ފާސްކުރުމުން، ރައްޔިތުންގެ މަޖިލީހަށް މުތުލަގުކޮށް ލިބިފައިވާ ބާރުގެ ތެރެއަށް ސްޕްރީމް ކޯޓުން ނާޖާއިޒް ގޮތުގައި ވަދެ އެ ނިންމުން ބާތިލްކޮށް ސިވިލް ސަރވިސް ކޮމޝަންގެ ރައީސަށް އަނެއްކާ އެމަޤާމުގައި ދެމިހުރުމުގެ ފުރުސަތު ދީފައިވާ މައްސަލަ ހިމެނެއެވެ. އަދި ސްޕްރީމް ކޯޓްއިން ރައްޔިތުންގެ މަޖިލިހުގެ ބާރުގެ ތެރެއަށް ވަންނަމުންދާ އެހެން މައްސަލަތައްވެސް އައިޕީޔޫގެ ސަމާލުކަމަށް ގެންނެވިއެވެ. މީގެ އިތުރުން އުމުރުން 15 އަހަރުގައި ޖިންސީ ޝިކާރައަކަށް ވެފައިވާ ކުޑަ އަންހެން ކުއްޖާ އަށް ސަރުކާރުންނާއި ދައުލަތުން އެއްވެސް މިންވަރަކަށް އިންސާފު ހޯދައި ނުދީ، އޭގެ ބަދަލުގައި އެކުޑަކުއްޖާގެ މައްޗަށް ހައްދު ޤާއިމް ކުރުމަށާއި ގޭ ބަންދުކުރުމަށް ޖުވެނިއަލް ކޯޓް އިން ހުކުމް ކޮށްފައިވާތީއާއި، ރާއްޖެގެ ޖިނާއި އަދުލުގެ ނިޒާމް ކުޑަކުދިންނާއި އެންމެހައި ރައްޔިތުންގެ މައްޗަށް ބޭއިންސާފު ވަމުންދާތީ އީވާ އަބުދުﷲ ކަންބޮޑުވުން ފާޅުކުރައްވައި އައިޕީޔޫ ގެ ސަމާލުކަމަށް އެކަންތައް ގެންނެވިއެވެ.\nއީވާ އަބުދުﷲގެ ވާހަކަފުޅުގައި ފާހަގަކޮށް އައިޕީޔޫގެ ރަސްމީ ޓްވީޓްގައި ވެސް އެވާހަކަ ފާހަގަކޮށްފައިވެއެވެ. އީވާ އަބުދުﷲ އަކީ މުޅި އޭޝިއާ ޕެސިފިކުގެ އަންހެން މެންބަރުން ތަމްސީލް ކުރުމަށް އައިޕިޔޫ އިން ހޮވާފައިވާ މެންބަރެވެ. އަދި މީ އައިޕީޔޫ އިން އެފަދަ މަގާމެއް ދިވެހި އެމްޕީ އަކަށް ލިބިވަޑައިގަތް ފުރަތަމަ ފަހަރެވެ.\nއައިޕީޔޫ އިން މިދިއަ އަހަރު ނިންމި ނިންމުމަކާ ގުޅިގެން އެއަހަރުގެ ނޮވެމްބަރމ މަހުގައި އައިޕީޔޫ ގެ މިޝަން އިން ތައްޔާރުކުރި ރިޕޯޓް ގައި ރައްޔިތުންގެ މަޖިލީހުގެ މެންބަރުންނަށް ލާއިންސާނީ އަނިޔާ ފުލުހުން ކުރިކަމުގެ ހެކި ލިބިފައިވީނަމަވެސް އެއްވެސް ފުލުހަކާމެދު ފިޔަވަޅު އަޅާފައި ނުވާތީ އެކަމުގެ ކަންބޮޑުވުން ފާޅުކޮށްފައިވެއެވެ.


Hrithik Aai Ranbir Eh Filmakun Fennanee - Vaguthu\nރިތިކް އާއި ރަންބީރު އެއް ފިލްމަކުން ފެންނަނީ\n1 މަސް ކުރިން ( މެއި 10, 2021 )\nބޮލީވުޑް ސިނަމާގައި މިހާރު އެންމެ ގިނަ ފޭނުން ތިބި ފިލްމީ ތަރިންގެ ލިސްޓުގައި ރިތިކް ރޯޝަން އާއި ރަންބީރު ކަޕޫރު ހިމެނޭނެއެވެ. މޮޅު އެތައް ފިލްމެއް ބެލުންތެރިންނާ ހަމައަށް ގެނެސްދީފައިވާ ރިތިކް އާއި ރަންބީރު އެކީގައި ފެނިގެންދާ ފިލްމެއް އަދި ނެތް އިރު އެފަދަ ފިލްމަކަށް އިންތިޒާރުކުރާނެ ބަޔަކުވެސް އުޅޭނެކަން ޔަގީނެވެ.\nރިތިކްގެ ބައްޕަ އާއި ރަންބީރުގެ ބައްޕައަކީ ވަރަށް ގާތް ދެ އެކުވެރިންނެވެ. އެގޮތުން 80 ގެ އަހަރުތަކުގައި ބޮލީވުޑްގެ މަޝްހޫރު ފިލްމުތައްވެސް ކުޅެފައިވާ ރަކޭޝް ރޯޝްން (ރިތިކްގެ ބައްޕަ)، ރިޝީ ކަޕޫރް (ރަންބީރުގެ ބައްޕަ) ގެ ފިލްމުތައް އަދިވެސް ފޭނުން ބަލާކަން ފާހަގަ ކުރެވެއެވެ.\nރަކޭޝް އާއި ރިޝީ އަށް ގިނަ ބައެއްގެ ސަމާލުކަން ލިބިފައިވާއިރު ދެމީހުންގެ ކުދިންނަށްވެސް ފިލްމީދާއިރާގެ ތެރެއިން ވަނީ ގިނަ ބައެއްގެ ސަމާލުކަން ލިބިފައެވެ. ރިޝީ ނިޔާވިތާ އަހަރެއް ވެފައިވާއިރު އޭނާގެ ހަނދާންތައް އަދި ފޭނުންގެ ހިތުގައި އޮތްކަން ރިޝީގެ ފޭނުން ހާމަކުރެއެވެ.\nއިންޑިއާގެ ނޫހަކަށް ދިން އިންޓަވިއުއެއްގައި ފިލްމު ޕްރޮޑިއުސާ ރަކޭޝް ބުނީ ރިތިކް އާއި ރަންބީރު އެކީގައި އެއް ފިލްމަކުން ދެކެން ބޭނުންވާ ކަމަށެވެ. އޭނާ ބުނީ ދެތަރީން އެކީގައި ފެނިގެންދާ ފިލްމެއް އަދި އުފައްދަން ނުފަށާ ކަމަށާއި މިހާރުވެސް ފަށާފައިވާ ފިލްމު، ކްރިޝް4އޮތީ ކޮވިޑާއި ގުޅިގެން މަޑުޖައްސާލާފައި ކަމަށެވެ.\nކްރިޝް އަކީ ބޮލީވުޑް ސައިންސް ފިކްޝަން ފިލްމުތަކުގެ ތެރޭގައި ހިމެނޭ ފާހަގަ ކޮށްލެވޭ ފިލްމެވެ. މި ސީރީސްގެ ތިން ފިލްމު މިހާރު ނެރެފައިވާއިރު ކްރިޝް ހަތަރެއް ފަށާފައިވަނިކޮށް މިހާރު ވަނީ ކޮވިޑާއި ގުޅިގެން މަޑުޖައްސާލައިފައެވެ.\nމި ދެމަފިރިންގެ އިސްކޮޅުގައި ދެ ފޫޓުގެ ތަފާތު ހުރޭ\nހޫނު ސޫޕް ތެއްޔަކަށް ވެއްޓުނު މީހަކު މަރުވެއްޖެ\nމަނިކުގެ ދަރިފުޅަށް ވީމަ ފޮންޏޭ ކިޔާފައި ވާހަކަނުދައްކާ ކުދިން ތިބޭ: މާހީ\nމެއި 12, 2021 10:28\nރިތިކް އަށް 47 ރަންބީރު އަށް 38 ދެން މި ދެ މީހުން ކުޅެން މި ޖެހެނީ އެއް އުމުރު ފުރައިގެ ދެމީހުން ގެ ބައި އެކަމަކު ހަގީގަތުގަ ދެމީހުން ގެ އުމުރު ގަ އެބަ އުޅޭ ބޮޑު ތަފާތެއް! މީގަ ވާ ގޮތުގެ މިސާލަކީ ވިނޯދު ކަންނާ އާ ދަރޭ ގެ އުމުރުގެ ތަފާތު ގަ 11 އަހަރު ހުރޭ އެކަމަކު އޭ އެއް އުމުރު ފުރައިގެ ދެމީހުން ގޮތުގަ ފިލްމީ ދުނިޔޭގަ ނަންހިނގަނީ ވިނޯދު އާ އަނިލް ކަޕޫރު އާ އުމުރުގެ ތަފާތު އުޅެނީ 10 އަހަރު އެކަމަކު އެ ދެމީހުން ގެ ޖެނެރޭޝަން ގެޕެއް އިންނަ ގޮތަށް ފިލްމީ ދުނިޔޭ ގަ ހަބަރު ތައް ހުރީ!


ގެއްލިގެން ހޯދަމުންދާ ޝަފީޢު ހޯދައިދޭ ފަރާތަކަށް 20000 ރުފިޔާގެ އިނާމު ހުށަހަޅާއިފި :: މިކަލް ނޫސް\nގެއްލިގެން ހޯދަމުންދާ ޝަފީޢު ހޯދައިދޭ ފަރާތަކަށް 20000 ރުފިޔާގެ އިނާމު ހުށަހަޅާއިފި\n21 ޖުލައި 2017 14:53\nޝަފީޢު ހޯދައިދޭ ފަރާތަކަށް 20000 ރުފިޔާގެ ފައިސާގެ އިނާމު އާއިލާއިން ހުށަހަޅާއިފި. ފޮޓޯ: ފުލުހުންގެ މީޑިއާ\nގެއްލިގެން ހޯދަމުންދާ ޝަފީޢުގެ ހޯދައިދޭ ފަރާތަކަށް އާއިލާއިން އިނާމަކަށް 20000 (ވިހި ހާސް ރުފިޔާ) ރުފިޔާ ހުށަހަޅައިފިއެވެ. އާއިލާގެ ފަރާތުން މިކަލް ނޫހަށް މައުލޫމަތު ދެއްވަމުން ވިދާޅުވެފައި ވަނީ ޝަފީއު ހޯދައިދޭ ފަރާތަކުން އެކަން ފުލުހުންނަށް އެންގުމަށާއި އަދި އިނާމު ހަވާލުކުރާނީ ފުލުހުންގެ ފަރާތުން މައުލޫމާތު ދޭ މައުލޫމާތަށް ބަލައި ކަމަށެވެ.\nޝަފީއު ގެއްލުނުތާ މިއަދަށް 1 ހަފުތާ ވީއެވެ. މިވީ ދުވަސްތަކުގައި ޝަފީއު ރަށުގެ އެކި ހިސާބުތަކުން ފެންނަކަމަށް އެކި ފަރާތްތަކުން ބުނަމުން ދިޔަސް އެ ކަމުގައި އެކަށީގެންވާ ހެއްކެއް މިހާތަނަށް ލިބިފައި ނުވާކަމަށް އާއިލާއިން ބުނެއެވެ.\nދާދިފަހުން އެމްޖޭއެމް އާއި ދިމާލުން އަތިރިމަތިން ޝަފީޢުގެ ޖިންސްކަމަށް ބެލެވޭ ޖިންސެއް ފެނުނު ކަމަށް ބުނެ ދެކެވޭ ވާހަކަތައް އާއިލާއން ދޮގުކުރެއެވެ. އެއީ ޝަފީޢުގެ ޖިންސެއް ނޫން ކަމަށް، ޝަފީޢުގެ އަންހެނުން ވެސް ޔަގީންކޮށްދޭކަމަށް އާއިލާގެ ފަރާތުން މިކަލް ނޫހަށް މައުލޫމާތު ދިން ފަރާތުން ހާމަކުރިއެވެ. އަދި އާއިލާގެ ފަރާތުން އެދެނީ ޝަފީޢުއާއި ގުޅޭ ގޮތުން ހަގީގަތާއި ޚިލާފު ވާހަކަތައް ނުދެއްކުމަށެވެ.\nއާއިލާއިން ގަބޫލުކުރާ ގޮތުގައި ޝަފީޢު އަށް ދިމާވެފައި ވަނީ ޑިޕްރެޝަންގެ މައްސަލެއެއް ކަމަށް ބެލެވެއެވެ.\nޝަފީޢު އާއި ބެހޭ އެއްވެސް މަޢުލޫމާތެއް ލިބިވަޑައިގެންފައިވާ ފަރާތެއްވާނަމަ ލަސްނުކުރައްވައި އެ މަޢުލޫމާތެއް ފުލުހުންގެ ހޮޓްލައިން ނަމްބަރު 3322111 އަށް ނުވަތަ ފުވައްމުލަކު ޕޮލިސް ސްޓޭޝަނުގެ ނަމްބަރު 9792803 އަށް ގުޅުއްވައި ހިއްސާކޮށް ދެއްވުމަށް ފުލުހުން ވަނީ އާއްމު ބަޔާނެއް ނެރެފައެވެ.\nަިރްދަކުރެެެވިިިއަަްޔް ސަފިިއު ފެަަެެެެއްނަަްނެ\nކަމުދޭ3ކަމުނުދޭ 1 ރައްދު\nދެން ލާޜި ހޯދަން ކިޑްނެޕް ކުރަން ފަށާނީ


Rilwan Ge Maruge Thahugeegah Beyruge Maahiraku Vadaigen Massakkai Fahttavaifi - Vaguthu\nމަރާލާފައިވާ މިނިވަން ނޫހުގެ ނޫސްވެރިޔާ އަހުމަދު ރިލްވާންގެ މައްސަލަ ތަހުގީގުކުރާ ޓީމަށް އެހީވުމަށް ބޭރުގެ މާހިރަކު ރާއްޖެ ވަޑައިގެން، މަރު ކޮމިޝަނާއެކު މަސައްކަތް ކުރަން ފައްޓަވައިފިއެވެ.\nއާއިލާގެ ފަރާތުން އެދިފައިވާ ގޮތަށް ރިލްވާންގެ މަރުގެ ތަހުގީގު ބޭރުގެ މާހިރަކު ކުރަމުން އަންނަކަން މަރު ކޮމިޝަނުން ވަނީ ކަށަވަރު ކޮށްދީފައެވެ.\n"ވަގުތު" އަށް މައުލޫމާތު ދެމުން މަރު ކޮމިޝަންގެ މެމްބަރު މިސްބާހު އައްބާސް ވިދާޅުވީ ބޭރުގެ މާހިރަކު ރާއްޖެ ވަޑައިގެން އެބޭފުޅުންނާއި އެކީ ރިލްވާންގެ މަރުގެ ތަހުގީގު ކުރިއަށް ގެންދަވާ ކަމަށެވެ.\nމިސްބާހު ވިދާޅުވީ، އެ މަސައްކަތް ކުރައްވަމުން އަންނަތާ މިހާރު ދުވަސްކޮޅެއް ވެދާނެ ކަމަށެވެ.\nއެކަމާއި ގުޅިގެން އިތުރު ތަފްސީލެއް މިސްބާހި ހިއްސާ ކޮށްފައެއް ނުވެއެވެ.\nރިލްވާންގެ މަރުގެ މައްސަލަ ތަހުގީގު ކުރުމަށް އާއިލާއިން ބޭރުގެ މާހިރެއްގެ އެހީއާއި އެކު ކުރިއަށް ގެންދިއުމަށް އެދިފައިވަނީ އެކަމާއި ގުޅިގެން އެކި ގޮތް ގޮތަށް ވާހަކަ ދެކެވެމުން އަންނާތީއެވެ. ރިލްވާންގެ އާއިލާއިން ބުނެފައިވަނީ އެމައްސަލާގައި މިހާތަނަށް ރަސްމީ އެއްވެސް ފަރާތަކުން އޭނާ ވަނީ މަރުވެފައިކަން އާއިލާ އަށް އަންގާފައި ނުވާ ކަމަށެވެ.\nބޭރުގެ އިންވެސްޓިގޭޓަރެއްގެ އެހީގައި ތަހުގީގުގެ މަސައްކަތް ކުރިއަށް ގެންދިއުމަށް މަސައްކަތް ފެށިކަން ރައީސް އިބްރާހިމް މުހައްމަދު ސާލިހް އިއުލާން ކުރެއްވީ މިިދިޔަ އޮގަސްޓް މަހު އަށް ވަނަ ދުވަހު އެވެ. އެއީ ރިލްވާންގެ ގެއްލުނުތާ ހަ އަހަރު ފުރުނު ދުވަހުއެވެ.\nއޭގެ ފަހުން ސެޕްޓޭމްބަރު މަސް ތެރޭ ބޭރުގެ މާހިރު ކޮމިޝަނާ ގުޅިވަޑައިގަންނަވާނެ ކަމަށް ކޮމިޝަނުން ވަނީ އިއުލާންކޮށްފައެވެ.\nނޮވެމްބަރު 3, 2020 17:50\nއަނެއްކާ މީހަކަށް ލާރިގަނޑެއް ދޭންވީ ދޯ.. ވަގު ސަރުކާރު އިސްތިއުފާ\nނޮވެމްބަރު 3, 2020 17:51\nނޮވެމްބަރު 3, 2020 18:23\nބޭރުގެމާހިރުން ކީއްކުރަން ބޭކާރުފައިސާދީގެން ތިޔަގެންނަނީ ކިތަންމެ ވަރެއްކުރިޔަސް އަސްލާހަމަޔަށް ނާދެވޭނެކަން މިހާރުޔަގީނެވެ. މިއީ ސިޔާސީ ހަތިޔާރަކަށް މިސަރުކާރުގެ ވެރިން ހެދި ކަމެކެވެ.\nނޮވެމްބަރު 3, 2020 18:36\nރާއްޖޭއިން މިފަދަ ގޮތަކަށް ގެއްލުނީ ރިޟްވާން އެކނި ތަ. މީބާ ހަމަ ހަމަ ކަމޭ ކިޔައިގެން ދަޢުވާ ކުރާ ބައިގަނޑ ގެ ފެންވަރަކީ\nނޮވެމްބަރު 3, 2020 19:49\nޜިޟުވާނުގެ އާއިލާ މީހުނެއްނު ދޭތެރެ ދޭތެރެ އަކުން ނުކުމެ އަޑު އުފުލަނީ ބުނޭނު ނުރޯ ދަރިއަަށް ކިރެއް ނުލިބޭނެޔޭ އެއީ އެވީ ގޮތަކީ\nނޮވެމްބަރު 3, 2020 20:09\nގެރި މޯދީ ފޮނުވި ކުދިން ކޮޅެއްބާ\nނޮވެމްބަރު 3, 2020 20:24\nމިސްބާހު ކީއްވެތޯ އުސްފަސްގަނޑުގަ އަފްރާސީމް މަރަން ލިޔެފައޮތްވާހަކަ ސީއެންއެމްގަ މިސްބާހު ލިޔެފައޮވެމެ ކޮމިސަނުގަ އިދެ އެލިޔުމާއި ބެހޭ ބަޔާން ނުދިނީމަ މިފަދަ މީހަކަށް އިންސާފްވެރި ވެވިދާނެތަ؟ރިޒްވާނު ގެ މައްސަލަ ކިތަންމެ މޮޅު މީހަކުގެނަޔަސް މިނިވަންނޫހާ އައިރިސްޓައިމްގަ އަހްމަދު ރިޒްވާން ލިޔެފާހުރި ނަސީދުގެ ލާދީނީ ލިއުމާ ނުގުޅުވާގެންގޮސްގެން ނަތީޖާ ނުނެރެވޭނެ.ތުހުމަތުގަ ހައްޔަރު ކުރެވުނު ގދ.ވާދޫ މީހަކީ ނަސީދުގެ ބޮޑީގާޑެއް.ރަތްކާރުގެ ވެރިޔަާ ރައޫފަކީ އެމްޑީޕީގެ ބޮޑުން ހަރަދުކުރާ އަފްރާސީމް މަރާލިގްރޫޕެއްގަހިމެނޭ ނަސީދުގެ އަރިސް މީހެެއް.އައިރިސްޓައިމާ މިނިވަންނޫހުގަ ރިޒްވާން ލިޔެފައިވާ ލިއުން ރިޒްވާންވަގަށްނެގިފަހުން ކުއްވެރިކޮށް ނަސީދު ބަޔާނެއް ނެރުނު.ރިޒްވާން ވަގަށްނެގީ ރިޒްވާނު އަތުގާހުރި ނަސީދުގެ ލިއުންތައް ހޯދުމަށް.މިއީހަގީގަތަކީ.\nނޮވެމްބަރު 3, 2020 21:23\nއަސްލާ ހަމަޔަށް ދެވޭނީ ނަސިދު ހަެއްޔަރުކޮށް ކުރެވޭ ތަހުގީގަކުން\nނޮވެމްބަރު 3, 2020 21:32\nތީހަމަ ވައްކަން ކުރާނެގިތެއް ނޭނގިގެން ކުރާބޭކާރު ކަމެއް ތިކަމުން އާއިލާޔަށް ލިބޭނެ އެއްވެސް ހިތްހަމަޖެހުމެއް ނޯންނާނެ ވެރިކަމަށްގަދަކަމުން އަރަންވެގެން ސަލާންޖަހައި އާދޭސްކުރަމުން ދިޔައިރުވެސް އާއިލާޔަށް އެތައް އެތައް ހުވަފެނެއް ދެއްކި ނަމަވެސް2އަހަރުވެގެން ދިޔައިރުވެސް ވީކަމެއްހަރާން ދެންވެސްވާނީ ހަމައެހެން ދޮގާމަކަރު އަދި ހީލަތުން ހުރިހާކަމެއް ކުރަނީ\nނޮވެމްބަރު 3, 2020 22:13\nނޮވެމްބަރު 3, 2020 23:06\nތީ އިސްތަށި ބާލަން ގެނާ މީހެއްބާ\nނޮވެމްބަރު 3, 2020 23:08\nނޮވެމްބަރު 3, 2020 23:11\nސަހީދު 19 ދިވެހިން މުހިން މު ނުވާބަޔަކައް ރިލްވާނު މާމުމު މުހިން މު ވާސަބަބެއް؟؟ ކޮންމެ ޗަރުކޭހެއް ޖެއްސިޔަސް މިވެރިކަން ނިމޭމެ، ލަހެއްވެސްނުވާނެ. ލާރިކޭވަރުވެސް ބެލޭނެ. އިންޑިޔާ ޖެހޭނީ ހަމަބަލަން އޮންނަން\nނޮވެމްބަރު 4, 2020 03:05\nސިޔާސީ ސްޓަންޓެއް ގެރޭ.....އިންތިހާބު ކައިރިވީ...


Ras Online - މިއަހަރު ރާއްޖެއަށް 321،827 ފަތުރުވެރިން ޒިޔާރަތްކޮށްފި\nމިއަހަރު ރާއްޖެއަށް 321،827 ފަތުރުވެރިން ޒިޔާރަތްކޮށްފި\nމާރޗް މަހު ރާއްޖެއަށް ޒިޔާރަތްކުރި އެއްލައްކަވަނަ ފަތުރުވެރިޔާ\nމިއަހަރުގެ މިހާތަނަށް ރާއްޖެއަށް 321،827 ފަތުރުވެރިން ޒިޔާރަތްކޮށްފި ކަމަށް ފަތުރުވެރިކަމާބެހޭ ވުޒާރާއިން ހާމަކޮށްފިއެވެ.\nކޯވިޑް-19އާ ގުޅިގެން 2020 ވަނަ އަހަރުގެ މާޗު 27ގައި ރާއްޖޭގެ ބޯޑަރު ބަންދުކޮށް، ތިން މަހަށްވުރެ ދިގު އިންތިޒާރަކަށްފަހު ރާއްޖޭގެ ބޯޑަރު އަލުން ހުޅުވާފައިވަނީ 2020 ވަނަ އަހަރުގެ ޖުލައިމަހުގެ 15 ވަނަ ދުވަހު އެވެ. ފުރަބަންދަށްފަހު ރާއްޖެއަށް ފަތުރުވެރިން ގޮވައިގެން އައި ފުރަތަމަ ފްލައިޓް ވެލާނާ އިންޓަނޭޝަނަލް އެއާޕޯޓުގައި ޖައްސާފައިވަނީ، ޖުލައި 15 ވަނަ ދުވަހު ހެނދުނު 8:27 ގައެވެ. ގަތަރު އެއާވޭސްގެ ފްލައިޓު ވީއައިއޭގައި ޖެއްސުމާއެކު މަޑުޖެހިފައި އޮތް ރާއްޖޭގެ އިޤްތިޞާދު އަލުން ވަނީ ހިނގައިގަނެފައެވެ.\nރާއްޖެއަށް ޒިޔާރަތްކުރާ ފަތުރުވެރިންގެ މަޢުލޫމާތު ހާމަކުރުމަށް ފަތުރުވެރިކަމާބެހޭ ވުޒާރާއިން މިއަދު ޢާއްމުކޮށްފައިވާ ތަފާސްހިސާބުތައް ދައްކާގޮތުން މިމަހުގެ އެއްވަނަ ދުވަހުން ފެށިގެން 06 ވަނަ ދުވަހުގެ ނިޔަލަށް 23257 ފަތުރުވެރިން ވަނީ ރާއްޖެއަށް ޒިޔާރަތްކޮށްފައެވެ. ޖެނުއަރީމަހު ރާއްޖެއަށް 92103 ފަތުރުވެރިން ޒިޔާރަތް ކޮށްފައިވާއިރު، ފެބްރުއަރީމަހު 96882 ފަތުރުވެރިން ވަނީ ޒިޔާރަތް ކޮށްފައެވެ. އަދި މާރޗް މަހު ރާއްޖެއަށް ޒިޔާރަތްކޮށްފައިވަނީ 109،585 ފަތުރުވެރިންނެވެ.\nމިއަހަރު މިހާތަނަށް އެންމެ ގިނަ ފަތުރުވެރިން ޒިޔާރަތް ކޮށްފައިވަނީ އިންޑިއާއިންނެވެ. ރާއްޖެއަށް ޒިޔާރަތްކުރި ފަތުރުވެރިންގެ 23 އިންސައްތަ އިންޑިއާއިން ޙިއްސާކުރާއިރު، ދެވަނައަށް އެންމެ ގިނަ ފަތުރުވެރިން ޒިޔާރަތްކުރި ރަޝިއާއިން ޙިއްސާކުރަނީ 20.9 އިންސައްތައެވެ. މިއަހަރު އެވްރެޖްކޮށް ރާއްޖެއަށް ދުވާލަކު ޒިޔާރަތް ކޮށްފައިވަނީ، 3352 ފަތުރުވެރިންނެވެ.\nތަފާސްހިސާބުތައް ދައްކާގޮތުން ފަތުރުވެރިންނަށް ހިދުމަތްދޭ 701 ތަނެއް މިހާރު ވަނީ ހުޅުވާލާފައެވެ. އެގޮތުން 150 ރިސޯޓަކާއި، 137 ސަފާރީގެ އިތުރުން 11 ހޮޓަލަކާއި، 403 ގެސްޓްހައުސްއެއް ވަނީ ހުޅުވާފައެެވެ. މިއީ 46267 ބެޑް ކެޕޭސިޓީއެވެ. އަދި ރިސޯޓުތަކުގެ ބެޑް ކެޕޭސިޓީއަކީ 34784 އެވެ.\nރާއްޖެއަށް މިހާރު 30 އެއާލައިނަކުން ވަނީ ދަތުރުތައް ފަށައިފައެވެ. ސަރުކާރުން ލަފާކޮށްފައިވަނީ، މިއަހަރު 1.5 މިލިއަން ފަތުރުވެރިން ރާއްޖެ އަންނާނެކަމަށެވެ. މީގެއިތުރުން މިއަހަރުގެ ތެރޭގައި 10 މިލިއަނަށްވުރެ ބެޑް ނައިޓްސް އިތުރުވާނެކަމަށްވެސް ފަތުރުވެރިކަމުގެ ވުޒާރާއިން ވަނީ އަންދާޒާކޮށްފައެވެ.\nރާއްޖެ ޒިޔާރަތްކުރާ ފަތުރުވެރިންގެ އަދަދު ދުވަހަކަށްވުރެ ދުވަހެއް އިތުރުވަމުން އަންނައިރު، ސަރުކާރުން ދަނީ ރާއްޖޭގެ ފަތުރުވެރިކަން ކުރިއެރުވުމަށް ގިނަ މަސައްކަތްތަކެއް ކުރަމުންނެވެ. އަދި އެމަސައްކަތްތަކާއެކު ފަތުރުވެރިކަމާ ގުޅޭ ބައިނަލްއަޤްވާމީ ގިނަ އެވޯޑްތަކެއްވެސް ރާއްޖެއަށް ދަނީ ލިބެމުންނެވެ. އެގޮތުން 2020 ވަނަ އަހަރު ވޯލްޑް ޓްރެވަލް އެވޯޑްސްގެ "ވޯލްޑް ލީޑިންގ ޑެސްޓިނޭޝަން"ގެ އެވޯޑާއި، ސައުތު އޭޝިއަން ޓްރެވަލް އެވޯޑްސްގެ 19 އެވޯޑެއް ވަނީ ރާއްޖެއަށް ލިބިފައެވެ.


Kuda dharifulhah jinsee goanaa kuri massalaigai Malaysia meehakah...\nކުޑަ ދަރިފުޅަށް ޖިންސީ ގޯނާ ކުރި މައްސަލައިގައި މެލޭޝިއާ މީހަކަށް 12،000 އަހަރުގެ ޖަލު ޙުކުމެއް\nއުމުރުން 36 އަހަރުގެ މި މީހާގެ މައްޗަށް އުފުލާފައިވާ 626 ދައުވާ އުފުލާފައިޥޭ\nމައްސަލަ ބަލަމުންދަނީ ކުޑަކުދިންނާއި ދެކޮޅަށް ހިންގޭ ޖިންސީ ގޯނާތައް ބެލުމަށް އުފައްދާފައިވާ ޚާއްސަ ކޯޓަކުން\nކުޑަކުދިންނަށް ޖިންސީ ގޯނާ ކުރުމަކީ މެލޭޝިއާގައި ވަރަށް ސީރިއަސް ކަމެއްގެ ގޮތުގައި ބަލައި، ބޮޑެތި އަދަބުތަކެއް ކަނޑައަޅާފައިވާ ކުށެއް\nކ. މާލެ | 10 އޯގަސްޓް 2017 | ބުރާސްފަތި 23:58 | 3,360\nދަރިފުޅަށް ޖިންސީ ގޯނާ ކުރިކަމަށް ތުޙުމަތުކުރެވޭ މީހާ ކޯޓަށް ހާޒިރުކުރަނީ - ގޫގުލް\nކުޑަ އަންހެންކުއްޖަކަށް އެކި ފަހަރުމަތިން ޖިންސީ ގޯނާ ކުރި މައްސަލައިގައި އެ ކުއްޖާގެ ބައްޕަގެ މައްޗަށް މެލޭޝިއާގެ ޕްރޮސެކިއުޓަރުން 600 އަށްވުރެ ގިނަ ދައުވާ އުފުލައިފިއެވެ.\nރިޕޯޓްތައް ބުނާ ގޮތުގައި އުމުރުން 36 އަހަރުގެ މި މީހާގެ މައްޗަށް އުފުލާފައިވާ 626 ދައުވާ އިއްވައި ނިމިފައިވަނީ، ބުރާސްފަތި ދުވަހުއެވެ. އެ ހުރިހާ ދައުވާއެއް ޝަރީޢަތުގެ މަޖިލީހަށް އިއްވާފައިވަނީ ދެ ދުވަސްމަތިން، ގިނަ އިރުތަކަކަށް ޝަރީއަތުގެ މަޖިލިސް ކުރިއަށްގެންގޮސްގެންނެވެ. އޭނާގެ މައްޗަށް އުފުލާފައިވާ 626 ދައުވާ އޭނާގެ އާއި ދެކޮޅަށް ސާބިތުވެއްޖެނަމަ، ޖުމްލަ 12،000 އަހަރުދުވަހުގެ ޖަލު ޙުކުމަކާއި އޭނާ ކުރިމަތިލާން ޖެހޭނެއެވެ.\nމި މީހާގެ މައްޗަށް އުފުލާފައިވާ ދައުވާތަކުގެ ތެރޭގައި 15 އަހަރުގެ އަންހެން ދަރިފުޅާއި އެކު ޖިންސީ ގުޅުން ހިންގުމާއި، ރޭޕް ކުރުމާއި، ޒިންމާދާރު މަޤާމެއްގައި ހުރެ ކުޑަކުއްޖަކާއި އެކު ޖިންސީ އަމަލު ހިންގުމާއި، ޖިންސީ ގޯނާ ކުރުމުގެ ޖުމްލަ 599 މައްސަލައަކާއި، މި މައްސަލަތަކާއި ގުޅުންހުރި އިތުރު 27 ދައުވާ ހިމެނެއެވެ.\nކުޑަކުދިންނާއި ދެކޮޅަށް ހިންގޭ ޖިންސީ ގޯނާތައް ބެލުމަށް ނިމިގެންދިޔަ ޖޫންމަހު މެލޭޝިއާގައި އުފެއްދި ޚާއްސަ ކޯޓުގައި ބަލަމުންދާ މި މައްސަލައިގައި ޕްރޮސެކިއުޓަރުން ދައުވާ ހުށަހެޅުމުން، ދައުވާ ލިބޭ މީހާ ވަނީ 626 ދައުވާއަށް ވެސް އިންކާރު ކޮށްފައެވެ.\nމި މައްސަލައިގައި ދައުވާ ލިބޭ މީހާ ކަފާލާތުގެ ދަށުން ދޫކޮށްލުމަށް އެދި ހުށަހެޅުމުން، މި މައްސަލަ ބައްލަވާ ގާޒީ، ޔޮންގ ޒަރީދާ ސަޒާލީ ވަނީ، އޭނާއަށް އެ ފުރުޞަތު ނުދެއްވުމަށް ނިންމަވާފައެވެ.\nމި މައްސަލައިގައި ހިމެނޭ ކުއްޖާ ހިމާޔަތް ކުރުމަށް، ދައުވާ ލިބޭ މީހާގެ މައުލޫމާތު ހާމަކޮށްފައި ނުވާއިރު، ޕްރޮސެކިއުޓަރުން ބުނެފައިވަނީ، ކުއްޖާގެ ބައްޕަ ހައްޔަރުކުރީ ނިމިގެންދިޔަ ޖުލައި މަހުގެ 26 ވަނަ ދުވަހު، ކުއްޖާގެ މަންމަ ކުރި ރިޕޯޓަކާއި ގުޅިގެން ކަމަށެވެ. ޕްރޮސެކިއުޓަރުން އިތުރަށް ބުނީ އަނިޔާ ލިބުނު ކުއްޖާ ވަރަށް ކުޑައިރު ކުއްޖާގެ މަންމަ އާއި ބައްޕަ ވަރިވެފައިވާ ކަމަށާ، ކުއްޖާގެ ބައްޕަ މި އަމަލު ހިންގާފައިވަނީ، މި އަހަރުގެ ޖަނަވަރީ މަހާއި ޖުލައި މަހާއި ދެމެދު ކުއްޖާގެ ބައްޕަ ކައިރީގައި ކުއްޖާ ހުރިއިރު ކަމަށެވެ.\nކުޑަކުދިންނަށް ޖިންސީ ގޯނާ ކުރުމަކީ މެލޭޝިއާގައި ވަރަށް ސީރިއަސް ކަމެއްގެ ގޮތުގައި ބަލައި، ބޮޑެތި އަދަބުތަކެއް ކަނޑައަޅާފައިވާ ކުށެކެވެ.


Gaumee team committee ah bodethi baaru thakeh\nގައުމީ ޓީމު ކޮމިޓީގެ ޗެއާމަން އަލީ ވަހިދު އާއި އެފްއޭގެ ރައީސް ބައްސާމް އަދީލް ޖަލީލް އަދި އޮލިމްޕިކް ކޮމިޓީގެ ޗެއާމަން މުހައްމަދު ޝަވީދު\nމިދިޔަ މަހު އަލުން އެކުލަވައިލި ގައުމީ ޓީމު ކޮމިޓީއަށް އަނެއްކާވެސް ބަދަލު ގެނެސް، ކޮމިޓީގެ މަސައްކަތުގެ ދައުރު ފުޅާ ކޮށްފި އެވެ.\nމިދިޔަ މަހު އަލުން އެކުލަވާލި ގައުމީ ޓީމު ކޮމިޓީގައި އޭރު ހިމެނުނީ އެފްއޭއެމްގެ ރައީސް ބައްސާމް އަދީލް ޖަލީލާއި އޮލިމްޕިކް ކޮމިޓީގެ ޗެއާމަން މުހައްމަދު ޝަވީދާއި ސްޕޯޓްސް މިނިސްޓަރު އަހްމަދު މަހްލޫފާއި ޓުއަރިޒަމް މިނިސްޓަރު އަލީ ވަހީދު އަދި ބެޑްމިންޓަން އެސޯސިއޭޝަންގެ ރައީސް މުސާ ނާޝިދެވެ.\nފުޓްބޯޅައިގެ ކޮމިޓީއަކަށް ވަޑައިގަތުމުން އެހެން އެސޯސިއޭޝަންތަކުގެ ކަންބޮޑުވުން ހުރި ކަމަށް ވިދާޅުވެ މަހްލޫފް ވަނީ ކޮމިޓީގެ މެންބަރު ކަމުން އިސްތިއުފާ ދެއްވާފަ އެވެ. އަދި ކުރިން ކޮމިޓީގެ ޗެއާމަންގެ ގޮތުގައި ހުންނެވި ބައްސާމް ވެސް ވަނީ މި ހަފުތާގައި އެ ކޮމިޓީއިން ދުރައްޖެހި ވަޑައިގެން ކޮމިޓީގެ ޗެއާމަންޝިޕް އަލީ ވަހީދުއާ ހަވާލު ކޮށްފަ އެވެ.\nކޮމިޓީގެ މެންބާޝިޕް ރޭ އަނެއް ކާވެސް ވަނީ ބަދަލު ކޮށްފަ އެވެ. ރޭ ނެރުނު ބަޔާނެއްގައި ވާގޮތުން ކޮމިޓީގެ މެންބަރެއްގެ ގޮތުގައި މިހާރު މޫސާ ނާޝިދު ވެސް ހިމެނިފައެއް ނުވެ އެވެ. ކޮމިޓީގެ މެންބަރުންގެ ގޮތުގައި ތިން ބޭފުޅަކު އަލުން ވަނީ އައްޔަން ކޮށްފަ އެވެ. އެއީ އެފްއޭއެމްގެ ނައިބު ރައީސް އަހްމަދު ޝަކީބާއި އަދި 2017 ވަނަ އަހަރު ފުރަތަމަ ކޮމިޓީ އެކުލަވާލިއިރު ކޮމިޓީގެ ޗެއާމަންކަމުގެ މަގާމުގައި ހުރި އަލީ ނާޝިދު (އޮގަރު އައްޔަ) ގައުމީ އަންހެން ޓީމުގެ ކުރީގެ ކުޅުންތެރިޔާ މިރުފަތު އަހްމަދެވެ.\nކޮމިޓީ މިހާރު އެކުލަވާލާފައިވާ ގޮތް\nޓުއަރިޒަމް މިނިސްޓަރު އަލީ ވަހީދު (ކޮމިޓީގެ ޗެއާމަން)\nމުހައްމަދު ޝަވީދު (އޮލިމްޕިކް ކޮމިޓީގެ ޗެއާމަން)\nއަހްމަދު ޝަކީބު (އެފްއޭއެމްގެ ނައިބު ރައީސް)\nއަލީ ނާޝިދު (ގައުމީ ޓީމުގެ ކުރީގެ އެސިސްޓެންޓް ކޯޗް)\nމިރުފަތު އަހްމަދު (ގައުމީ އަންހެން ޓީމުގެ ކުރީގެ ކުޅުންތެރިޔާ)\nސާފް ޗެމްޕިއަންޝިޕްގެ 18 އަހަރުން ދަށުގެ މުބާރާތުގައި، ރާއްޖޭގެ ޒުވާން ޓީމުން ހޯދި ކާމިޔާބު ފާހަގަ ކުރުމަށް މިދިޔަ އާދީއްތަ ދުވަހުގެ ރޭ ބޭއްވި ރަސްމިއްޔާތުގައި ވާހަކަފުޅު ދައްކަވަމުން، ކޮމިޓީގެ ޗެއާމަން އަލީ ވަހީދު ވިދާޅުވީ އެފްއޭއެމް އާއެކު މިހާރު ކުރާ މަސައްކަތުން ލޯންގް ޓާމްގެ ޕްލޭނެއްގެ ގޮތުގައި ރާއްޖޭގެ ކުލަބުތައް މިހާރު ވެއްޓިފައިވާ ހާލަތުން ނެގުމަށް ވެސް މަސައްކަތް ކުރައްވާނެ ކަމަށެވެ. އަދި އެރޭ ވިދާޅުވީ ގައުމީ ޓީމު ކަމަށް ދެކެވަޑައިގަންނަވަނީ ވަރަށް ފުޅާކޮށް ކަމަށެވެ.\n"ގައުމީ ޓީމަކީ އަޅުގަނޑުގެ މާނައިގައި ރާއްޖޭގެ ފަސް އަހަރުން ފެށިގެން ފުޓްބޯޅައިގެ އޭޖު ގުރޫޕަށް ވަންނަ ކުއްޖާއިން ފެށިގެން، އަދި އިންކުލޫޑިން ދަ ވެޓަރަސްރަން، ރިޓަޔާކޮށްފަ ތިބި މީހުން ފުޓްބޯޅަ އާއިލާއޭ މި ކިޔަނީ."\nއަލީ ވަހީދު އެގޮތަށް ވާހަކަ ދެއްކެވިތާ ދެ ދުވަސް ނުވަނީސް އެފްއޭއެމުން ވަނީ ގައުމީ ޓީމު ކޮމިޓީގެ ދައުރު ފުޅާ ކޮށްފައިވާކަން ހާމަ ކޮށް ބަޔާން ނެރެފަ އެވެ. އެގޮތުން ނެޝަނަލް ޓީމު ކޮމިޓީގެ ދައުރަކީ ހުރިހާ ކެޓަގަރީއެއްގެ ގައުމީ ޓީމުތަކުގެ ޑިވްލަޕްމެންޓާ ގުޅޭ ހުރިހާ މަސައްކަތްތަކެއް ޝާމިލު ވުން ހިމެނޭ ކަމެއްގެ ގޮތުގައި އެފްއޭއެމުން ސިފަ ކޮށްފައި ވެއެވެ.\nފުޓްބޯޅައާ ގުޅުން ހުރި ހުރިހާ ކަމެއްގައި އެފްއޭއެމްގެ އެކްސްކޯއަށް ލަފާ ދިނުން ވެސް ކޮމިޓީގެ މަސްއޫލއިްޔަތުގެ ތެރޭގައި ހިމެނެ އެވެ. އަދި ކުލަބުތަކުގެ ޑިވެލޮޕްމެންޓާއި ގޭމްގެ އޮނިގަނޑު އެކުލަވާލުމަށް ފޯރުކޮށްދޭން ޖެހޭ ޓެކްނިކަލް ސަޕޯޓް ހިމެނެ އެވެ.\nފުޓްބޯޅައިގެ ގުޅުން ހުރި ކަންކަމުގައި ޓެކްނިކަލް ލަފާ ދިނުން ކޮމިޓީގެ މަސްއޫލިއްޔަތުގެ ތެރޭގައި ހިމަނާފައި ވީނަމަވެސް، ރާއްޖޭގެ އެންމެ ޓޮޕް ލެވަލް ފުޓްބޯޅައިގައި ހެޑް ކޯޗެއްގެ ގޮތުގައި އެކަށީގެންވާ މަސައްކަތްތަކެއް ކޮށްފައިވާ އެއްވެސް ބޭފުޅަކު ކޮމިޓީގައި ހިމެނިފައެއް ނުވެ އެވެ.\nއޮގަރު އައްޔަ ވަނީ މިދިޔަ އަހަރު ދެ ވަނަ ޑިވިޝަން ފުޓްބޯޅަ މުބާރާތުގެ ފައިނަލަށް ޖޭޖޭ ސްޕޯޓްސް ކުލަބު ގެންގޮސްދީފަ އެވެ. އެހެންނަމަވެސް ރާއްޖޭ އެންމެ ޓޮޕް ޑިވިޝަންގައި ކޯޗެއްގެ ގޮތުގައި އެކަށީގެންވާ މަސައްކަތެއް އޭނާ ނުކުރެ އެވެ.


Maldivian idolaeku Allied ge hidumaitakah oi shauguverikan mahcah\nމޯލްޑިވިއަން އައިޑޮލްއާއެކު އެލައިޑްގެ ހިދުމަތްތަކަށް އޮތް ޝައުގުވެރިކަން މައްޗަށް\nމޯލްޑިވިއަން އައިޑޮލްގެ މެއިން ސްޕޮންސާ އެއްބަސްވުމުގައި އެލައިޑުން ސޮއިކުރަނީ.--ފޮޓޯ: އެލައިޑް\nމޯލްޑިވިއަން އައިޑޮލްގެ ސަބަބުން ވިޔަފާރިއަށް ބޮޑު ކުރިއެރުމެއް ލިބިފައިވާ ކަމަށް ރާއްޖޭގެ އެންމެ ބޮޑު އިންޝުއަރެންސް ކުންފުނި ކަމަށްވާ އެލައިޑް އިންޝުއަރެންސުން ބުނެފި އެވެ. "އަވަސް" އަށް ވާހަކަ ދައްކަމުން މޯލްޑިވިއަން އައިޑޮލްގެ މެއިން ސްޕޮންސާ އެލައިޑް އިންޝުއަރެންސުގެ މެނޭޖަރު މާކެޓިން ނިއުޝާދު ޝަރީފު ވިދާޅުވީ މޯލްޑިވިއަން އައިޑޮލް ޝޯ ފެށިފަހުން ވިޔަފާރިއަށް "ފާހަގަ ކުރެވޭ ބޮޑު އިމްޕެކްޓެއް" ލިބިފައިވާ ކަމަށެވެ.\n"އޯވަރޯލްކޮށް ސާވިސް ތަކަށް އަންނަ ރެސްޕޯސް ވަރަށް ރަނގަޅު. ޝޯގެ ކޮލިޓީއާ، ޝޯ އިން ގެނެސްދޭ ކަންތައްތަކަށް ބަލާއިރު ހިދުމަތްތައް ޕްރޮމޯޓް ވޭ. މީހުންނަށް ސުވާލު ކުރުމުގެ ޗާންސް ލިބޭ. އެގޮތަށް ބަލާއިރު ވަރަށް ރަނގަޅު އިމްޕެކްޓެއް ލިބިއްޖެ،" ނިއުޝާދު ވިދާޅުވި އެވެ.\n"ޝޯ އެޅުވުމުގެ ސަބަބުން ގިނަ ބަޔަކަށް ފެނޭ. އެހެންވެ ވިޔަފާރިވެސް ރަނގަޅު."\n"މެއިން ސްޕޮންސާނެގީ، ފުރުސަތުތަކަށް ބަލާފަ"\nއެލައިޑްގެ ނިއުޝާދު ވިދާޅުވީ މޯލްޑިވިއަން އައިޑޮލްގެ މެއިން ސްޕޮންސާޝިޕް ނެގީ އޮތް ފުރުސަތު ތަކަށް ބަލާފައި ކަމަށެވެ.\n"މި ޝޯވް ނެގުމުގައި ޓައިޓަލްސްއަށް ބެލިން. އެއަށްވުރެ ބޮޑަށް މިޝޯއިން މުޅި  ވަނަ އަހަރު ކަވަރު ކުރޭ. އެހެންވެ އެކަމަށް ވެސް ބެލިން. ޕްލަސް މީގެން އުފެދޭ ސްޓާރުން ބޭނުންކޮށްގެން އިތުރު ކެމްޕޭން ހިންގޭނެ،" ނިއުޝާދު ވިދާޅުވި އެވެ.\nއޭނާ ވިދާޅުވީ މޯލްޑިވިއަން އައިޑޮލްއަކީ ވަރަށް ރަނގަޅު، މުހިންމު ޝޯއެއް ކަމަށެވެ.\n"މިކަމަށް ސަޕޯޓް ދިނުމަކީ ލިބޭ އުފަލެއް. އަދި މި ޝޯގެ ތަރިން މި ފެންނަނީ އެއްކޮށް. ނަމަވެސް ފަހުން ފެންނާނެ ވަރުގަދަ އައިޑޮލެއް. އެހެންވެ ބުނެވޭނީ މި އިނީޝިއޭޓިވް ވަރަށް ރަނގަޅޭ،" ނިއުޝާދު ވިދާޅުވި އެވެ.\nއޭނާ ވިދާޅުވީ މި ޝޯގައި ބައިވެރިވި ގިނަ ކުދިންނަކީ އުމުރުން 18 އަހަރުގެ ޒުވާނުން ކަމަށެވެ.\n"މިއީ ވަރަށް ލިމިޑެޑު ތަކެއް. މި ޝޯވްގެ ސަބަބުން ވަރަށް ބޮޑަށް އިކްސްޕޯޒްވޭ. އެހެންވެ އެ ކުދިންނަށް ލިބޭ ވަރަށް ގިނަ ފުރުސަތު ތަކެއް މިއީ. މި ކުދިންނަށް ހަމައެކަނި ފުރުސަތު ދެނީ ލަވަ ކިޔާކަށެއް ނޫން. އެ ކުދިންނަށް ބްރޭންޑް އެމްބެސެޑަރުންނަށް ވެސް ވުމުގެ ފުރުސަތު ލިބޭ،" ނިއުޝާދު ވިދާޅުވި އެވެ.\n"އެލައިޑުންވެސް ގިނަ ކުންފުނިތަކުން ޝައުގުވެރިކަން އެބަހުރި ބްރޭންޑް އެމްބެސެޑަރުންގެ ގޮތުގައި މި ކުދިން ބޭނުން ކުރަން."\n"އަވަސްގެ ކަވަރޭޖް ވަރަށް ރަނގަޅު"\nމޯލްޑިވިއަން އައިޑޮލް ޝޯގެ އޮންލައިން މީޑިޔާ ޕާޓްނަރަކީ "އަވަސް" އެވެ. އެލައިޑުން ދެކޭ ގޮތުގައި "އަވަސް" އިން މޯލްޑިވިއަން އައިޑޮލް ޝޯގެ ކަވަރޭޖް ގެނެސްދޭ ގޮތް ވަރަށް ރަނގަޅެވެ.\nނިއުޝާދު ވިދާޅުވީ ކުދިންގެ ޕްރޮފައިލް ގެނެސް އަދި މި ނޫން ވެސް މައުލޫމާތު ގެނެސްދޭ ގޮތް އަވަސް އިން ރަނގަޅު ކަމަށެވެ. އަދި އިތުރަށް ރަނގަޅު ކުރެވޭނެ ކަމަށް އޭނާ ވިދާޅުވި އެވެ.\n"ގައުމީ ފެންވަރުގައި މިވަރުގެ ޗާންސެއް ނުލިބޭނެ މީޑިޔާތަކަށް. އެހެންވެ މިއީ ވަރަށް ރަނގަޅު ފުރުސަތެއް. އަވަސް އިން މީޑިޔާ ކަވަރޭޖް އަންނަ ގޮތް ރަނގަޅު،" ނިއުޝާދު ވިދާޅުވި އެވެ.\nއިންޓަނޭޝަނަލް ފްރެންޗައިޒެއްގެ ގޮތުގައި ކުރިއަށް ގެންދާ މޯލްޑިވިއަން އައިޑޮލްގައި މިހާރުވަނީ ގަދަ އަށް ބައިވެރިންނަށް އަދަދު މަދުކޮށްފަ އެވެ.\nމޯލްޑިވިއަން އައިޑޮލް އެލައިޑް އިންޝުއަރެންސް\nއެލައިޑުން މާދަމާ ރޭ އަނެއްކާ ކްލަބް ހައުސް އަށް\nއެލައިޑުން ހިޔާއަށް އިންޝުއަރެންސެއް